প্ৰতীক হাজেলাৰ বিৰুদ্ধে কিয় চি বি আইৰ কাষ চাপিলে APW?\nহাজেলাৰ বিৰুদ্ধে কিয় চি বি আইৰ কাষ চাপিলে APW?\nগুৱাহাটী , November 28, 2019 4:42 pm\nএনআৰচিৰ প্ৰাক্তন ৰাজ্যিক সমন্বয়ক প্ৰতীক হাজেলাৰ বিৰুদ্ধে আজি অৰ্থাৎ বৃহস্পতিবাৰে চিবিআইত গোচৰ দিয়ে অসম পাব্লিক ৱৰ্কচ চমুকৈ APW য়ে।\nসংগঠনটোৰ হৈ ৰাজীৱ বৰাই এক লেখ আবেদনৰ জৰিয়তে মহানগৰীৰ বেতকুচিস্থিত চিবিআই অসম শাখাৰ মুখ্য কাৰ্য্যালয়ত গোচৰ দিয়ে।\nলেখ আবেদনত বৰাই স্পষ্টকৈ উল্লেখ কৰিছে যে তথ্য অনুসৰি এনআৰচি প্ৰক্ৰিয়াটোত এক বিশাল দুৰ্নীতি হৈছিল।\n‘এইটো উল্লেখ কৰা প্ৰয়োজনীয় যে উল্লেখিত বিষয়াজনে কেনেধৰণে এনআৰচিৰ কাম-কাজ কৰিছিল তাৰ কোনো ৰেকৰ্ড নাই বা কেগৰ দ্বাৰা নিৰীক্ষণ কৰা হোৱা নাই।‘ বৰাৰ লেখ আবেদনত উল্লেখ।\nবৰাই আৰু লিখিছে ‘বিদ্যালয়ৰ বৃহৎ সংখ্যক শিক্ষকক প্ৰতীক হাজেলাৰ দ্বাৰা এনআৰচি উন্নীতকৰণ প্ৰক্ৰিয়াত নিয়োগ কৰা হৈছিল। কোনো এগৰাকী শিক্ষককে তেওঁলোকৰ পাৰিশ্ৰমিক দিয়া হোৱা নাই, কিন্তু বৃহৎ পৰিমাণৰ ধন শিক্ষকসকলক দিয়া বুলি দেখুওৱা হৈছে। এই প্ৰক্ৰিয়াত প্ৰতীক হাজেলাই মোটা অংকৰ অৰ্থ অপব্যৱহাৰ কৰিছে।‘\n‘হাজেলাৰ দুৰ্নীতি’ৰ অন্য এক উদাহৰণ দি আবেদনত বৰাই লিখিছে ‘প্ৰতীক হাজেলাই ১০০০০ লেপটপ প্ৰতিটোৰ বাবদ ৪৪ হাজাৰ টকাকৈ ক্ৰয় কৰা দেখাইছে। কিন্তু সমীক্ষাৰ পৰা জানিব পৰা মতে এনেধৰণৰ একোটা লেপটপৰ মূল্য ২২,৫০০ টকা। এইটোও দুৰ্নীতিৰ এটা উদাহৰণ।‘\nপ্ৰায় ১১ হাজাৰ বৈদ্যুতিক জেনেৰেটৰ প্ৰকৃত মূল্যতকৈ দুগুণ মূল্যত হাজেলাই ক্ৰয় কৰিছিল বুলিও আবেদনত উল্লেখ আছে।\n‘এইটো সৰ্বজনবিদিত সত্য যে পূৰ্বৰ এনআৰচিৰ ৰাজ্যিক সমন্বয়ক প্ৰতীক হাজেলাক উচ্চতম ন্যায়ালয়ে সুৰক্ষা নামত লৈ গ’ল। কোনোধৰণৰ সংবিধিবদ্ধ হিচাপ নিকাচ দিবলৈ প্ৰতীক হাজেলাক অনুমতি নিদিলে কিয়নো ইয়াত এক বৃহৎ আৰ্থিক অনিয়ম কৰা হৈছে। যদি অনুসন্ধান কৰা হয় তাৰ সত্যটো প্ৰকাশ পাব।‘ বৰাই লগতে লিখিছে।\nবৰাই আবেদনত আৰু কয় ‘এনআৰচি উন্নীতকৰণ প্ৰক্ৰিয়াটো কেন্দ্ৰীয় বিষয় হিচাপে আইন মতে কেন্দ্ৰীয় চৰকাৰে প্ৰতিনিধিত্ব কৰিব লাগে। কিন্তু প্ৰতীক হাজেলাই নিজৰ খায়েল খুচি অনুসৰি এজন ব্যক্তিগত পৰামৰ্শদাতা নিযুক্তি দিছিল য’ত ভাৰতৰ মহাপঞ্জীয়কৰ কোনো অনুমোদন নাছিল।‘\nগতিকে আবেদনৰ জৰিয়তে বৰাই সমগ্ৰ বিষয়টোৰ এক উচ্চস্তৰীয় তদন্ত দাবী কৰে।\nকলিয়াবৰত চোৰাং কাঠ সৰবৰাহকাৰীৰ বিৰুদ্ধে বন বিভাগৰ অভিযান, বহু পৰিমাণৰ কাঠ জব্দ\nমহাকাশৰ পৰা অসমৰ কমাৰগাঁৱত খহি পৰা উল্কাপিণ্ডকলৈ ৰোমাঞ্চকৰ তথ্য উদ্ঘাটন কৰিছে খড়গপুৰ আইআইটিৰ গৱেষকে


আমোস9- पवित्र बाइबिल [ইণ্ডিয়ান ৰিভাইচ ভাৰচন] - (আম 9)\nমই প্ৰভুক বেদীৰ ওচৰত থিয় হৈ থকা দেখিলোঁ। প্রভুৱে ক’লে, “স্তম্ভবোৰৰ শীর্ষস্থানত আঘাত কৰা যাতে তাৰ ভেঁটিবোৰ কঁপি উঠে। সেই ঠাইৰ সকলো লোকৰ মূৰৰ ওপৰত যাতে সেইবোৰ ডোখৰ ডোখৰকৈ ভাঙি পৰে আৰু যি সকল জীয়াই থাকিব, মই তেওঁলোকক তৰোৱালেৰে বধ কৰিম; তেওঁলোকৰ মাজৰ এজনেও পলাই যাব নোৱাৰিব; তেওঁলোকৰ মাজৰ এজনেও সাৰিব নোৱাৰিব।\nতেওঁলোকে চিয়োলৰ গভীৰ পর্যন্তলৈ গাত খান্দি গ’লেও, মোৰ হাতে তাৰ পৰা তেওঁলোকক উলিয়াই আনিব। তেওঁলোকে আকাশ পর্যন্ত উঠিলেও, তাৰ পৰা মই তেওঁলোকক নমাই আনিম।\nতেওঁলোকে কৰ্মিল পাহাৰৰ চূড়াত নিজকে লুকুৱাই ৰাখিলেও, তাৰ পৰা মই তেওঁলোকক বিচাৰি উলিয়াই ধৰি আনিম; তেওঁলোকে মোৰ দৃষ্টিৰ পৰা সাগৰৰ তলত গৈ লুকালেও, সেই ঠাইত তেওঁলোকক দংশন কৰিবলৈ মই নাগক আজ্ঞা দিম, তাতে সি তেওঁলোকক দংশন কৰিব।\nশত্ৰুবোৰৰ দ্বাৰা তেওঁলোক বন্দী হৈ আন দেশলৈ গলেও, সেই ঠাইতো মই তেওঁলোকক বধ কৰিবলৈ তৰোৱালক আজ্ঞা দিম। মঙ্গলৰ কাৰণে নহয়, কিন্তু অমঙ্গলৰ কাৰণেহে মই তেওঁলোকৰ ওপৰত মোৰ দৃষ্টি ৰাখিম।\nবাহিনীসকলৰ প্রভু যিহোৱাই দেশখনক চুলে, দেশ পমি যায়; তাত বাস কৰা সকলোৱে শোক কৰে। তেওঁৰ স্পর্শত গোটেই দেশ মিচৰৰ নীল নদীৰ দৰে বন্যাত ওফন্দি উঠে, তাৰ পাছত পুণৰায় নামি যায়।\nতেওঁ আকাশ-মণ্ডলত নিজৰ উচ্চ কোঁঠালিবোৰ সাজিলে, আৰু পৃথিৱীৰ ওপৰত নিজৰ চন্দ্ৰতাপৰ দৰে আকাশ স্থাপন কৰিলে। তেওঁ সমুদ্ৰৰ জলক আহ্বান কৰি ভুমিৰ ওপৰত ঢালি দিয়ে। যি জনাই এই সকলো কৰে, তেওঁৰ নাম যিহোৱা।\nযিহোৱাই কৈছে, “হে ইস্ৰায়েলৰ লোকসকল, তোমালোক জানো মোৰ ওচৰত কুচীয়া লোকসকলৰ নিচিনা নোহোৱা? মই জানো মিচৰ দেশৰ পৰা ইস্ৰায়েলক, কপ্তোৰৰ পৰা পলেষ্টীয়াসকলক আৰু কীৰৰ পৰা অৰামীয়াসকলক জানো উলিয়াই অনা নাই?\nচোৱা, প্ৰভু যিহোৱাৰ দৃষ্টি অৱশ্যেই এই পাপপূৰ্ণ ৰাজ্যৰ ওপৰত আছে। পৃথিৱীৰ পৰা মই তাক উচ্ছন্ন কৰিম। তথাপিও মই যাকোবৰ বংশক সম্পূর্ণকৈ ধ্বংস নকৰিম।\nমই এক আজ্ঞা দিম, চালনীত যেনেকৈ শস্য চলা হয়, তেনেকৈ সকলো জাতিৰ মাজত মই ইস্রায়েল বংশক চালিম; কিন্তু শস্যৰ এটা ধানো মাটিত নপৰিব।\nমোৰ প্রজাসকলৰ সকলো পাপীলোকে কয়, “অমঙ্গলে আমাক ঢুকি নাপাব নাইবা আমাৰ ওচৰলৈ নাহিব; তেওঁলোক সকলোৰে মৃত্যু তৰোৱালৰ দ্বাৰাই হ’ব।\nযিহোৱাই কৈছে, “সেই দিনা মই দায়ুদৰ পৰি যোৱা পঁজাটো পুনৰায় তুলিম; মই তাৰ ভাঙি যোৱা ফাটবোৰ মেৰামতি কৰিম, ধ্বংসস্থানবোৰ ঠিক কৰিম, তাক আগৰ নিচিনাকৈ পুনৰায় গঢ়িম;\nযাতে ইস্রায়েলে ইদোমৰ বাকী অংশ আৰু মোৰ নামেৰে প্ৰখ্যাত হোৱা সকলো জাতিবোৰৰ দেশ অধিকাৰ কৰিব পাৰে।” যি জনে এই সকলো কার্য কৰে, সেই জন ঈশ্বৰ যিহোৱাই এই কথা ঘোষণা কৰিছে।\nযিহোৱাই পুনৰ কৈছে, “চোৱা, সেই দিনবোৰ নিশ্চয়ে আহিব, যেতিয়া হালোৱাই শস্য দোৱাজনক অতিক্রম কৰি আগবাঢ়িব; দ্রাক্ষাগুটি গচকাজনে গুটি বোৱাজনক লগ ধৰি অতিক্রম কৰি যাব; পৰ্ব্বতবোৰৰ পৰা মিঠা দ্ৰাক্ষাৰস জৰি জৰি পৰিব, আৰু সেইবোৰে সকলো উপ-পৰ্ব্বতবোৰক ধুই লৈ যাব।\nবন্দী অৱস্থাত থকা মোৰ লোক ইস্ৰায়েলীয়াসকলক মই পুনৰ ঘূৰাই আনিম; তেওঁলোকৰ ধ্বংস হোৱা নগৰবোৰ পুনৰায় সাজিব আৰু সেইবোৰত বাস কৰিব; তেওঁলোকে আঙুৰ খেতি কৰি দ্রাক্ষাৰস পান কৰিব; তেওঁলোকে বাৰী পাতি তাৰ ফল ভোগ কৰিব;\nমই ইস্রায়েলীয়া সকলক তেওঁলোকৰ দেশত ৰুম, যি দেশ মই তেওঁলোকক দিছোঁ, তাৰ পৰা তেওঁলোকক কেতিয়াও পুনৰ উঘলা নহব।” এই কথা তোমালোকৰ ঈশ্বৰ যিহোৱাই কৈছে।


Centaflox in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Centaflox ar byavahar, ppali, parshwakriya, upkaar, kriya-pratikriya aaru satarkatabani\nCentaflox ৰ মূল্য আৰু পেকৰ চাইজ - Centaflox Price and Pack Size in Assamese\nCentaflox ৰ লাভ আৰু ব্যৱহাৰসমূহ- Centaflox Benefits & Uses in Assamese\nCentaflox ৰ পালি আৰু সেয়া কেনেদৰে ল'ব- Centaflox Dosage & How to Take in Assamese\nCentaflox-ৰ উপাদানসমূহ- Centaflox Active Ingredients in Assamese\nCentaflox ৰ পাৰ্শ্চক্ৰিয়াসমূহ- Centaflox Side Effects in Assamese\nCentaflox সংক্ৰান্ত সতৰ্কতাবাণীসমূহ- Centaflox Related Warnings in Assamese\nঅইন দৰৱৰ সৈতে Centafloxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Centaflox with Other Drugs in Assamese\nCentaflox মতভেদসমূহ- Centaflox Contraindications in Assamese\nCentaflox ৰ বিষয়ে সততে সোধা প্ৰশ্নসমূহ- Frequently asked Questions about Centaflox in Assamese\nখাদ্য আৰু মদৰ সৈতে Centaflox ক্ৰিয়া-প্ৰতিক্ৰিয়া- Centaflox Interactions with Food and Alcohol in Assamese\nCentaflox ৰ লাভ আৰু ব্যৱহাৰসমূহ - Centaflox Benefits & Uses in Assamese\nCentaflox তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCentaflox ৰ পালি আৰু সেয়া কেনেদৰে ল'ব - Centaflox Dosage & How to Take in Assamese\nCentaflox-ৰ উপাদানসমূহ - Centaflox Active Ingredients in Assamese\nCentaflox ৰ পাৰ্শ্চক্ৰিয়াসমূহ - Centaflox Side Effects in Assamese\nগৱেষণাৰ ভিত্তিত, Centaflox ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCentaflox সংক্ৰান্ত সতৰ্কতাবাণীসমূহ - Centaflox Related Warnings in Assamese\nCentaflox-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCentafloxৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Centaflox ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nCentaflox-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Centaflox গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Centaflox গ্ৰহণ কৰিব নালাগে।\nবৃক্কত Centaflox কি প্ৰভাৱ দেখা গৈছে?\nCentafloxৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Centaflox কি প্ৰভাৱ দেখা গৈছে?\nকলিজা ৰ বাবে Centaflox ক্ষতিকাৰক নহয়।\nহৃদযন্ত্ৰৰ ক্ষেত্ৰত Centaflox ৰ কি প্ৰভাৱ দেখা গৈছে?\nCentafloxৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Centafloxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Centaflox with Other Drugs in Assamese\nCentaflox তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCentaflox মতভেদসমূহ - Centaflox Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Centaflox লোৱা অনুচিত যাতে -\nCentaflox ৰ বিষয়ে সততে সোধা প্ৰশ্নসমূহ - Frequently asked Questions about Centaflox in Assamese\nএই Centaflox-এ অভ্য়াস বা নিচাৰ সৃষ্টি কৰে নেকি?\nCentafloxৰে অভ্যাস গঠনৰ কোনো কথাৰ প্ৰতিবেদন পোৱা নাই।\nCentaflox লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Centaflox লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Centaflox ব্যৱহৃত নহয়।\nখাদ্য আৰু মদৰ সৈতে Centaflox ক্ৰিয়া-প্ৰতিক্ৰিয়া - Centaflox Interactions with Food and Alcohol in Assamese\nখাদ্য আৰু Centafloxৰ ক্ৰিয়া-প্ৰতিক্ৰিয়া\nআপুনি Centaflox সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Centafloxৰ মাজৰ প্ৰতিক্ৰিয়া\nএকে সময়তে Centaflox আৰু মদ্যাপন কৰাটো সামান্য পাৰ্শ্চক্ৰিয়া ঘটাব পাৰে। আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nCentaflox ৰ অনুকল্প - Substitutes for Centaflox in Assamese\nআপুনি বা আপোনাৰ পৰিয়ালৰ কোনোবাই Centaflox লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Centaflox ব্যৱহাৰ কৰিছিল নেকি?\nআপুনি কিমান পৰিমাণে Centaflox সেৱন কৰিছিল?\nআপুনি Centaflox ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Centaflox সেৱন কৰে?


minister-himanta-biswa-sarma-on-constituency-delimitation-tv-biju-skd– News18 Assam\n'২১ৰ নিৰ্বাচনৰ পূৰ্বে সম্ভৱ নহয় সমষ্টি পুনঃনিৰ্ধাৰণ! কিয় ক'লে হিমন্ত বিশ্ব শৰ্মাই?\nUpdated:September 10, 2020, 4:37 PM IST\nমঙলবাৰে দেশৰ নিৰ্বাচন আয়ুক্তই ২০২১ৰ নিৰ্বাচনৰ পূৰ্বে অৰ্থাৎ ২০২১ৰ মাৰ্চৰ ভিতৰত সমষ্টি পুনঃনিৰ্ধাৰণ হোৱাৰ ইংগিত দিছিল ৷\nLast Updated: September 10, 2020, 4:37 PM IST\nসমষ্টি পুনঃনিৰ্ধাৰণ কেতিয়া? ২০২১ৰ নিৰ্বাচনৰ পূৰ্বে হ'ব নেকি সমষ্টি পুনঃনিৰ্ধাৰণ? শেহতীয়াকৈ এই প্ৰশ্নই খুলি খুলি খাইছে গৰিষ্ঠসংখ্যক ৰাজনৈতিক নেতাক৷ এই প্ৰশ্নই টোপনি কাঢ়ি নিছে বহু ৰথী-মহাৰথীৰ৷\nমঙলবাৰে দেশৰ নিৰ্বাচন আয়ুক্তই ২০২১ৰ নিৰ্বাচনৰ পূৰ্বে অৰ্থাৎ ২০২১ৰ মাৰ্চৰ ভিতৰত সমষ্টি পুনঃনিৰ্ধাৰণ হোৱাৰ ইংগিত দিছিল ৷ ইয়াৰ পিছতেই পুনৰ চৰ্চালৈ আহে বিষয়টো৷ ইয়াৰ মাজতে বৃহস্পতিবাৰে মুখ খুলিলে ৰাজ্যৰ বিত্ত তথা স্বাস্থ্য মন্ত্ৰী ড০ হিমন্ত বিশ্ব শৰ্মাই৷\nNews18ৰ তৰফৰ পৰা কৰা এক প্ৰশ্নৰ উত্তৰত ড০ হিমন্ত বিশ্ব শৰ্মাই ক'লে- “২০২১ৰ নিৰ্বাচনৰ পূৰ্বে সম্ভৱ নহয় সমষ্টি পুনঃনিৰ্ধাৰণ৷ সমষ্টি পুনঃনিৰ্ধাৰণৰ বাবে প্ৰয়োজন আছে গাইড লাইনৰ সংশোধনৰ৷ সেয়া লোকসভাত সংশোধন হ'ব লাগিব৷”\nএই কথা সদৰি কৰি ড০ শৰ্মাই পুনৰ ক'লে- “সমষ্টি পুনঃনিৰ্ধাৰণ ২০০১ৰ পৰিৱৰ্তে ২০১১ৰ লোকপিয়লৰ ভিত্তিত হ'ব৷ বৰ্তমান চলা প্ৰক্ৰিয়া কেৱল ছয় নং দফা কাৰ্যকৰীৰ অংশ৷”\nউল্লেখযোগ্য যে সমষ্টি পুনঃনিৰ্ধাৰণ হ'লে বহু মন্ত্ৰী-বিধায়কে হেৰুৱাব নিজৰ সমষ্টি৷ যাক লৈ সন্দিহান গৰিষ্ঠসংখ্যক ৰাজনৈতিক নেতা৷\nFirst published: September 10, 2020, 4:37 PM IST


একোটা মাধ্যমে সাঙুৰি লোৱা প্ৰতিযোগিতামূলক প্ৰাইভেট ইকুইটি (পি.ই) স্পেক্ট্ৰাম, বিশেষকৈ মূলধন থকা প্ৰতিষ্ঠানসমূহ ষথেষ্ট বিস্তৃত আৰু আকৰ্ষণীয়। শেহতীয়া এটা আকৰ্ষণীয় তথ্য হ'ল যে, ভাৰতীয় ই-কমাৰ্চৰ দুটা বৃহৎ প্ৰতিদ্বন্দ্বী হ’ল এছিয়াৰ পি.ই. বিনিয়োগকাৰী টাইগাৰ গ্ল’ৱেল আৰু চফ্টচনিক। বৰ্তমানে বিনিয়োগৰ প্ৰবৃত্তি চাই এই সমীক্ষাটো হোৱা বা নোহোৱাৰ সম্পূৰ্ণ অনুমানহে কৰা হৈছে।\nদৰাচলতে বিনিয়োগনো কি\nপি.ই. বিনিয়োগৰ মূল লক্ষ্য হ’ল কোনো ধৰণৰ বিপদ নোহোৱাকৈ তেওঁলোকে বিনিয়োগ কৰা মূলধন কেনেকৈ দ্ৰুতগতিত ঘূৰাই আনিব পাৰে। যদি ভালদৰে চালিজাৰি চোৱা যায়, এই পদ্ধতি মৌলিকভাবে পোনপতীয়া হয়। এনেকুৱা এখন বজাৰ বাচি উলিয়াব লাগে যি হয় বৃহৎ ন’হলেবা সোনকালে বৃহৎ হোৱাৰ আশা আছে, এনেকুৱা এক প্ৰতিষ্ঠান বাচি উলিয়াব লাগে যি এই বজাৰ দখল কৰিব পাৰে, একে সময়তে সেইসমূহতে বিনিয়োগ কৰিব লাগে আৰু ইয়াৰ জৰিয়তে যি মূলধন আহৰণ কৰা যায় সেয়া অতিকৈ লাভজনক হয়।\nযেতিয়া ধন অৰ্জন কৰা হয় তেতিয়াই জয়ী হোৱা যায়। ধন আহৰণ কৰাটোহে মূখ্য, বাকীবোৰ গৌণ।\nনিজৰ লক্ষ্যত উপনীত হ’বৰ বাবে পি.ই. সকলে বিস্তৃত জ্ঞান তথা কৰ্মক্ষেত্ৰত নিপুণ লোকক একত্ৰিত কৰি গুৰুত্বপূৰ্ণ সেইবোৰ বজাৰ চিনাক্ত কৰে যিবোৰ ইতিমধ্যে বৃহৎ নতুবা বৃহৎ হোৱাৰ অবস্থাত আছে। আন আন প্ৰতিষ্ঠানসমূহে তাৰ পিছতহে স্থান পায়। এইক্ষেত্ৰত বিনিয়োগ কৰাতো অতি সংকটজনক, কাৰণ প্ৰতিষ্ঠান এটাই বিনিয়োগ কৰাৰ আগতে সেই বজাৰখন আকৰ্ষণীয় হোৱাটো জৰুৰী।\nঅৱশ্যে সকলোৰে আকাংশা থাকে। কিছুমান প্ৰতিষ্ঠানে এই ডাঙৰ বজাৰসমূহত প্ৰৱেশ কৰে আৰু তেওঁলোকৰ সেই বজাৰসমূহ দমন কৰাৰ লগতে এইসমূহৰ পৰিধি প্ৰসাৰ কৰাৰো ক্ষমতা থাকে। কিছুমান প্ৰতিষ্ঠানে কোনো বাধা-বিঘিনি নোহোৱাকৈ এখন বজাৰতে তেওঁলোকৰ মূলধন বিনিয়োগ কৰিব বিচাৰেযাতে তেওঁলোকে অংশীদাৰৰ লগত সমান্তৰালভাবেআগবাঢ়ি যাব পাৰে। আৰু কেতিয়াবা এনে অংশীদাৰৰ মাজৰ পৰাই উপভোক্তাৰ পচন্দৰ এক অদ্বিতীয় আৰু নতুনত্ব থকা ব্ৰেণ্ডৰ উদ্ভাৱন হয়, যিসমূহ সঠিক সময়তে বজাৰৰ উপযোগীও হয়।\nএইখিনিতে চাবলগীয়া আনুসংগিক কথাবোৰ হ’ল- এই উদ্ভাৱনী দলটো কিমান বিচক্ষণ, তেওঁলোকৰ ব্ৰেণ্ডৰ প্ৰাধান্য, গ্ৰাহকৰ সৈতে সম্পৰ্ক, সমতা স্থাপন আৰু আন আন প্ৰয়োজনীয় উপাদান। এই উপাদানসমূহেই হ’ল এখন প্ৰতিষ্ঠানৰ ক্ষমতাৰ সংকেতস্বৰূপ কিয়নো তেতিয়াহে তেওঁলোকে এখন বজাৰত আধিপত্য বিস্তাৰ কৰিব পাৰিব।\nপ্ৰথম অৱস্থাতেই যদি এখন বজাৰ আকৰ্ষণীয় নহয়, যদিওবা তাত যোগ্য লোক তথা শ্ৰেষ্ঠ সামগ্ৰীয়েই নাথাকক কিয়, সেইসমূহ গ্ৰহণীয় নহয়। ২০১৫ ৰ প্ৰতিবেদন অনুসৰি এনেকুৱা বজাৰত কোনো বিনিয়োগকাৰীয়ে বিনিয়োগ কৰিব নিবিচাৰে।\nসহযোগিতাই প্ৰতিযোগিতাৰ সহায়ক\nবিনিয়োগকাৰীসকলে কেৱল বৃহৎ আৰু ক্ৰমান্বয়ে বৃহৎ হ’বলৈ ধৰা বজাৰৰ ওপৰতহে গুৰুত্ব দিয়েএটা কাৰণতেই,তেওঁলোকে ধনসমূহ এনেকুৱা এটা প্ৰতিষ্ঠানত বিনিয়োগ কৰিব বিচাৰে, য’ত বজাৰখনৰ এক ডাঙৰ অংশ তেওঁলোকে দখল কৰাৰ লগতে আধিপত্য বিস্তাৰ কৰিব পাৰে। সেয়েহে পোণপতীয়াকৈ আধিপত্য বিস্তাৰ কৰা এই প্ৰতিষ্ঠানখনৰ পৰা তেওঁলোকৰ মূলধন ভালকৈ আহৰণ কৰিব পাৰে। যদি সেই প্ৰতিষ্ঠানটো একচেটীয়া হয়, তেতিয়াহ’লে তেওঁলোকে সেই বজাৰখন নিজৰমতেই গঢ়িব পাৰেআৰু এইটো বিনিয়োগকাৰীসকলৰ বাবে শ্ৰেষ্ঠ আৰ্জন। এই পদ্ধতিয়েই বিনিয়োগকাৰীসকলৰ মূল লক্ষ্য।\nআমি যদি কিছু বছৰৰ আগৰ চফ্টবেংকৰ বিনিয়োগলৈ চাওঁ, স্পষ্টকৈ দেখা পাওঁ যে তেওঁলোকে বিভিন্নধৰণৰ দখলৰ পদ্ধতি প্ৰয়োগ কৰিছে। তেওঁলোকে বৃহত্ আকাৰৰ মূলধন আগবঢ়োৱা আৰু ব্যক্তিগত প্ৰতিষ্ঠানসমূহক লোভনীয় আশা দিয়াবাবেই বিখ্যাত।\n২০১০ৰ পৰা চফ্টবেংকে প্ৰায় ১৩ ইউ.এছ. ডলাৰ ৯০ মিলিয়ন + মুঠ বিনিয়োগ ইউ.এছ. ডলাৰ ৩.৯৩ বিলিয়ন সম্পূৰ্ণ কৰিলে। টাইগাৰেও তেওঁলোককেই অনুসৰণ কৰিলে; এই বৰ বৰ বজাৰসমূহৰ অংশীদাৰত বিনিয়োগ কৰি। যদি আমি এই প্ৰতিষ্ঠানসমূহত থকা এই বজাৰসমূহ পৰীক্ষা কৰো তেনেহলে স্পষ্টকৈ দেখা পাওঁ যে এই বজাৰসমূহ অতি বৃহত্ আৰু ক্ৰমান্বয়ে আৰু বৃহৎ হোৱাৰ পথত।\nআমি যদি শীৰ্ষত থকা বজাৰসমূহলৈ লক্ষ্য কৰোঁ, বেছিভাগ প্ৰতিষ্ঠানে সমান্তৰালকৈ আৰু ক্ষিপ্ৰভাবে গতি কৰি আছে যাতে ভৱিষ্যতে এই বজাৰসমূহৰ লগত ফেৰ মাৰিব পাৰে। প্ৰতিযোগিতামূলক বজাৰত এইটো সাধাৰণ কথা হৈ পৰিছে ।\nআমি যদি বিনিয়োগকাৰীসকলৰ প্ৰতিযোগীতা নিৰীক্ষণ কৰোঁ এইটো অতি সোনকালে ধাৰণা কৰাটো সম্ভৱ নহয়, কিয়নো টাইগাৰ গ্ল’বেল আৰু চফ্টবেংক এই দুয়োটা প্ৰতিষ্ঠানেই একেধৰণৰ বজাৰতে বিনিয়োগ কৰে- ফ্লিপকাৰ্ট(টাইগাৰ) আৰু স্নেপডিল(চফ্টবেংক)। ইয়াত এইটোৱেই ধৰিব পাৰি যে, এই দুয়ো বিনিয়োগকাৰীয়ে ভাৰতৰ অনলাইন কমাৰ্চ বজাৰক বিশ্বাস কৰে আৰু ই এতিয়া এক বৃহৎ ৰূপ লৈছে। ক্ৰমান্বয়ে ই আৰু বৃহৎ হোৱাৰ আশা কৰা হৈছে।\nঅতি সহজভাবে ক’বলৈ গ’লে এই বজাৰসমূহে ইমান বৃহৎ ৰূপ লৈছে যে আন আন প্ৰতিষ্ঠানেও এই বজাৰসমূহ দখল কৰি লাভবান হ’ব পাৰিছে। প্ৰতিষ্ঠানসমূহে কৰা এই প্ৰচেষ্টাত বিনিয়োগকাৰীসকলো লাভৱান হৈছে। তেওঁলোকে বজাৰখন বিস্তাৰ কৰা লগতে বৃহদাকাৰত গঢ়ি তুলিবলৈ সক্ষম হৈছে। একগোট হৈ বৃহৎ ৰূপ লোৱাই এখন সাধাৰণ বজাৰৰ লক্ষ্য।\nটাইগাৰ গ্ল’বেল আৰু চফ্টবেংকে এতিয়া বুজি উঠিছে যে বৃহৎ মূলধন থকা বজাৰসমূহতহে প্ৰতিষ্ঠানসমূহে তেওঁলোকৰ ধন বিনিয়োগ কৰে, য’ত তেওঁলোক বৰ্তমান আছে। ফ্লিপকাৰ্ট আৰু স্নেপডিলে ভাৰতীয় গ্ৰাহকসকলৰ ধাৰণা একেবাৰেই সলনি কৰি পেলালে। ইয়াৰ পৰিণাম এইটোৱেই যে, অনলাইন শ্বপিং এতিয়া ক্ৰমান্বয়ে বৃদ্ধি পাব ধৰিছে- আৰু বৃদ্ধি হোৱাৰ আশা আছে। তেওঁলোকে বজাৰৰ মূল্য চাই একেখন বজাৰৰেই বিভিন্নধৰণৰ প্ৰতিষ্ঠানত বিনিয়োগ কৰাৰ চেষ্টা কৰিছে। আৰু আমি ভাবোঁ যে এইয়া এক প্ৰতিযোগিতা। প্ৰকৃততে সেয়া নহয়- তেওঁলোকে প্ৰতিযোগিতামূলক ভাবে বিনিয়োগ কৰি বৃহৎ ৰূপ লোৱা এই বজাৰসমূহৰ পৰা ভালধৰণেই লাভৱান হয়, কিয়নো এই বজাৰসমূহ ডাঙৰ আৰু ক্ৰমান্বয়ে বৃদ্ধি হৈ গৈ আছে। যদি টাইগাৰ গ্ল’বেলে মতভেদ হোৱাৰ অভিপ্ৰায়ৰ পৰা আঁতৰি থাকে, তেওঁলোকৰ দ্বিতীয় বৃহৎ ৰাজহুৱা বজাৰ আমাজনে ধৰি ৰাখিব নোৱাৰিলেহেতেঁন (ফ্লিপকাৰ্টৰ ভাৰতৰ ভিতৰত বৃহত্তম প্ৰতিদ্বন্দী)।\nঠিক সেইধৰণে ভৱিষ্যতেও এই একেধৰণৰ প্ৰতিষ্ঠানত বিনিয়োগ কৰাত এওঁলোকক ৰখাই থব নোৱাৰে আৰু এইবোৰ অন্য বজাৰৰ ক্ষেত্ৰতো প্ৰযোজ্য হয়। চাহিদা অনুসৰি যাতায়ত ব্যৱস্থা হৈছে এনেকুৱা এটা বৃহৎ তথা ক্ৰমান্বয়ে বৃহৎ হ’বলৈ ধৰা এখন বজাৰ। চফ্টবেংক আৰু টাইগাৰ গ্ল’বেলে যুটীয়াভাবে ইয়াক দখলৰ লগতে ক্ৰমবিকাশৰ প্ৰচেষ্টা চলাইছে।\nঅ’লা হ’ল ইয়াৰ এক উপযুক্ত উদাহৰণ- টাইগাৰ গ্ল’বেলে অ’লাক এনেধৰণে সহায় আগবঢ়াইছে যাতে দুয়োপক্ষই সমানে লাভাৱান্বিত হয়। আনহাতে চফ্টবেংকেও ইয়াক একেলগে সহযোগিতা আগবঢ়াইছে যাতে ভাৰতৰ বজাৰত অ’লাই এটা সুকীয়া আসন দখল কৰিব পাৰে।\nসহযোগিতাৰে বৰ বৰ প্ৰতিষ্ঠানসমূহে কৰা বিনিয়োগৰ পৰিসৰ ক্ৰমান্বয়ে সমগ্ৰ বিশ্বতেই বৃদ্ধি পোৱাৰ পৰিপ্ৰেক্ষিতত বজাৰসমূহ দমন কৰাত কঠিন হৈ পৰিছে। সহযোগিতাৰে কৰা বিনিয়োগ মানে হ’ল, এটা প্ৰতিষ্ঠানত কেইবাগৰাকীও বিনিয়োগকাৰীয়ে কৰা বিনিয়োগ অথবা বিভিন্ন পদ্ধতিৰে বজাৰত নিজৰ প্ৰতিষ্ঠানৰ পৰিসৰ বৃদ্ধি কৰা। ইয়াৰ পৰিণাম একেই- সকলো বিনিয়োগকাৰীৰ মূল লক্ষ্য হ’ল যিকোনো প্ৰকাৰে মুনাফা অৰ্জন কৰা।\nসেয়েহে যদি দ্বিতীয়বাৰৰ বাবে কিদৰে বিনিয়োগকাৰীসকলে প্ৰতিযোগিতাত নামিব সেই কথা জানিব বিচাৰে, তেন্তে সদায় মনত ৰখা উচিত যে, এই নিৰীক্ষণ সকলো সময়তে সঠিক ন’হবও পাৰে। এগৰাকী উদ্যোগী হিচাপে বাধা-বিঘিনিত গুৰুত্ব নিদি এখন বজাৰৰ পৰা কেনেকৈ মুনাফা আহৰণ কৰিব পৰা যায় তাৰ সঠিক পৰিকল্পনা কৰাতহে গুৰুত্ব আৰোপ কৰিব লাগে, আৰু এইবোৰে এটা প্ৰতিষ্ঠানৰ ভাল উপাদানসমূহ নিঃশেষ কৰে। আৰু ইয়াৰ জৰিয়তেই শ্ৰেষ্ঠ বিনিয়োগকাৰীসকলক চিনিব পাৰি।\nএই বিনিয়োজন আৰু বিনিয়োগসমূহ প্ৰতিষ্ঠান এটাৰ আঁৰৰ প্ৰক-ত খেল, আৰু ইয়াত আমি যিমানেই সোমাই পৰোঁ ই সিমানেই অধিক আকৰ্ষণীয় হৈ পৰে।\nলেখক- প্ৰণাভ পাই


আমাৰ চৰ-চাপৰিত এতিয়া ভাপা পিঠাৰ বতৰ (আশ্ৰাফুল হুছেইন) - সাহিত্য ডট অৰ্গ\nআমাৰ চৰ-চাপৰিত এতিয়া ভাপা পিঠাৰ বতৰ (আশ্ৰাফুল হুছেইন)\nশীতকাল আহিল মানেই আমাৰ চৰ-চপৰিত পিঠা খোৱাৰ ধুম । চৰ-চাপৰিত প্ৰচলিত পিঠা সমূহৰ ভিতৰত ভাপা পিঠাও অন্যতম । এই শীতৰ সময়ত আজি আমি যি সকলে নিজৰ গাওঁ এৰি বহু দূৰৈত আছোঁ সেই সকলে বৰকৈ আফচোচ্ কৰিম । আই-জেঠীহঁতে সূৰ্য উদয়ৰ পূৰ্বেই পিঠা বনোৱাৰ পূৰ্বপ্ৰস্তুতি সম্পূৰ্ণ কৰি ৰাতিপুৱা কেৱল ভাপত সিজাইছিল । টোপনিৰ পৰা মাতি উঠাই কিদৰে আথে-বেথে খোৱাইছিল । আমাৰ বাবে দিনবোৰ অতীত হ’ল আৰু নিশ্চিত যে সেই দিনবোৰ কাহানিও ঘুৰি নাহে । যিকিনহওঁক টেকেলি পিঠা আৰু ভাপা পিঠাৰ প্ৰস্তুত প্ৰণালী প্ৰায় একেই । এই পিঠা উতলা পানীৰ ভাপত বনোৱা হয় বাবেই “ভাপা” পিঠা কোৱা হয় । আমি চৰ-চাপৰিবাসীৰ বাবে আজিও গৌৰৱৰ বিষয় যে- চৰ-চাপৰি অঞ্চলৰ পিঠা-পনাৰ অন্যতম ভাপা পিঠা আজিৰ সময়ৰ ফাষ্ট-ফুডৰ ভিৰত হেৰাই যাব লগা হোৱা নাই। অন্যহাতে ভোগালীৰ জলপানৰ দৰেও পেকেটত ক্ৰয় কৰিবলগীয়া দিন এতিয়াও অহা নাই । চৰ-চাপৰীবাসীলৈ আমাৰ বাৰ্তা- “এই পিঠা-পনা আমাৰ চৰ-চাপৰিবাসীৰ সংস্কৃতি, এই ঐতিহ্যবাহী খাদ্য সম্ভাৰক ধৰি ৰখাৰ দ্বায়িত্বও আমাৰেই” ।\nবি: দ্ৰ: নজনা সকলৰ বাবে ভাপা পিঠাৰ উপকৰণ আৰু প্ৰস্তুত প্ৰণালী আগবঢ়াইছোঁ।\nউপকৰণ: ( মজলীয়া আকৃতিৰ ১০/১২ টা পিঠাৰ বাবে )\n১। আল বা আতপ চাউলৰ গুৰি – ৮৫০ গ্রাম চাউলৰ\n২। উহোৱা বা সিদ্ব চাউলৰ গুৰি – ১৫০ গ্রাম চাউলৰ (পিঠা কোমল হোৱাৰ বাবে)\n৩। খেজুৰৰ গুড় – ৭৫০ গ্রাম\n৪। নাৰিকল চূৰ্ণ – ১ টা\n৫। নিমখ – স্বাদমতে\n৬। সূতাৰ বগা পাতল তথা কোমল কাপোৰ – (২৫ ছে.মি. + ২৫ ছে. মি.)=আধা মিটাৰ\n৭। বাঁহৰ চালনী – ১ টা\n৮। পিঠা ভাপ দিয়াৰ বাবে মাটিৰ কলহ এটা ।( এলুমিনিয়ামৰ কলহ হ’লেও চলিব )\n৯। কলহৰ মুখত দি পিঠা ভাপ দিবলৈ দুটা বাটি নতুবা মাটিৰ পাত্ৰ ।\n১০। কলহৰ মুখত বাটি বহাবলৈ ছিদ্ৰ থকা ঢাকনী- ১ টা\n১। উভয় প্রকাৰৰ চাউলৰ গুৰি আৰু নিমখ একেলগে এটা বৰ্তনত লৈ সামান্য পানী (কুহুমীয়া গৰম) মিহলি কৰি চালনীত হাতেৰে ঘঁহি-ঘঁহি চালি লব । এয়া পনীয়া নতুবা গোটা বিদৰ হ’ব নালাগিব, প্ৰায় চুজিৰ দানাৰ দৰে হ’ব লাগিব ।\n২। মাটিৰ কলহটোৰ অৰ্ধেক পানী ভৰাই ঢাকনী এটা লগাই পানী উতলি ভাপ উঠা পৰ্যন্ত অপেক্ষা কৰিব লাগিব ।\n৩। চালনীৰে চালি লোৱা পিঠাগুৰি আধা বাটি লোৱাৰ পিছত গুড় আৰু নাৰিকলৰ চূৰ্ণৰ প্ৰলেপ এটা বহুৱাই খালী থকা অংশ পিঠাগুৰিৰে ভৰাই দিয়ক ।\n৪। উপকৰণত উল্লেখ থকা ধৰণৰ কাপোৰৰ টুকুৰাটো পানীত ভিজাই লৈ আকৌ এবাৰ চেপি ল’ব । আপুনি ভৰাই থোৱা পিঠাগুৰিখিনি কাপোৰটোৰে ঢাকিলৈ কলহটোৰ মুখৰ ছিদ্ৰ ঢাকনীত বহুৱাই সাৱধানে বাটিটো উঠাই আনি পিঠাটো কাপোৰেৰে ঢাকি দিয়ক ।\n৫। ৫/৭ মিনিট উতলা পানীৰ ভাপত সিজোৱাৰ পিছত আঙুলিৰে চেপি ধৰিলে কোমল হোৱা বুলি অনুভৱ হ’লে নমাই আনক আৰু গৰমে-গৰমে পৰিবেশন কৰক । অৱশ্যে ঠাণ্ডা হোৱাৰ পিছতো গাখীৰত ভিজাই খাবলৈও এই পিঠা বৰ তৃপ্তিদায়ক ।\n← অসমৰ মাদ্ৰাছাৰ আধুনিকীকৰণ : কিছু চিন্তা (প্ৰথম ভাগ) (আশ্বিক জামান )\nপকৰীৰ দোকানত ভীৰ বাঢ়িছে (পৰাগ পিংকু) →\nহানচেৰং আৰু শুকান মাছৰ আঞ্জা (কাৰ্বি জনজাতীয় ব্যঞ্জন)\n“দুধেৰ পিঠা” (-জাহিদুল ইছলাম)


আয়ুৰ্বেদ, যোগ, উনানী, সিদ্ধা, হোমিঅ’পেথি, প্ৰাকৃতিক চিকিৎসা আদিৰ বিষয়ে ইয়াত আলোচনা কৰা হৈছে।\nকৰʼনা ভাইৰাছ ৰোগ কি? কৰʼণা ভাইৰাছৰ সংমণৰ লক্ষণবোৰ। হোম কোৱাৰেন্টিন কি? কৰ’না ভাইৰাছৰ সংক্ৰমণ ৰোধ কৰাৰ বাবে লবলগীয়া পদক্ষেপবোৰ আৰু অসম চৰকাৰে এই ৰোগ প্ৰতিৰোধৰ বাবে গ্ৰহণ কৰা ব্যৱস্থা\nইয়াত জিলাভিত্তিক স্বাস্থ্যৰ বিভিন্ন তথ্য উল্লেখ কৰা হʼল।\nএই শিতানত শিশুৰ সুস্বাস্থ্যৰ বাবে প্ৰয়োজনীয় ব্যৱস্থাসমূহ যেনে: নিৰাপদ মাতৃত্ব, শিশুৰ বিকাশ আৰু যত্ন, স্তনপান, পৰিপুষ্টি আৰু বৃদ্ধি, প্ৰতিষেধক ইত্যাদিৰ বিষয়ে আলোচনা কৰা হৈছে।\nএজন মানুহৰ এটা সু-স্বাস্থ্যৰ বাবে পৰিপুষ্টি আটাইতকৈ প্ৰয়োজনীয় উপাদান। উত্তম পৰিপুষ্টি, নিয়মীয়া আহাৰ গ্ৰহণ আৰু দৈনিক শাৰীৰিক শ্ৰম এইকেইটা হৈছে এটা সু-স্বাস্থ্যৰ মাপকাঠি। অনুন্নত পৰিপুষ্টিয়ে শৰীৰত বিভিন্ন ধৰণৰ বেমাৰৰ সৃষ্টি কৰে আৰু শাৰীৰিক আৰু মানসিক বিকাশত বাধা জন্মায়। কেনেকুৱা খাদ্যই খালে সম্পূৰ্ণ পৰিপুষ্টি লাভ কৰিব পাৰি আৰু কোনবিধ খাদ্যত কি খাদ্যপ্ৰান থাকে বা কেনেকুৱা ধৰণৰ খাদ্য খাব লাগে। এই সকলোবোৰ বিষয় তলত আলোচনা কৰা হ’ল।\nমহিলাৰ স্তনৰ কৰ্কট\nস্তন কৰ্কট এবিধ অতি মৰ্মান্তিক আৰু যন্ত্ৰণাদায়ক ৰোগ। স্তনৰ ভিতৰত নানা ধৰণৰ অৰ্বুদৰ উদ্ভৱ হ’ব পাৰে। সাধাৰণতে শান্ত আৰু দুষ্ট এই দুই ধৰণৰ অৰ্বুদ স্তনৰ ভিতৰত হোৱা দেখা যায়। ধাতুগত প্ৰৱণতা থাকিলে কেতিয়াবা কেতিয়াবা শান্ত অৰ্বুদবোৰ পাছলৈ দুষ্ট অৰ্বুদলৈ পৰিণত হয়।\nএই শিতানত কিশোৰীৰ স্বাস্থ্য, গৰ্ভাৱস্থাৰ স্বাস্থ্য আৰু প্ৰজনন স্বাস্থ্য এই তিনিটা বিষয়ৰ ওপৰত আলোচনা কৰা হৈছে। গৰ্ভধাৰণ আৰু গৰ্ভাৱস্থা, শিশু জন্মকে ধৰি সকলো তথ্য, নিজৰ আৰু শিশুটিৰ সুৰক্ষা, এই সম্পৰ্কীয় স্বাস্থ্য সেৱা আদি সুনিশ্চিতভাৱে প্ৰগতিপেডিয়া শিতানত উল্লেখ কৰা হৈছে।\nইয়াত মানসিক স্বাস্থ্যৰ বিষয়ে আলোচনা কৰা হৈছে।\nনতুন দিল্লীৰ সৈতে অংশীদাৰীত্বত ইউনেস্কো, এনচিইআৰটিয়ে আয়ুষ্মান ভাৰতৰ অধীনত বিদ্যালয় স্বাস্থ্য কাৰ্যসূচীৰ 11 টা বিষয়বস্তুৰ ওপৰত গুৰুত্ব দি 11 টা এনিমেটেড ভিডিঅ' প্ৰস্তুত কৰিছিল।\nগ্ৰাম্য জনসাধাৰণৰ বিশেষ স্বাস্থ্য যত্ন, মহিলা আৰু শিশুৰ উন্নত স্বাস্থ্য, দেশৰ দুখীয়া গ্ৰাম্য জনসাধাৰণৰ স্বাস্থ্য ব্যৱস্থা উন্নত কৰাৰ মানসেৰে ২০০৫ চনৰ ১২ এপ্ৰিলত ভাৰতৰ সন্মানীয় প্ৰধানমন্ত্ৰীয়ে যে এই আঁচনিখনৰ মূল লক্ষ্য আৰু উদ্দেশ্য হৈছে যাতে দেশৰ সকলো দুখীয়া জনসাধাৰণে উন্নত স্বাস্থ্য ব্যৱস্থা লাভ কৰে। ৰাষ্ট্ৰীয় গ্ৰাম্য স্বাস্থ্য অভিযানৰ এই সকলোবোৰ তথ্য তলত আলোচনা কৰা হৈছে।\nমানুহৰ শৰীৰত দেখা দিয়া বিভিন্ন ৰোগৰ বিষয়ে আৰু এই ৰোগবোৰত ল’ব লগা সাৱধানতা, কেনেদৰে এই ৰোগৰ পৰা প্ৰতিকাৰ লাভ কৰিব পাৰি। এই ৰোগৰ কাৰণসমূহনো কি ইত্যাদি বিষয়সমূহ তলত আলোচনা কৰা হৈছে।


Nah 1 | AsmULB | STEP | মই ইলকোচ গাৱঁৰ নহূম। যিহোৱাই মোক দৰ্শনৰ যোগেদি দিয়া নীনবি নগৰৰ বিষয়ে এই এক ঘোষণা।\n1মই ইলকোচ গাৱঁৰ নহূম। যিহোৱাই মোক দৰ্শনৰ যোগেদি দিয়া নীনবি নগৰৰ বিষয়ে এই এক ঘোষণা।\n2যিহোৱা নিজ মৰ্য্যদা ৰখাত উদ্যোগী আৰু প্ৰতিকাৰ সাধোঁতা ঈশ্বৰ; যিহোৱা প্ৰতিকাৰ সাধোতা আৰু ক্ৰোধেৰে পৰিপূৰ্ণ; যিহোৱাই তেওঁৰ নিজ বিৰোধী সকলৰ ওপৰত প্ৰতিকাৰ সাধে আৰু নিজ শত্ৰুবোৰৰ কাৰণে ক্ৰোধ ৰাখে। 3যিহোৱা ক্ৰোধত ধীৰ আৰু পৰাক্ৰমত মহান; কিন্তু তেওঁ দোষীক কোনো মতেই নিৰ্দ্দোষী ঘোষণা নকৰে; বা-মাৰলী আৰু ধুমুহা হ’ল যিহোৱাৰ পথ আৰু মেঘ তেওঁৰ ভৰিৰ ধূলিস্বৰূপ।\n4তেওঁ সমুদ্ৰক ধমকি দি শুকুৱাই পেলায় আৰু আটাই নদ-নদী শুকান কৰে; বাচানৰ সৈতে কৰ্মিল অৱসন্ন হ’ল আৰু লিবানোনৰ ফুলবোৰো শুকাই গ’ল। 5তেওঁৰ ভয়ত পৰ্ব্বতবোৰ কপেঁ আৰু গিৰিবোৰ দ্রৱীভূত হয়; তেওঁৰ আগত পৃথিৱী, এনে কি, জগতখন আৰু তাৰ সকলো নিবাসী ভাগি পৰে।\n6তেওঁৰ ক্ৰোধৰ আগত কোনে থিয় হ’ব পাৰে? তেওঁৰ প্ৰচণ্ড কোপত কোনে সহ্য কৰিব পাৰে? তেওঁৰ প্ৰচণ্ড কোপত কোনে থিয় হব পাৰে? তেওঁৰ ক্ৰোধ অগ্নিৰ দৰে আহে আৰু তেওঁৰ দ্বাৰাই শিলবোৰ ডোখৰ ডোখৰকৈ ভঙা হয়।\n7যিহোৱা মঙ্গলময়, সঙ্কটৰ দিনা তেওঁ দৃঢ় কোঁঠাস্বৰূপ; আৰু তেওঁ তেওঁত আশ্ৰয় লোৱা লোকসকলক জানে। 8কিন্তু তেওঁ তেওঁৰ শত্রুসকলক ধল বানপানীৰ দ্বাৰাই সম্পূ্ৰ্ণকৈ শেষ কৰিব আৰু তেওঁ সেই লোকসকলক আন্ধাৰলৈ খেদিব।\n9তোমালোকে যিহোৱাৰ বিৰুদ্ধে কি চক্র কৰিছা? তেওঁ সম্পূৰ্ণকৈ অন্ত কৰিব; দ্বিতীয়বাৰ সঙ্কট নহ’ব। 10কিয়নো, সিহঁত জোঁট লগা কাঁইটৰ নিচিনা হলেও, সিহঁতক শুকান নৰাৰ নিচিনাকৈ ভস্ম কৰা হ’ব। 11যিহোৱাৰ বিৰুদ্ধে কুকল্পনা কৰোঁতা, কু-আলচ কৰোঁতা, তোমালোকৰ এজন নীনবি নগৰৰ পৰাই ওলাল ।\n12যিহোৱাই এই কথা কৈছে: যদিও তেওঁলোক শক্তিৰে পূৰ আৰু বহুসংখ্যক হলেও, তেওঁলোকক উচ্ছন্ন কৰা হ’ব আৰু তেওঁলোকৰ কোনো এজনো অৱশিস্ত নাথাকিব। কিন্তু হে যিহূদা, যদিও মই তোমাক দুখ দিলোঁ, মই তোমাক আৰু দুখ নিদিম। 13মই এতিয়া তোমাৰ পৰা তাৰ যুৱলি ভাঙি পেলাম, আৰু তোমাৰ বান্ধবোৰ ছিঙি পেলাম।”\n14আৰু হে নীনবি নগৰ, তোমালোকৰ বিষয়ে যিহোৱাই আজ্ঞা দিছে যে, তোমালোকৰ কোনো বংশ-ধৰৰ পৰা তোমালোকৰ নাম ৰাখা নাযাব; মই তোমালোকৰ দেৱতাবোৰৰ ঘৰৰ পৰা কটা-মূৰ্ত্তি আৰু সাচঁত ঢলা মূৰ্ত্তিবোৰ উচ্ছন্ন কৰিম; মই তোমালোকৰ কবৰ খান্দিম, কিয়নো তোমালোক পাপিষ্ঠ।\nচোৱা, যি জনে শুভবাৰ্ত্তা আনে আৰু শান্তি প্ৰচাৰ কৰে, সেই জনৰ চৰণ পৰ্ব্বতৰ ওপৰত আছে! হে যিহূদা, তোমালোকৰ পৰ্ব্ববোৰ পালন কৰা আৰু তোমালোকৰ প্রতিজ্ঞাবোৰ সিদ্ধ কৰা, কিয়নো দুষ্ট লোকজনে তোমালোকক আক্রমণ নকৰিব, সি নি:শেষে বিনষ্ট হ’ল।


বোমাৰে উৰুৱাই দিয়া হ’ব ইন্দিৰা গান্ধী বিমানবন্দৰ! কোনে দিছে এয়াৰপ’ৰ্ট উৰুৱাই দিয়াৰ ভাবুকি? – Pratham Khabar\nঘৰ/ভাৰত/দিল্লী/বোমাৰে উৰুৱাই দিয়া হ’ব ইন্দিৰা গান্ধী বিমানবন্দৰ! কোনে দিছে এয়াৰপ’ৰ্ট উৰুৱাই দিয়াৰ ভাবুকি?\nবোমাৰে উৰুৱাই দিয়া হ’ব ইন্দিৰা গান্ধী বিমানবন্দৰ! কোনে দিছে এয়াৰপ’ৰ্ট উৰুৱাই দিয়াৰ ভাবুকি?\nইন্দিৰা গান্ধী আন্তঃৰাষ্ট্ৰীয় এয়াৰপ'ৰ্টত কটকটীয়া কৰা হৈছে নিৰাপত্তা ব্যৱস্থা\nসন্ত্ৰাসবাদীৰ লক্ষ্য ইন্দিৰা গান্ধী আন্তঃৰাষ্ট্ৰীয় বিমানবন্দৰ। পুনৰাবৃত্তি হ’ব ৯/১১ আক্ৰমণ। এটা আতংকময়ী ফোনকলে ত্ৰাসৰ সৃষ্টি কৰিছে দিল্লীৰ ইন্দিৰা গান্ধী আন্তঃৰাষ্ট্ৰীয় বিমানবন্দৰত।\nশুকুৰবাৰে, নিশাৰ ভাগত দিল্লী আৰক্ষীলৈ আহে এটা ভয়ংকৰ ফোনকল। ফোনকলৰ জৰিয়তে বোমাৰে লণ্ডনলৈ যোৱা এয়াৰ ইণ্ডিয়া বিমান উৰুৱাই দিয়াৰ ভাবুকি প্ৰদান কৰে আতংকবাদীয়ে। আমেৰিকা যুক্তৰাষ্ট্ৰৰ ৯/১১ আক্ৰমণৰ দৰেই এই আক্ৰমণ কৰাৰ ভাবুকি দিয়ে অচিনাক্ত লোকে।\nআৰক্ষীৰ তথ্য অনুসৰি, বৃহস্পতিবাৰে নিশাৰ ভাগত দিল্লীৰ ৰনহোলা আৰক্ষীলৈ আহে প্ৰথমটো ফোনকল। লণ্ডনলৈ যোৱা এয়াৰ ইণ্ডিয়াৰ বিমান উৰুৱাই দিয়াৰ ভাবুকি প্ৰদান কৰে কোনো অচিনাক্ত লোকে। শুকুৰবাৰেও অন্য এটা ফোনকলৰ জৰিয়তে দিল্লী এয়াৰপ’ৰ্ট দখল কৰাৰো ভাবুকি দিয়ে অচিনাকী ব্যক্তিয়ে। এই ফোনকলৰ পিছতে আৰক্ষীয়ে আৰম্ভ কৰিছে তদন্ত। লগতে ইন্দিৰা গান্ধী আন্তঃৰাষ্ট্ৰীয় এয়াৰপ’ৰ্টত কটকটীয়া কৰা হৈছে নিৰাপত্তা ব্যৱস্থা।\n9/11 Attack Assam Delhi Delhi Airport News Time Assam Pratham Khabar 24x7 Pratham Khabar TV\nচুইমিং পুললৈ পৰিণত দিল্লী এয়াৰপ'ৰ্ট, চাওঁক ভিডিঅ'\nযৌনগন্ধী ভিডিঅ' দেখুৱাই ৯ বছৰীয়া ছাত্ৰীক ধৰ্ষণ কৰিলে প্ৰধান শিক্ষকে...


গেছ চিলিণ্ডাৰত নাই গেছ, তাৰ পৰিৱৰ্তে ওলাইছে লিটাৰে লিটাৰে পানী! ক'ত সংঘটিত হৈছে এই ঘটনা?– News18 Assam\nগেছ চিলিণ্ডাৰত নাই গেছ, তাৰ পৰিৱৰ্তে ওলাইছে লিটাৰে লিটাৰে পানী! ক'ত সংঘটিত হৈছে এই ঘটনা?\n»গেছ চিলিণ্ডাৰত নাই গেছ, তাৰ পৰিৱৰ্তে ওলাইছে লিটাৰে লিটাৰে পানী! ক'ত সংঘটিত হৈছে এই ঘটনা?\nUpdated:July 20, 2020, 5:09 PM IST\nগেছৰ চিলিণ্ডাৰ ক্ৰয় কৰোতে সাৱধান হওক।\nLast Updated: July 20, 2020, 5:09 PM IST\nগেছৰ চিলিণ্ডাৰ ক্ৰয় কৰোতে সাৱধান হওক। এজেঞ্চীৰ পৰা চিলিণ্ডাৰ লওতে পৰীক্ষা কৰাওক চিলিণ্ডাৰটো। নহ'লে কেতিয়াবা হয়তো বিপদ মাতি আনিব পাৰে চিলিণ্ডাৰে। গহপুৰত সংঘটিত হ'ল আজৱ ঘটনা। সোমবাৰে গহপুৰৰ কাজল সৰকাৰ নামৰ এজন ব্যক্তিয়ে ক্ৰয় কৰিছিল এটা চিলিণ্ডাৰ। কিন্তু ৰন্ধন কাৰ্যৰ বাবে গেছ সংযোগ কৰোতেই ধৰা পৰিল চিলিণ্ডাৰটোত গেছ নাই; আছে কেৱল পানী।\nতললৈ চিলিণ্ডাৰটো ওলোটাই দিয়াত ওলাল লিটাৰে লিটাৰে পানী। চিলিণ্ডাৰৰ ভিতৰত গেছৰ পৰিৱৰ্তে পানী ওলোৱা ঘটনাই এতিয়া গহপুৰত বিশেষ চৰ্চা চলিছে। প্ৰশ্ন হৈছে,কেনেকৈ চিলিণ্ডাৰত গেছৰ পৰিৱৰ্তে সোমাল লিটাৰে লিটাৰে পানী?\nএনেদৰে চিলিণ্ডাৰৰ পৰা পানী ওলোৱা ঘটনাৰ এতিয়া তদন্ত বিচাৰিছে অনুসূচিত জাতি ছাত্ৰ সন্থাই। লগতে ঘটনাৰ প্ৰকৃত সত্য উদঘাটন কৰি, কি কাৰণে গেছ এজেঞ্চী সমূহে কোনো ধৰণৰ পৰীক্ষা নকৰাকৈ গেছ চিলিণ্ডাৰ যোগান ধৰিছে, সেই বিষয়লৈও প্ৰশ্ন উত্থাপন কৰিছে সংগঠনটোৱে।\nFirst published: July 20, 2020, 5:09 PM IST


মাল্যবান - অসমীয়া ৱিকিপিডিয়া\nমাল্যবান (ইংৰাজী: Malyavan) লংকাৰ সম্ৰাট ৰাৱণৰ মুখ্য ৰাজকীয় উপদেষ্টা আছিল। মাল্যবান লংকাৰ বৌদ্ধিক আৰু ৰাজকীয় বৃত্তৰ ভিতৰত এক সন্মানীয় ব্যক্তি আছিল। তেওঁ আছিল সুকেশৰ পুত্ৰ আৰু সুমালী আৰু মালীৰ ভাই তথা ৰাৱণৰ ককা৷\nদেৱতাসকলে মালীৰ ৰাজ্য আক্ৰমণ কৰাৰ আগতে গোপন সূত্ৰে মালীয়ে এই খবৰ পায় আৰু সিঁহতেও দেৱতাসকল আক্ৰমণ কৰিবলৈ সাজু হৈ যায়৷ পিছত ভগৱান বিষ্ণু আৰু ৰাক্ষসসকলৰ মাজত এক ভয়ানক যুদ্ধ আৰম্ভ হয়৷ অৱশেষত বিষ্ণুৱে সুদৰ্শন চক্ৰৰে মালীক বধ কৰে৷ মালীৰ মৃত্যু হোৱা দেখি মাল্যবান আৰু সুমালী যুদ্ধ ক্ষেত্ৰৰ পৰা পলাই যায়৷\nইয়াৰ পিছত ভগৱান বিষ্ণুৰ আদেশ মতে লংকাত কুবেৰে শাসন কৰিছিল। প্ৰকৃততে মাল্যবান ৰাৱণৰ প্ৰকৃত ককাক সুমালীৰ ডাঙৰ ভায়েক আছিল; যি এসময়ত লংকাৰ ৰজা আছিল, যাক ৰাৱণে পিছত কুবেৰৰ পৰা পুনৰ জয় কৰিছিল।\nৰাৱণৰ সৈতে তেওঁৰ ৰাজকীয় সম্পৰ্কৰ উপৰিও তেওঁ ৰাৱণৰ ককাদেউতা আছিল৷ সেয়েহে ৰাৱণৰ সৈতে তেওঁৰ দ্বৈত সম্পৰ্ক আছিল। দ্বিতীয় সম্পৰ্কত তেওঁ ৰাৱণক প্ৰটোকলৰ কক্ষৰ বাহিৰত ৰাজী কৰিবলৈ চেষ্টা কৰা আৰু ককাক হিচাপে পৰামৰ্শ দিয়াৰ বাবে জনাজাত আছিল। ৰাৱণে তেওঁৰ সম্পৰ্ক আৰু বুদ্ধিমত্তাৰ বাবে তেওঁক যথেষ্ট সন্মান কৰিছিল।\nমাল্যবান ভগৱান ৰামৰ সৈতে যুদ্ধৰ বিৰুদ্ধ আছিল আৰু তেওঁ সীতাক পঠিয়াই দিবলৈ ৰাৱণক ৰাজী কৰিবলৈ চেষ্টা কৰিছিল৷ অৱশ্যে তেওঁৰ সকলো পৰামৰ্শ ৰাৱণে নাকচ কৰিছিল। ৰাৱণৰ মৃত্যুৰ পিছত, মাল্যবানে তেওঁৰ পদ বিৰাজ কৰে আৰু ৰাৱণৰ সৰু ভায়েক আৰু মাল্যবানৰ তৃতীয় নাতি বিভীষণে লংকাৰ মুখ্য উপদেষ্টা হয়।\n↑ 1.0 1.1 "Ravana family members". Wisdomlib.org. https://bhagavanbhakthi.com/2020/05/ravana-family-members/। আহৰণ কৰা হৈছে: 19 July 2021.\n"https://as.wikipedia.org/w/index.php?title=মাল্যবান&oldid=287255"ৰ পৰা অনা হৈছে\nএই পৃষ্ঠাখন ২০ জুলাই, ২০২১ তাৰিখে ১৭:২০ বজাত অন্তিম সংশোধন কৰা হৈছিল।


Dk (Hegde&Amp; Hegde) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dk (Hegde&Amp; Hegde) ar byavahar, ppali, parshwakriya, upkaar, kriya-pratikriya aaru satarkatabani\nDk (Hegde&Amp; Hegde) ৰ মূল্য আৰু পেকৰ চাইজ - Dk (Hegde&Amp; Hegde) Price and Pack Size in Assamese - Dk (Hegde&Amp; Hegde) ar mulya aaru pakor size\nDk (Hegde&Amp; Hegde) ৰ লাভ আৰু ব্যৱহাৰসমূহ- Dk (Hegde&Amp; Hegde) Benefits & Uses in Assamese- Dk (Hegde&Amp; Hegde) ar laabh aaru byavaharsamuh\nDk (Hegde&Amp; Hegde) ৰ পালি আৰু সেয়া কেনেদৰে ল'ব- Dk (Hegde&Amp; Hegde) Dosage & How to Take in Assamese - Dk (Hegde&Amp; Hegde) ar paali aaru xeya kenedore lobo\nDk (Hegde&Amp; Hegde) ৰ পাৰ্শ্চক্ৰিয়াসমূহ- Dk (Hegde&Amp; Hegde) Side Effects in Assamese- Dk (Hegde&Amp; Hegde) ar parshwakriyasamuh\nDk (Hegde&Amp; Hegde) সংক্ৰান্ত সতৰ্কতাবাণীসমূহ- Dk (Hegde&Amp; Hegde) Related Warnings in Assamese- Dk (Hegde&Amp; Hegde) xonkranta xatarkatabanisamuh\nঅইন দৰৱৰ সৈতে Dk (Hegde&Amp; Hegde)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dk (Hegde&Amp; Hegde) with Other Drugs in Assamese- Oinor xoite Dk (Hegde&Amp; Hegde) ar gurutor kriya-pratikriya\nDk (Hegde&Amp; Hegde) মতভেদসমূহ- Dk (Hegde&Amp; Hegde) Contraindications in Assamese- Dk (Hegde&Amp; Hegde) nishedhsamuh\nDk (Hegde&Amp; Hegde) ৰ বিষয়ে সততে সোধা প্ৰশ্নসমূহ- Frequently asked Questions about Dk (Hegde&Amp; Hegde) in Assamese- Dk (Hegde&Amp; Hegde) ar bikhoye satate xodha prashnasamuh\nখাদ্য আৰু মদৰ সৈতে Dk (Hegde&Amp; Hegde) ক্ৰিয়া-প্ৰতিক্ৰিয়া- Dk (Hegde&Amp; Hegde) Interactions with Food and Alcohol in Assamese- khadya aaru modor xoite Dk (Hegde&Amp; Hegde) kriya-pratikriya\nDk (Hegde&Amp; Hegde) ৰ লাভ আৰু ব্যৱহাৰসমূহ - Dk (Hegde&Amp; Hegde) Benefits & Uses in Assamese - Dk (Hegde&Amp; Hegde) ar laabh aaru byavaharsamuh\nDk (Hegde&Amp; Hegde) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDk (Hegde&Amp; Hegde) ৰ পালি আৰু সেয়া কেনেদৰে ল'ব - Dk (Hegde&Amp; Hegde) Dosage & How to Take in Assamese - Dk (Hegde&Amp; Hegde) ar paali aaru xeya kenedore lobo\nDk (Hegde&Amp; Hegde)-ৰ উপাদানসমূহ - Dk (Hegde&Amp; Hegde) Active Ingredients in Assamese - Dk (Hegde&Amp; Hegde)-ar upadaansamuh\nDk (Hegde&Amp; Hegde) ৰ পাৰ্শ্চক্ৰিয়াসমূহ - Dk (Hegde&Amp; Hegde) Side Effects in Assamese - Dk (Hegde&Amp; Hegde) ar parshwakriyasamuh\nগৱেষণাৰ ভিত্তিত, Dk (Hegde&Amp; Hegde) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDk (Hegde&Amp; Hegde) সংক্ৰান্ত সতৰ্কতাবাণীসমূহ - Dk (Hegde&Amp; Hegde) Related Warnings in Assamese - Dk (Hegde&Amp; Hegde) xonkranta xatarkatabanisamuh\nDk (Hegde&Amp; Hegde)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Dk (Hegde&Amp; Hegde)ৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nDk (Hegde&Amp; Hegde)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDk (Hegde&Amp; Hegde) এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Dk (Hegde&Amp; Hegde) কি প্ৰভাৱ দেখা গৈছে?\nবৃক্ক ৰ বাবে Dk (Hegde&Amp; Hegde) সম্পূৰ্ণৰূপে সুৰক্ষিত।\nযকৃতত Dk (Hegde&Amp; Hegde) কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Dk (Hegde&Amp; Hegde) গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Dk (Hegde&Amp; Hegde) ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Dk (Hegde&Amp; Hegde) গ্ৰহণ কৰিব পাৰে।\nঅইন দৰৱৰ সৈতে Dk (Hegde&Amp; Hegde)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dk (Hegde&Amp; Hegde) with Other Drugs in Assamese - Oinor xoite Dk (Hegde&Amp; Hegde) ar gurutor kriya-pratikriya\nDk (Hegde&Amp; Hegde) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDk (Hegde&Amp; Hegde) মতভেদসমূহ - Dk (Hegde&Amp; Hegde) Contraindications in Assamese - Dk (Hegde&Amp; Hegde) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dk (Hegde&Amp; Hegde) লোৱা অনুচিত যাতে -\nDk (Hegde&Amp; Hegde) ৰ বিষয়ে সততে সোধা প্ৰশ্নসমূহ - Frequently asked Questions about Dk (Hegde&Amp; Hegde) in Assamese - Dk (Hegde&Amp; Hegde) ar bikhoye satate xodha prashnasamuh\nএই Dk (Hegde&Amp; Hegde)-এ অভ্য়াস বা নিচাৰ সৃষ্টি কৰে নেকি?\nDk (Hegde&Amp; Hegde)ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Dk (Hegde&Amp; Hegde) লোৱাৰ পিছত ই আপোনাৰ টোপনি ভাৱ নানে।\nহয়, আপুনি ডাক্তৰৰ পৰামৰ্শৰ পিছতহ Dk (Hegde&Amp; Hegde) লোৱাটো নিৰাপদ।\nDk (Hegde&Amp; Hegde) য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Dk (Hegde&Amp; Hegde) ক্ৰিয়া-প্ৰতিক্ৰিয়া - Dk (Hegde&Amp; Hegde) Interactions with Food and Alcohol in Assamese - khadya aaru modor xoite Dk (Hegde&Amp; Hegde) kriya-pratikriya\nখাদ্য আৰু Dk (Hegde&Amp; Hegde)ৰ ক্ৰিয়া-প্ৰতিক্ৰিয়া\nখাদ্যৰ সৈতে Dk (Hegde&Amp; Hegde) লোৱাটো স্বাভাৱিক।\nমদ আৰু Dk (Hegde&Amp; Hegde)ৰ মাজৰ প্ৰতিক্ৰিয়া\nDk (Hegde&Amp; Hegde)ৰ সৈতে মদ্যাপনে কোনো হানিকাৰক প্ৰভাৱ নেপেলায়। যাহওক, আপুনি যদি তেনে কৰে, তেন্তে অনুগ্ৰহ কৰি সাৱধান হওক।\nDk (Hegde&Amp; Hegde) ৰ অনুকল্প - Substitutes for Dk (Hegde&Amp; Hegde) in Assamese\nআপুনি বা আপোনাৰ পৰিয়ালৰ কোনোবাই Dk (Hegde&Amp; Hegde) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dk (Hegde&Amp; Hegde) ব্যৱহাৰ কৰিছিল নেকি?\nআপুনি কিমান পৰিমাণে Dk (Hegde&Amp; Hegde) সেৱন কৰিছিল?\nআপুনি Dk (Hegde&Amp; Hegde) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dk (Hegde&Amp; Hegde) সেৱন কৰে?


Femistra in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Femistra ar byavahar, ppali, parshwakriya, upkaar, kriya-pratikriya aaru satarkatabani\nFemistra की जानकारी\nFemistra ৰ লাভ আৰু ব্যৱহাৰসমূহ- Femistra Benefits & Uses in Assamese- Femistra ar laabh aaru byavaharsamuh\nFemistra ৰ পালি আৰু সেয়া কেনেদৰে ল'ব- Femistra Dosage & How to Take in Assamese - Femistra ar paali aaru xeya kenedore lobo\nFemistra ৰ পাৰ্শ্চক্ৰিয়াসমূহ- Femistra Side Effects in Assamese- Femistra ar parshwakriyasamuh\nFemistra সংক্ৰান্ত সতৰ্কতাবাণীসমূহ- Femistra Related Warnings in Assamese- Femistra xonkranta xatarkatabanisamuh\nঅইন দৰৱৰ সৈতে Femistraৰ গুৰুতৰ ক্ৰিয়া-প্ৰতিক্ৰিয়া- Severe Interaction of Femistra with Other Drugs in Assamese- Oinor xoite Femistra ar gurutor kriya-pratikriya\nFemistra মতভেদসমূহ- Femistra Contraindications in Assamese- Femistra nishedhsamuh\nFemistra ৰ বিষয়ে সততে সোধা প্ৰশ্নসমূহ- Frequently asked Questions about Femistra in Assamese- Femistra ar bikhoye satate xodha prashnasamuh\nখাদ্য আৰু মদৰ সৈতে Femistra ক্ৰিয়া-প্ৰতিক্ৰিয়া- Femistra Interactions with Food and Alcohol in Assamese- khadya aaru modor xoite Femistra kriya-pratikriya\nFemistra ৰ লাভ আৰু ব্যৱহাৰসমূহ - Femistra Benefits & Uses in Assamese - Femistra ar laabh aaru byavaharsamuh\nFemistra তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFemistra ৰ পালি আৰু সেয়া কেনেদৰে ল'ব - Femistra Dosage & How to Take in Assamese - Femistra ar paali aaru xeya kenedore lobo\nFemistra-ৰ উপাদানসমূহ - Femistra Active Ingredients in Assamese - Femistra-ar upadaansamuh\nFemistra ৰ পাৰ্শ্চক্ৰিয়াসমূহ - Femistra Side Effects in Assamese - Femistra ar parshwakriyasamuh\nগৱেষণাৰ ভিত্তিত, Femistra ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFemistra সংক্ৰান্ত সতৰ্কতাবাণীসমূহ - Femistra Related Warnings in Assamese - Femistra xonkranta xatarkatabanisamuh\nFemistra-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Femistra লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nFemistra-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFemistra প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Femistra কি প্ৰভাৱ দেখা গৈছে?\nFemistraৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Femistra কি প্ৰভাৱ দেখা গৈছে?\nFemistraৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Femistra ৰ কি প্ৰভাৱ দেখা গৈছে?\nহৃদয় can be affected by Femistraৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Femistraৰ গুৰুতৰ ক্ৰিয়া-প্ৰতিক্ৰিয়া - Severe Interaction of Femistra with Other Drugs in Assamese - Oinor xoite Femistra ar gurutor kriya-pratikriya\nFemistra তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFemistra মতভেদসমূহ - Femistra Contraindications in Assamese - Femistra nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Femistra লোৱা অনুচিত যাতে -\nFemistra ৰ বিষয়ে সততে সোধা প্ৰশ্নসমূহ - Frequently asked Questions about Femistra in Assamese - Femistra ar bikhoye satate xodha prashnasamuh\nএই Femistra-এ অভ্য়াস বা নিচাৰ সৃষ্টি কৰে নেকি?\nFemistraৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Femistra লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Femistra লওক।\nFemistra য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Femistra ক্ৰিয়া-প্ৰতিক্ৰিয়া - Femistra Interactions with Food and Alcohol in Assamese - khadya aaru modor xoite Femistra kriya-pratikriya\nখাদ্য আৰু Femistraৰ ক্ৰিয়া-প্ৰতিক্ৰিয়া\nFemistraৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Femistraৰ মাজৰ প্ৰতিক্ৰিয়া\nগৱেষণাৰ অভাৱত, Femistra লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nFemistra ৰ অনুকল্প - Substitutes for Femistra in Assamese\nFemistra ৰ মূল্য আৰু পেকৰ চাইজ - Femistra Price and Pack Size in Assamese - Femistra ar mulya aaru pakor size\nআপুনি বা আপোনাৰ পৰিয়ালৰ কোনোবাই Femistra লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Femistra ব্যৱহাৰ কৰিছিল নেকি?\nআপুনি কিমান পৰিমাণে Femistra সেৱন কৰিছিল?\nআপুনি Femistra ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Femistra সেৱন কৰে?


ডলী ক্ৰিয়েশ্যনৰ অষ্টদশ নিবেদন: শহুৰ মোৰ মৰমৰ-ডলী তালুকদাৰ – ফটাঢোল\nJune 1, 2021 চিনেমা চিনেমা\t10 Comments\nডলী ক্ৰিয়েশ্যনৰ অষ্টদশ নিবেদন: শহুৰ মোৰ মৰমৰ-ডলী তালুকদাৰ\nকাহিনী, পৰিচালনা, প্ৰযোজনা, সংলাপ : ডলী তালুকদাৰ\nসংগীত : মৃদুল ভূঞা\nমেকআপ : নীতাশ্ৰি নেওগ\nকৰিঅ’গ্ৰাফী : অৰ্চন শৰ্মা\nপোষ্টাৰ ডিজাইন : যোগেশ ভট্টাচাৰ্য\nঅভিনয়ত : বিজয় মহন্ত, আদিত্যজ্যোতি বৰঠাকুৰ, হিতেশ বি বৰুৱা, বন্দিতা জৈন, আৰাধনা বৰুৱা, অনামিকা চৌধুৰী, জয়ন্ত দাস\nবিজয় মহন্ত : প্ৰেম\nআৰাধনা বৰুৱা : ৰাণী\nআদিত্যজ্যোতি বৰঠাকুৰ : দত্তবৰুৱা মহাজন (ৰাণীৰ দেউতাক)\nহিতেশ বি বৰুৱা : ৰাজু\nজয়ন্ত দাস : কলিতা (প্ৰেমৰ দেউতাক)\nৰাজশ্ৰী শৰ্মা : মমী (ৰাণীৰ ভনীয়েক)\nবন্দিতা জৈন : দত্তবৰুৱাৰ পত্নী ৰাধা\nঅনামিকা চৌধুৰী : (কলিতাৰ পত্নী, প্ৰেমৰ মাক)\nঅনামিকা গগৈ : প্ৰেমৰ ভনীয়েক জুলী\nকাহিলী পুৱাৰ দৃশ্য। সৰু চহৰ এখনৰ গলি এটা দেখুৱাব কেমেৰাই। ৰাস্তাত কিছুমান মানুহে জগিং কৰি থাকিব। লাহে লাহে জুম কৰি তামোল, নাৰিকল, ফলমূলেৰে ভৰা এখন ডাঙৰ বাৰী দেখুওৱা হ’ব। এটা ডাঙৰ আসাম টাইপ ঘৰ। লাহে লাহে কেমেৰা চোতালত আহি ৰ’ব ফুলি থকা গোলাপ, খৰিকাজাই ফুলৰ গছৰ কাষত।\nতাৰ পৰা আহি দেখুৱাব লোহাৰ গেটৰ কাষৰ এটা ডাঙৰ ৰুম আৰু এখন চাইনবোৰ্ডৰ কাষত। জুম কৰি দেখুওৱা হ’ব চাইনবোৰ্ডখন। ওপৰত “দত্তবৰুৱা গোলা” বুলি লিখা থাকিব।\nতলত লিখা থাকিব “ইয়াত ঘৰুৱা সকলো লাগতীয়াল বস্তুৱেই পাব। দৰকাৰত গাড়ী ভাৰাতো পাব।”\nলাহে লাহে এজন আদবয়সীয়া মানুহ আগবাঢ়ি আহিব। পিন্ধনত ধুতি, গাত এটা চুৱেটাৰ, পুৰণি এড়ী চাদৰ এখনেৰে গা মূৰ ঢকা আৰু মূৰত এটা বান্দৰ টুপী। মানুহজনে আহি ৰুমটোৰ কাঠৰ দৰ্জা এখন এখনকৈ খুলিবলৈ ধৰে।\nলাহে লাহে সূৰ্য উদয় হয়।\nএনেতে বাৰাণ্ডাৰ পৰা এগৰাকী তিৰোতাই চিঞৰি মাত লগায়। তিৰোতাজনীয়ে এহাতত এটা পিতলৰ ঘটি আৰু আনখন হাতেৰে ব্ৰাচেৰে দাঁত মাজি থাকে। চোতালত পিৰিককৈ টুথপেষ্টৰ ফেনখিনি পেলাই দিয়ে আৰু হাতত থকা ঘটিৰ পানী পেলাই দিয়ে। হঠাত মানুহজনীয়ে চিঞৰিবলৈ ধৰে।\nলগে লগে ভিতৰৰ পৰা দুজনী ছোৱালী দৌৰি ওলাই আহিব “ক’ত চোৰ মা” বুলি। এজনী ফ্ৰক পিন্ধা অলপ সৰু আৰু এজনী দীঘল চুলিৰে ধুনীয়াকৈ।\nএজনী ছোৱালীয়ে বাহিৰতে থকা বাহৰ টুকুৰা এটা তুলি লয় হাতত। আৰু বাহিৰত থকা দোকানলৈ গৈ মানুহজনক জপতিয়াই ধৰে।\nছোৱালীজনীয়ে বাহৰ লাঠিডালেৰে দুকোব দিয়ে।\nমানুহজন চোতাললৈ দৌৰে আৰু মুখৰ পৰা কাপোৰখন আৰু টুপীটো খুলি দিয়ে। “ক’ত চোৰ দেখিলি” বুলি খঙেৰে কয়।\nতিনিওজনীয়ে আচৰিত হৈ চাব তেওঁলৈ।\n“দেউতা” বুলি ছোৱালী দুজনীয়ে আৰু “আপুনি” বুলি তিৰোতাজনীয়ে কয়।\nলগে লগে পৰ্দাত সংগীতৰ তালে তালে অভিনেতাৰ নাম দেখুৱাব ফটোৰ তলত।\nক্ল’জআপত মানুহজনৰ খঙাল মুখখন দেখুৱাব (আদিত্যজ্যোতি বৰঠাকুৰ, দত্তবৰুৱা)। আচৰিত হৈ থকা তিৰোতাজনী (বন্দনা জৈন, দত্তবৰুৱানী ৰাধা)। হাতত বাহৰ লাঠি লোৱা ছোৱালীজনী (ৰাজশ্ৰী শৰ্মা, মমী), দীঘল চুলিৰ ছোৱালীজনী (আৰাধনা বৰুৱা, ৰাণী)।\nদত্তবৰুৱা : আজি মোক তোমালোকে মাৰিয়েই পেলালা হয়। মোৰ ঘৰতে মোক চোৰ বনাবলৈ আহিছা? চকু নাই চাবলৈ?\nৰাধা : চোৰ বুলি নাভাবি কি ভাবিম? এই কাহিলি পুৱাতে কিহে পাইছিলে দোকান খুলিবলৈ আপোনাক?\nদত্তবৰুৱা : হুঃ..\nমমী : দেউতা তোমাৰ কাৰণে আমাৰো টোপনি খতি হ’ল। ইমান মজাকৈ শুই আছিলোঁ।\nৰাণী : মা তুমিও কম নহয় দেই। শব্দ শুনিলেই চোৰ বুলি চিঞৰিব লাগেনে? বিচনাৰ পৰা উঠোতে দেউতা যে কাষত নাছিল গম পোৱা নাছিলানে? দেউতাও যাব পাৰে ন দোকানলৈ? এই ৰাতিপুৱাই চোৰ কিয় আহিবনো কোব খাবলৈ? আমি নেদেখিলেও ৰাস্তাৰে খোজ কঢ়া মানুহেতো দেখিব।\nদত্তবৰুৱা : অঁ, ব্যৱসায় চলাব লাগিলে পুৱা, গধূলিৰ চিন নাই নহয়?\nৰাধা : হ’লেও এই ৰাতিপুৱা পাঁচ বজাত কোনো নাহে দোকানলৈ। মানুহবোৰক চাহ-পানী খাই টোপনিৰ জালটো কাটিবলৈ দিয়কচোন।\nউচাৎ মাৰি তেওঁ ভিতৰলৈ যাব খোজে। জীয়েকহঁতৰ ফালে চাই কয় –\n“তহঁত দুজনীক এতিয়া ভিতৰলৈ আহিবলৈ ক’ব লাগিব নেকি? মমী পঢ়া টেবুলত বহগৈ। ৰাণী ঘৰ ঝাড়ু দে গৈ।”\nলাহে লাহে সকলো ভিতৰলৈ যায়। হকাৰে পেপাৰখন দলিয়াই দিয়ে চোতালত আৰু দেউতাকে আনিবলৈ যায়।\nটাউনৰ মাজৰ এটা ক্লাব ঘৰ দেখুওৱা হ’ব।\n“জেংগো বয়জ ক্লাব” বুলি ফলকত লিখা থাকে বাহিৰত।\nভিতৰত কেৰম বোৰ্ড, টেবুল টেনিচ খেলি থাকে কেইজনমান ল’ৰাই। কাষৰ ৰুমত জিমৰ সামগ্ৰী কিছুমান। তাত দুজন ল’ৰাই ব্যায়াম কৰি থাকে।\nএজনে বক্সিং গ্লোভচ পিন্ধি পাঞ্চিং বেগ এখনত মাৰি থাকে (হিতেশ বি বৰুৱা, চৰিত্ৰ ৰাজু) আৰু আনজনে ডাম্বেল দুডালেৰে হাতৰ ব্যায়াম কৰি থাকে পিছমুখ দি।\nকেমেৰাত তেওঁক পিছফালৰ পৰা দেখুৱাব আৰু ডায়লগ ক’ব।\nৰাজু : বচ, এইবাৰ আমি মিঃ ইণ্ডিয়াত ভাগ ল’মেই চিওৰ।\nডাম্বেল দাঙি থকা ল’ৰাজনে কয় –\n“মই এই দহ কিলোৰ ডাম্বেল এনেই দাঙিছোঁ বুলি ভাবিছ নেকি? ওফৰাই দিম, যিয়ে মোৰ লগত কম্পিটিচন কৰিবলৈ আহিব।” – এই বুলি মুখ ঘূৰাই দিয়ে।\nক্ল’জআপত দেখুৱাব বিজয় মহন্তক, চৰিত্ৰ প্ৰেম। পিন্ধনত ট্ৰেক পেণ্ট আৰু হাত কটা টি চাৰ্ট। মূৰত এখন ৰঙা ৰুমাল বন্ধা, চকুত চানগ্লাচ। বেকগ্ৰাউণ্ড মিউজিক বাজে প্ৰেম….প্ৰেম..প্ৰেম….। চচমাযোৰ ৰজনীকান্ত ষ্টাইলত ঘুৰাই দলিয়াই দি মূৰত থ’ব খোজে কিন্তু পিছলি যায়। ৰাজুৱে খিক খিককৈ হাঁহে।\nপ্ৰেমে পেন্দোৱাকৈ চায়।\nৰাজু : আৰে ভাই, তোৰ দ্বাৰা নহ’ব। এনেকৈ চ্চাল মাৰি কেইযোৰ গাগলচ ভাঙিলি মনত ৰাখিছনে?\nপ্ৰেম : ৰয়েজ জ্যাদাই এইবোৰ মনত নাৰাখে। আমি খানদানী জমিদাৰ হয়। আইৰ এটাই পুতেক। গতিকে চিন্তা নাই।\nৰাজু : আইৰহে পুতেক! সেইবুলি পিতাইৰ পইচা বৰ্বাদ কৰিব নালাগে নহয়? পিতায়ে সুদাই নেৰে তোক তেওঁৰ পইচা এনেই খেদালে।\nপ্ৰেম : ধেৎ! তই কি কথা আৰম্ভ কৰিছ যে? মই যেতিয়ালৈ ৰজনীকান্ত দিজাইনত চচমা পিন্ধিব নোৱাৰিম তেতিয়ালৈ ৰাণীক প্ৰপ’জ নকৰোঁ। গতিকে মোৰ সাধনাত আমনি নিদিবি। আৰু মোৰ আইৰ আগত পিতাই পাৰ কঁপা দিয়ে। হা…হা…\nৰাজু : তেন্তে তোৰ ৰাণীক প্ৰপ’জ কৰা কেতিয়াও নহ’ব। কাৰণ চাৰি বছৰ ধৰি তই শিকিব পৰা নাই আৰু বা কেইবছৰ লাগে?\nপ্ৰেম : চুপ থাক। তই মোৰ দোষ্ট নে শতৰু ঔ? মই যাওঁ ৰাণীক লগ কৰোঁগৈ।\nৰাজু : ক’ত লগ কৰ? তই ক’লি নেকি তাইক মনৰ কথা?\nপ্ৰেম: নাই কোৱা। তাই আজি ভনীয়েকৰ লগত বজাৰলৈ আহিব। ভনীয়েকে মোক খবৰ দিছে। গতিকে যাওঁ। সিহঁতৰ বেগবোৰ দাঙি দিব লাগিব। নহ’লে ৰাণীয়ে কোমল হাতত দুখ পাব যে। (প্ৰেমে লাজ কৰে)\nৰাজু : ভনীয়েকে খবৰ দিয়ে?\nপ্ৰেম : অঁ। তাই মোৰ পিয়ন। চব খবৰ দিয়ে বায়েকৰ। পিছে পুৰা কমিচন লয়।\nৰাজু : কি?\nপ্ৰেম : লগ পালেই হোটেলত খুৱাব লাগে। এহেজাৰমান টকাৰ খায় আৰু বজাৰৰ বেগ দাঙিবলৈ দিয়ে দুয়োৰে।\nৰাজুৱে সৰুকৈ কয় – “প্ৰেমিক হ’বলৈ গৈ কুলীহে হ’বিগৈ যেন লাগিছে।”\nপ্ৰেম : কিবা কৈছ?\nৰাজু : না…নাই। ব’ল যাওঁগৈ।\nপ্ৰেমে একে লাম্ফত বাইক ষ্টাৰ্ট কৰে আৰু যায়।\nবজাৰৰ মাজত প্ৰেম, ৰাণী, মমী তিনিও একেলগে আহি থাকে। মমী আৰু ৰাণী আগে আগে হাতত ধৰি আহে। পিছে পিছে প্ৰেম আৰু ৰাজুৱে বজাৰ কৰা বেগ কেইটা লৈ আহি থাকে। ৰাজুৰ মুখত খঙৰ চিন।\nৰাজু : বাপৰে ইমান ওজন বেগ কেইটাৰ? গোটেই দোকানৰ বস্তুৱেই লৈছে নেকি? নোৱাৰো আৰু ভাৰ ববলৈ। হাত, ভৰি চব বিষাইছে।\nপ্ৰেম : ৰহচোন। এইখিনি দাঙোতেই তোৰ হাত বিষালনে! আধা বজাৰ কৰা হৈছেহে।\nৰাজু : কি? আধাহে হৈছে? মই নোৱাৰো আৰু। তই নিজেও কুলী হৈছ লগতে মোকো কুলী বনাইছ? লাভতো একো নায়েই। পিছে পিছে বস্তু দাঙি ফুৰ।\nপ্ৰেম : চবতে কিয় লাভ চাৱ? আৰু মৰমে কষ্ট নামানে নহয়? এই যে মই বেগ দাঙো তাৰ মাজতো কি অবুজ শিহৰণ আছে তই জাননে?\nৰাজু : হুঃ..\nপ্ৰেম : এই গধুৰ বেগ দাঙি পিছে পিছে খোজকাঢ়ি যোৱাটোও যে হাউ ৰোমাণ্টিক!\nৰাজু : চুপ থাক। মূৰ গৰম নকৰিবি।\nএনেতে ৰাণী ৰৈ দিব আৰু মুখ ঘূৰাই প্ৰেমহঁতক চাই ডায়লগ ক’ব।\nৰাণী : প্ৰেম, তোমাৰ কষ্ট হৈছে নেকি বাৰু? দিয়া মোক নহ’লে বেগ এটা। আৰু ইমান দূৰে দূৰে আহি আছা যে? মোৰ লগত আহা আকৌ।\nপ্ৰেমে দৌৰি তাইৰ কাষ পায়। আৰু নালাগে বুলি কয় বেগ ল’ব। ৰাণীয়ে ল’ব বিচাৰে আৰু মমীয়ে কয় –\nমমী : বা ল’ব পাৰিব দিয়া। এইখিনি ওজন একো নহয় প্ৰেমদাৰ কাৰণে। আফটাৰ অল মিঃ ইণ্ডিয়াত যোগদান কৰিব সোনকালে।\nৰাণী : ইয়ে মই পাহৰিছিলোঁ। ঠিক আছে লোৱা। ভালেই হ’ব ব্যায়াম হ’ব তোমাৰ।\nমমী : প্ৰেমদা, কিবা খাওঁ ব’লক। ভোক লাগিছে। আপোনাৰ মনত আছে নহয়?\nপ্ৰেমে মমীলৈ পেন্দোৱাকৈ চায় আৰু ৰাণীলৈ চাই হাঁহি মাৰি আগবাঢ়ে কাষৰে ৰেষ্টুৰেণ্ট এখনলৈ।\nৰেষ্টুৰেণ্টৰ ভিতৰত সোমায়েই প্ৰেমে খিৰিকীৰ কাষৰ টেবুল এখন দেখুৱায়।\nপ্ৰেমে ৰাণীৰ কাষৰ চকীখনত বহিব খোজোতে মমীয়ে দৌৰি গৈ বহে। প্ৰেম ৰাজুৰ কাষত বহে আৰু চচমাযোৰ খুলি ৰজনীকান্ত ষ্টাইলত পিন্ধিব খোজোতে চিটিকি গৈ কাষৰ টেবুলখনত পৰে। তাতে বহা তিৰোতাজনীয়ে পেন্দোৱাকৈ চোৱাত প্ৰেমে ‘চৰী’ বুলি কৈ চচমাযোৰ লৈ আহে।\nৰাণীয়ে মুখ টিপি হাঁহে আৰু মমীয়ে বায়েকক চিকুটি দিয়ে।\nপ্ৰেম : কি খাবা ৰাণী? অৰ্ডাৰ দিয়া।\nৰাণী : আগতে মোক কোৱা তুমি কিয় আহিছা?\nপ্ৰেম : বজাৰলৈ আহিছোঁ আকৌ।\nৰাণী : সেইটো হয় কিন্তু প্ৰত্যেকবাৰেই মই তোমাক বজাৰত লগ পাওঁ যে?\nপ্ৰেমে একো নকয় আৰু ৰাণীক চাই থাকে। সপোনত গান এটি প্ৰেম আৰু ৰাণীয়ে অভিনয় কৰা দেখাব। কাশ্মীৰৰ বৰফৰ মাজত দুয়ো নাচিব গানৰ লগত। গানৰ মাজতে দুয়ো আপেল বাগান পায়। ৰাণীয়ে আপেল পাৰি দিবলৈ কয় প্ৰেমক।\nমমী : মোৰ ভোক লাগিছে বহুত। মচলা দোচা, চাওমিন আৰু ঠাণ্ডা আনিবলৈ দিয়ক।\nপ্ৰেমৰ সপোন ভাঙে আৰু ৰাণীলৈ চায়।\nৰাজু : তোমাৰ বাবে দোচা আৰু ৰাণীৰ বাবে চাওমিন ন?\nমমী: নহয়। দোচা, চাওমীন, ঠাণ্ডা মোৰ বাবেই আনক। আপোনালোকে কি খায় নাজানোঁ। বাহিৰত গৈ আইচক্ৰীমো খাম কিন্তু। সৰু আপী না মই?\nৰাণীয়ে খঙৰে চাই মমীলৈ।\nমমী : কি হ’ল? খামেই, কষ্ট হৈছে মোৰ খোজকাঢ়ি।\nপ্ৰেম : হ’ব দিয়া।\nৰাজু আৰু মমীয়ে খাই বাহিৰলৈ ওলাই আহে। প্ৰেমে বিল দিয়ে আৰু কাষত ৰাণী ৰৈ থাকে। আৰু ওলাই আহোঁতে বাৰাণ্ডাত ৰাণীয়ে প্ৰেমক কয় –\nৰাণী : আজিও নক’বা নেকি একো? চাৰি বছৰে বজাৰত মোৰ বেগ দাঙি থাকিলা। আজি যদি নোকোৱা তেন্তে পস্তাবা।\nপ্ৰেমে কি কথা বুলি মূৰটো খজুৱায়।\nৰাণী : মনৰ কথাটো। যিটো ক’বলৈ চাৰি বছৰ ৰ’লা।\nপ্ৰেম : মানে.. মানে মই তোমাক ভা….ল পাওঁ।\nৰাণী : স্পষ্টকৈ কোৱা। কি বেঙা বেঙি কৰি আছা?\nপ্ৰেম : আই লাভ ইউ ৰাণী।\nএনেতে মমী কাষলৈ আহে আৰু কয় – “ইমান দিনে এইখিনি ক’বলৈ সাহস হোৱা নাছিল ন? বায়ে আগতেই জানে আপোনাৰ কথা। আপুনি কোৱালৈ বাট চাই আছিল।”\nৰাণী : প্ৰপ’জ কৰোতে ইমান দিন লগালা আৰু বিয়াৰ কথা পাতোতে কিমান দিন লাগিব? ঘৰত কিন্তু ল’ৰা চাই আছে। সোনকালে কৰা কিবা এটা।\nমমী : অঁ। আমাৰ দেউতা যি বস্তু গম পোৱা নাই আপুনি? ঠিক আছে আমি যাওঁ। আপোনাৰ কামটো হৈ গ’ল। বা ব’ল।\nৰাণী আৰু মমীয়ে ৰিক্সা এখনত উঠি যায় আৰু প্ৰেমে ফোন কৰিম বুলি ইংগিত দিয়ে ৰাণীক।\nএনেতে ৰাজু কাষলৈ আহে। “বন্ধু তই এনেই ৰজনীকান্তৰ চ্চাল মাৰি চচমাসোপা ভাঙিলি” বুলি হাঁহে।\nপ্ৰেমে ‘ইয়া হু’ বুলি আকৌ চচমাযোৰ ওপৰলৈ দলিয়াই দিয়ে কিন্তু এইবাৰ সঠিক ঠাইত মানে নাকৰ ওপৰত পৰে।\nদুমহলীয়া বিল্ডিং এটা দেখুৱাব। কেমেৰাই চাঁদৰ ওপৰত মানুহ এজনক টিভিৰ ডিস্ক এখন ঘূৰাই থকা দেখুৱাব।\nমাজে মাজে চিঞৰি সুধিব “আহিছেনে চিগনেল?”\nভিতৰৰ পৰা এটি নাৰী কণ্ঠই ক’ব – “অহা নাই… এই আহিল…আকৌ গ’ল। আহিল আহিল… এ গ’ল আকৌ।”\nওপৰত থকা মানুহজনৰ খং উঠা দেখুৱাব। এনেতে এখন ডাঙৰ গাড়ী সোমাব চৌহদত। গাড়ীখনৰ পৰা প্ৰেম আৰু ৰাজু নামিব। এনেতে খিৰিকীৰে এজনী তিৰোতাক জুমি চোৱা দেখুৱাব আৰু লগে লগে ভিতৰৰ পৰা গালি বৰ্ষণ পৰিব প্ৰেমৰ নাম ধৰি।\nওপৰৰ পৰা মানুহজনেও নামি আহিব।\nঘটনা দেখি ৰাজুৱে ‘মই যাওঁ দে’ বুলি দৌৰে। প্ৰেমে কি কৰিম নকৰিম বুলি ভাবি ঘৰত সোমাবলৈ খোজে।\nচিৰিত ভৰি থওঁতে এটা চিঞৰ আহে নাৰী কণ্ঠৰ। কেমেৰাই ডায়লগ কওঁতে তেওঁৰ খঙত ডাঙৰ কৰা চকু আৰু ওঁঠ দুটাহে দেখাব।\n“ঐ জধলা! ক’ত ঘূৰি ফুৰ দিনটো? মায়ে বাপেৰৰ খবৰ আছেনে তোৰ? কাম এটা কৰিবলৈ দিলে যে নকৰ।”\nলগে লগে কেমেৰাই ক্ল’জআপত মুখখন দেখুৱাব। (অনামিকা চৌধুৰীৰ। চৰিত্ৰ কলিতানী। প্ৰেমৰ মাক)\nপ্ৰেমে একো নামাতি ওপৰলৈ যাব খোজে আৰু মাকে খঙেৰে চাই থাকে।\nওপৰৰ পৰা মানুহজন নামি আহে আৰু প্ৰেমক কয় –\n“নোসোমাবি মোৰ ঘৰত। আজি মই গুৱাহাটীলৈ যাম বুলি কোৱা নাছিলোঁনে অফিচৰ কামত? গাড়ীখন লৈ ক’ত গৈছিলি নোকোৱাকৈ? ইমান জৰুৰী কাম তোৰ বাবে বাতিল হ’ল।” লগে লগে কেমেৰাই মানুহজনক দেখুৱাব (জয়ন্ত দাস, চৰিত্ৰ কলিতা)।\nপ্ৰেমে একো নামাতে আৰু ওপৰলৈ যায়। মাক পিছে পিছে যায় আৰু টিভিৰ ডিস্কখনৰ বাবে ‘টাটাস্কাই’ৰ মানুহক যে মাতিবলৈ দিছিল কিয় নাহিল সোধে। প্ৰেমে জিভা কামুৰি “পাহৰিলোঁ” বুলি সৰুকৈ কয়।\nকলিতা : পুতেৰৰ মূৰত বা তুমি কোৱা কথা সোমাইছিলনে তাকে সোধা আগতে। উলাহত বা বলাটো ক’ৰবাৰ।\nকলিতানী : সেই কাৰণে কৈছোঁ বিয়া পাতি দিয়ক ইয়াৰ সোনকালে। তেতিয়াহে দায়িত্ব বুজি পাব। যেতিয়া ঘৈণীয়েকৰ পৰা লপাথপা খাব দুটামান। আমাৰ কথা গাত নালাগে নহয় ইয়াৰ।\nপ্ৰেমে মাকৰ কথা শুনি মিচিকিয়াই হাঁহে। “অঁ মা মই ডিস্কখন ভাল কৰিবলৈ মানুহ মাতো ৰহ” বুলি ফোনটো লগায়।\nকলিতানী : নালাগে এতিয়া। আউসীৰ জোনাক আৰু অভিমান ছিৰিয়েল দুখন চাবলৈয়ে নাপালোঁ তোৰ বাবে।\nকলিতা : কিনো ছিৰিয়েল কেইখনৰ কাৰণেও মুখ ফুলোৱাহে। পেনপেনীয়া কাহিনীসোপা।\nকলিতানী : আপুনি কি জানিব ছিৰিয়েলৰ আবেগ। হুঃ..\nকলিতানী ভিতৰলৈ যায় আৰু তেনেতে ডিস্ক ঠিক কৰিবলৈ মানুহ আহে দুজন। কলিতা লগত যায়।\nপ্ৰেমে ৰুমত গৈ দৰ্জা বন্ধ কৰি ৰাণীৰ লগত কথা পাতিবলৈ ধৰে ফোনত।\nদত্তবৰুৱাৰ ঘৰৰ দ্ৰয়িংৰুম।\nমমীয়ে আলোচনী এখন পঢ়ি থাকে। কাষতে ৰাণীয়ে বহি ফোন কৰি থাকে।\nৰাণী : বাৰে বাৰে কৈছোঁ সময়ত আহিবলৈ। কিন্তু তেওঁৰ গাত কথাই নালাগে।\nমমী: আহিব দে। ইমান চিন্তা কৰিব নালাগে।\nতেনেতে ৰাণীৰ ফোন ৰিং হয়।\nৰাণী : হেল্ল’ ক’ত আছা? কি এতিয়াহে আহিবলৈ ওলাইছা? তুমি কিবা বুজি পোৱানে নোপোৱা? কি ভয় লাগে আহিবলৈ? সোনকালে যদি নাহা তেনেহ’লে তোমাৰ মোৰ সকলো সম্পৰ্ক শেষ।\nমমী : বা ইমান টেনশ্যন কিয় লৈছনো? আহিব নহয়। আজিতো কিবা বিয়া দিন ঠিক নকৰে? চিনাকিহে হ’বলৈ আহিব প্ৰেমদা।\nৰাণী : তথাপিও লাগে সময় মিলাব। দেউতা দেখা নাই সময়ৰ কিমান পাক্কা। ৰাতিপুৱা পাঁচ বজাতে দোকান খোলে। কিমান হিচাবী সময়ৰো, টকাৰো।\nএনেতে ভিতৰৰ পৰা মাক ৰাধা ওলাই আহে।\nৰাধা : আলহী আহি নাপালে দেখোন ৰাণীমা। লুচী ভাজি কৰিবলৈ দিলি, এতিয়া দেখোন ভাত খোৱাৰে সময় হ’ল। দেউতাৰেও সুধি আছে।\nৰাণী : মা আহি আছে সিহঁতে।\nএনেতে বাহিৰত গাড়ীৰ শব্দ হয়। আহিল চাগে বুলি কৈ মমী বাহিৰলৈ আহে।\nবাহিৰত প্ৰেম, প্ৰেমৰ ভনীয়েক জুলী (অনামিকা গগৈ) আৰু ৰাজু ৰৈ থাকে। এনেতে ৰাণী আৰু মাক ওলাই আহে আৰু ভিতৰলৈ মাতি নিয়ে। প্ৰেমে ভনীয়েকক চিনাকি কৰি দিয়ে।\nতোমালোক বহা বুলি কৈ মাক ভিতৰত যায়। ৰাণীয়ে কিয় দেৰী হ’ল বুলি সোধে। ট্ৰেফিক জাম বুলি প্ৰেম কয়। প্ৰেমৰ কথা শুনি জুলীয়ে হাঁহে।\nমমী : তুমি আমাৰ কলেজতে পঢ়া ন জুলী? দেখিছোঁ তোমাক।\nজুলী : উম! মইয়ো দেখিছোঁ তোমাক। ভালেই হ’ল এতিয়া কলেজত লগ পাম প্ৰায়ে।\nমমী : অঁ অঁ।\nএনেতে দত্তবৰুৱা সোমাই আহে ভিতৰলৈ। প্ৰেমে অলপ ভয় খোৱা যেন কৰে। মাক ৰাধা আৰু ৰাণীয়ে চাহ, জলপান আনে।\nদত্তবৰুৱা : তোমাৰ ঘৰত কোন কোন আছে? তুমি কিমানলৈকে পঢ়িছা? তুমি কি কাম কৰা? চাকৰি নে বিজনেচ? দৰমহা কিমান? যদি চাকৰি নকৰা কিহৰ বিজনেচ কৰা? আয় কিমান? বেংকত ফিক্স পইচা আছেনে? পলিচি আছেনে? মাটি ঘৰ নিজৰনে তোমালোকৰ? কিমান আছে মাটি কালি? তোমাৰ দেউতাই ক’ত চাকৰি কৰে? তোমাৰ নামত জমা ৰাখিছেনে কিবা?\nপ্ৰেমৰ মূৰটো প্ৰশ্নৰ তালে তালে চক্ৰকাৰে ঘূৰোৱা দেখাব কেমেৰাত। লগতে ধিন তা না না…ধিন চাক তাল বাজিব।\nএনেতে ৰাণীয়ে মাত দিব – “দেউতা কি কথাবোৰ সুধিছেনো? আৰু ইমান খৰকৈ কিয় কথা কৈছে?”\nৰাধা : ল’ৰা ছোৱালীকেইটাক চাহ খাবলৈ দিয়কচোন? কি যে কৰি থাকে নহয়? তোমালোকে চাহ খোৱা। এখেতে এনেকুৱাই, ধেমেলীয়া।\nদত্তবৰুৱা : কি ধেমালি?\nৰাধাই চকু পকাই দিয়াত চুপ থাকে তেওঁ।\nপ্ৰেম : একো নহয় মা। মানে খুড়ী। মোৰ দেউতা আবকাৰী বিষয়া। মা গৃহিণী। ভন্তিয়ে পঢ়ি আছে। মই এম.এ. পাছ কৰি ঘৰতে বহি নাথাকি ব্যৱসায়তে লাগিছোঁ। ময়ে ল’ৰা একমাত্ৰ। দেউতাৰ সম্পত্তি বহুত ককাৰ দিনৰে। আমি খানদানী ধনী। দুবিঘা মাটিত দুমহলীয়া ঘৰ আৰু টাউনৰ মজিয়াত মাটি আছে। ঘৰ সাজিলোঁ, ভাৰা বহুত পাওঁ। খেতিৰ মাটি গাঁৱত আছে। ধান নিকিনোঁ। মই মানে এইবাৰ নাইট চুপাৰ এখন কিনিছো। নামটো “নীলকণ্ঠ”। আগৰে জে.চি.বি. দুখন, মেজিক দুখন আছে বিজনেচৰ বাবে। মোৰ নিজৰে এ.চি. গাড়ী আছে এখন। সৰু জিম এটা আছে। তাত মই ইন্সট্ৰাক্টৰ।\nৰাণী, মমী, বাপেক, মাকে মুখমেলি চাই থাকে। লগতে জুলী আৰু ৰাজুৱে। ৰাজুৱে নিজকে চিকুটি দিয়ে এবাৰ।\nদত্তবৰুৱা : কি ট্ৰেক্টৰ বুলি ক’লা?\nৰাজু : খুড়া ব্যায়াম শিকোৱা মাষ্টৰ। সি বডী বিল্ডিং কৰে। এইবাৰ মিঃ ইণ্ডিয়াত যোগদান কৰিব।\nদত্তবৰুৱা আৰু ৰাধাই প্ৰেমক ভৰিৰ পৰা মূৰলৈ চায় আৰু ৰাণীলৈও চায়। জুলী আৰু ৰাজুৱে হাঁহে মনে মনে।\nসকলোৱে মনে মনে বহি থাকে। দত্তবৰুৱাই প্ৰেমক চাই থাকে।\nৰাণীয়ে প্ৰেমক মেচেজ দিয়ে মোবাইলত “কিবা কথা কোৱা”।\nপ্ৰেম : খুড়াদেউ! আপোনালোক দুঘৰ মানুহ থাকে নেকি বাৰু?\nদত্তবৰুৱা : কিয় সুধিলা?\nপ্ৰেম : নহয় মানে ৰাণীয়ে কৈছিল যে আমাৰ ঘৰত গ’লে দত্তবৰুৱাহঁতৰ ঘৰ কোনটো বুলি সুধিবা। সেইকাৰণে সুধিছোঁ দত্ত কোনঘৰ আৰু বৰুৱা কোনঘৰ?\nৰাণীয়ে মূৰত হাত দিয়ে।\nদত্তবৰুৱাই ঘোপাকৈ চাই প্ৰেমলৈ আৰু কাৰণটো সোধে কিয় আহিছে। প্ৰেমে ৰাণীক বিয়া পতাৰ কথা কয় ভয়ে ভয়ে। দত্তবৰুৱাই মাক দেউতাকক সোনকালে আনিবলৈ কয়। প্ৰেমহঁত যোৱাৰ পিছত মাক ৰাধাই দত্তক সোধে ইমান সোনকালে ৰাজী হ’ল কিয় বুলি।\nদত্তবৰুৱা : দুখন নাইটচুপাৰ, জে.চি.বি. থকা ল’ৰা এটালৈ ছোৱালীক কিয় নিদিম বিয়া? ভালহে মই আৰু ঠিকা ল’ব পাৰিম গাড়ী ভাৰাৰ।\nকথা শুনি ৰাণী আৰু মমীয়ে ভয়ে ভয়ে দুয়োকে চাই আৰু ভিতৰলৈ যায়।\nৰাণীয়ে প্ৰেমলৈ ফোন লগায়।\nৰাণী : কিহে পাইছিল তোমাক ইমান মিছা মাতিবলৈ?\nসিটো ফালে প্ৰেমক দেখুওৱা হ’ব।\nপ্ৰেম : নক’লে তোমাৰ সেই কৰাইছ সদাগৰ বাপেৰাই মানিলে হয় জানো?\nৰাণী : সত্যটো গম পালে কি হ’ব?\nপ্ৰেম : তাৰ আগতে বিয়া পাতিম। চিন্তা নকৰিবা। কুল বেবী কুল।\nৰাণীৰ চকুত ভয় আৰু প্ৰেমৰ চকুত হাঁহিৰে পৰ্দা দুভাগ কৰি দুয়োকে দেখুওৱা হয়।\nকলিতা আৰু কলিতানী দুয়োকে সাজু হোৱা দেখুৱায়। কলিতাই ধুনীয়া চাৰ্ট পেণ্ট পিন্ধি পাৰ্ফিউম সানে।\nকলিতানীয়ে দূৰৰ পৰা চাই থাকে চাদৰত পিন মাৰি মাৰি। জীয়েক জুলীয়ে মাকক মেকআপ কৰি দিয়ে। কলিতাই জীয়েকক কয় –\nকলিতা : মা জুলী, মোকো দে অ’ অলপ পাউদাৰ সানি।\nকলিতানী : কইনা পুতেৰৰ বাবেহে চাবলৈ যাম আমি। আপোনাৰ বাবে নহয়তো। ইমান জিলিকিব নালাগে।\nকলিতা : আৰু তুমি যে সেই ৰাতিপুৱাৰ পৰা লেপিয়ে আছা মুখখনত। খোপাটো চাৰিবাৰ বান্ধিলা যে কিয়? খোপাত ৰঙা গোলাপো লগাইছা দেখোন?\nকলিতানী : মই দৰাৰ মাক।\nকলিতা : মই বাপেক।\nজুলী : মা, দেউতা হ’ব। দুয়োৰে গুৰুত্বপূৰ্ণ ভূমিকা আছে। এতিয়া কাজিয়াকে কৰিবানে যাবা? দেৰী হৈছে।\nতলত প্ৰেমে গাড়ীত বহি হৰ্ণ বজাই জোৰেৰে।\nকলিতানী : ই বেটাই ৰ’বই নোৱাৰা হৈছে। ব’লক।\nসকলোৱে গাড়ীত বহে।\nগাড়ী চলাই থকা প্ৰেমে আকৌ সপোন দেখে। এইবাৰ ব্ৰক্ষ্মপুত্ৰত নাও চলাই গান গাই ৰাণী আৰু প্ৰেমে। গান গাই মগ্ন হৈ থাকোতে প্ৰেমৰ চকুত পানী এচলু মাৰি দিয়ে ৰাণীয়ে আৰু হাঁহে।\nপ্ৰেমে চক খাই উঠে আৰু দেখে জুলীয়ে বটলৰ পৰা পানী মাৰিছে। কাষতে মাকে কঁকালত হাত দি ৰৈ থাকে খঙেৰে চাই।\nকলিতা : অ’ সোণ, বিয়াৰ কথাহে পাতিবলৈ আহিছোঁ। এতিয়ালৈ বিয়া হোৱা নাই। গতিকে সপোন ৰাজ্যৰ পৰা নামি আহ। এনেও তোৰ মাৰৰ যি লাওপাত কচুপাত মুখ। কইনাই ভয়তে নাহোঁ বুলি ক’লে হ’ল আৰু।\nকলিতানী : কি কৈছে?\nপ্ৰেম : ব’লা ভিতৰলৈ।\nবেল বজোৱাৰ লগে লগে মমী আৰু মাক ৰাধাই আদৰেৰে ভিতৰলৈ নি বহুৱাই সকলোকে। মমীয়ে পানী আনি দিয়ে।\nকলিতানীয়ে মিঠাইৰ টোপোলা দুটা ৰাধাৰ হাতত দিয়ে।\nকিছু সময় পিছত ৰাণীয়ে চৰ্বত, ফলমূলৰ ট্ৰে লৈ আহে। সকলোৱে ৰাণীৰ লগত চিনাকি হয়। কলিতা কলিতানীৰ ৰাণীক পচন্দ হয় বহুত। কলিতাই দেউতাকক বিচৰাত ৰাণীৰ মাকে বজাৰলৈ যোৱা বুলি কয়।\nএনেতে ৰাধাই দত্তবৰুৱাক খিৰিকীৰে পিছফালে যোৱা দেখি ভিতৰলৈ যায়। কলিতাহঁতে মমী আৰু ৰাণীৰ লগত কথা পাতে।\nদত্তবৰুৱাই পিছ দুৱাৰেৰে সোমাই আহে। হাতত বজাৰৰ মোনা।\nৰাধা : পুৱাৰে পৰা কৈ আছিলোঁ বজাৰলৈ যাবলৈ। কিন্তু দোকান এৰি ক’ত যাব? এতিয়া আলহীৰ আগত বজাৰ কৰি আনিছে।\nদত্তবৰুৱা : হেই, মোৰ নিজৰ লোকচান কৰিম নেকি? চোৱা তুমি কোৱামতে আনিছোনে?\nৰাধা : (মোনাৰ ফালে চাই) হে হৰি! চব বুঢ়া পাচলি আনিছে যে? আৰু মাংসও কোনোবা বুঢ়া ছাগলীৰ। নিসিজিবই দেখোন। চোবাবই নোৱাৰিব। আৰু ইমানকণ মাংসৰে চবকে আটিবনে বাৰু? ইচ..ইচ..\nদত্তবৰুৱা : কিয় নাটিব। ভালহে চোবাব নোৱাৰিলে বেছি নাখাব। এবাৰত দুপিচ দিলে তিনি নংটো নুখুজিব। হা..হা..\nৰাধা : মনে মনে থাকক। আৰু ব’লক। ৰৈ আছে তেওঁলোকে।\nএনেতে ৰাণী আৰু মমী আহে আৰু চাহ, মিঠাই, পুৰী আদি সজাই লৈ যায়। দেউতাকে গা ধুবলৈ যায়।\nমাক বাপেকে চাহ খাই থাকোতে প্ৰেম বাহিৰলৈ আহে আৰু ৰাণীক ইংগিতেৰে মাতে। দুয়ো বাহিৰত কথা পাতে আৰু প্ৰেমে ৰাণীক উপহাৰ এটা দিয়ে। দুয়ো বাহিৰত থাকোতে দত্তবৰুৱা কলিতা কলিতানীৰ ওচৰলৈ আহে চিনাকি হয়। কলিতাহঁতক দেখি দত্তবৰুৱা আচৰিত হয়।\nলগে লগে ফ্লেচবেকত দেখুৱায়।\nএসময়ত দত্তবৰুৱাৰ টাউনত থকা দোকানৰ পৰা একপোৱা বুট কিনি তাৰে দহটা বুট গণি কলিতানীয়ে পোকে খোৱা দেখি কমপ্লেইন দিয়ে। ফলত দত্তবৰুৱাই নিজৰ চুবুৰীত দোকান দিব লগা হয়।\nহঠাত ভিতৰত চিঞৰ শুনি ৰাণী আৰু প্ৰেম দৌৰি যায়।\nভিতৰত দত্তবৰুৱাই খঙত ফোঁপাই থাকে আৰু কলিতানীও খঙেৰে থিয় হৈ থাকে।\nদত্তবৰুৱা : আপুনি কি কৰিছে ইয়াত? এইবাৰ কিহৰ কমপ্লেইন দিবলৈ আহিছে।\nকলিতানী : আপোনাৰ ঘৰ বুলি জানিলে মই নাহিলোঁৱেই হয়। মিছলীয়া মানুহ। পোক লগা বুট বেচি মানুহক ঠগায়।\nদত্তবৰুৱা : মুখ চম্ভালি কথা ক’ব। কোন মিছলীয়াহে? আপুনিহে সৰু কথাটোকে ডাঙৰ কৰি দিছিল। আপোনাৰ মিছা আৰোপত মই বুট বেচিবলৈয়ে বাদ দিছোঁ। চব সামগ্ৰী থাকিলেও মই বুট নেবেচোঁ।\nকলিতা : কি কথাবোৰ উলিয়াইছা তোমালোকে। যি হ’ল হ’ল আৰু।\nদত্তবৰুৱা : নিদিওঁ মই ছোৱালীক বিয়া আপোনাৰ ঘৰলৈ।\nকলিতানী : নিদিওঁ মই আপোনাৰ ঘৰত মোৰ ল’ৰাক জোঁৱাই হ’বলৈ।\nএইবুলি কলিতানী গুছি আহে। পিছে পিছে কলিতা, প্ৰেমহঁত আহে।\nঘৰত প্ৰেমে মন মাৰি বহি থাকে। দেউতাকে কাষত বহি বুজাই থাকে।\nপ্ৰেম : দেউতা যদি মই ৰাণীক নাপাওঁ তেতিয়া হ’লে ঘৰ এৰি গুছি যাম।\nকলিতা : মই আছোঁ নহয়। তই কিয় চিন্তা কৰিছ? মাৰক মই বুজাম। ৰাণীৰ দেউতাককো বুজাম। তই কেৱল ব্যৱসায়ত মন দে।\nকলিতানী হঠাত সোমাই আহে।\nকলিতানী : কাক বুজাবলৈ আহিছে? মোক? মই কোনো ভুল কাম কৰা নাই। সেই দত্ত নে বৰুৱা তাক বুজাওকগৈ। মই সত্যৰ লগত থকা মানুহ।\nকলিতা : হ’ব দিয়া। তোমাৰ কাৰণে যে মোৰ চাকৰি নগ’ল সেইবাৰ। উফ… যি হ’ল হৈ গ’ল আৰু? পুৰণি কথাতে লাগি থাকিব লাগেনে আৰু?\nকলিতানী : লাগিমেই। কিয় পোক লগা বুট বেচিব? মই ন্যায়ৰ লগত থকা মানুহ।\nকলিতা : তেওঁ দেখোন বুটেই নেবেচা হ’ল তেতিয়াৰ পৰা।\nকলিতানী : তাতে কি হ’ল? ভালহে, মানুহবোৰ ঠগ খোৱাৰ পৰা বাচিল।\nপ্ৰেম : মই একো নাজানো। মোক ৰাণীক লাগে।\nকলিতানী : মই তোক চিনেমাৰ হিৰোইন আনি দিম।\nপ্ৰেম : চিনেমাৰ হিৰোইন নালাগে মোক ৰাণীকহে লাগে।\nএনেতে ৰাজু আহে আৰু সি প্ৰেমৰ মা দেউতাকক প্ৰেমৰ মন ভাল লগাব আৰু বুজাব বুলি কৈ প্ৰেমক লৈ ওলাই আহে।\nৰাজুৱে বাইক ৰখায় পাৰ্ক এখনৰ ওচৰত। প্ৰেমক ভিতৰলৈ যাবলৈ কয়। প্ৰেমে যাবলৈ মান্তি নোহোৱাত ৰাণী ৰৈ থকা বুলি কোৱাত প্ৰেম ভিতৰত সোমায়।\nৰাণী এখন বেঞ্চত বহি থাকে। প্ৰেম কাষত বহে আৰু ৰাণীৰ হাত এখন তুলি লয়।\nৰাণী : কি যে হৈ গ’ল হঠাত?\nপ্ৰেম : ময়ো ধৰিবই নোৱাৰিলো। তোমাৰ দেউতা আৰু মোৰ মা ইমান পুৰণি শত্ৰু বুলি।\nৰাণী : তোমাৰ মায়েনো কিয় পোকে খোৱা বুটকেইটাৰ কমপ্লেইন দিব লাগে? দেউতাৰ যে কি কষ্ট হৈছিল।\nপ্ৰেম : তোমাৰ দেউতাইনো কিয় পোকে খোৱা বুট বেচিছিল? মোৰ মাৰ পেটৰ অসুখ হৈছিল।\nৰাণী : ভুল তোমাৰ মাৰ।\nপ্ৰেম : ভুল তোমাৰ দেউতাৰ।\nৰাণী : তোমাৰ মায়ে মোৰ দেউতাক ক্ষমা খুজিলে মোক বিয়া দিব।\nপ্ৰেম : তোমাৰ দেউতাই ক্ষমা খুজিলে মোক বিয়া পাতিবলৈ দিব। ভুল তোমাৰ দেউতাৰ।\nতেনেতে ৰাজু আহে আৰু দুয়োকে বুজাই যে কাজিয়া কৰি লাভ নাই। উপায় উলিয়াব লাগে। প্ৰেমে গৈ কথা পাতিব লাগে বুলি ৰাণীয়ে কয়। লাহে লাহে সকলো পাৰ্কৰ পৰা ওলাই আহে।\n‘দত্তবৰুৱা গোলা’ ত ৰাণীৰ দেউতাকে বহি থাকে।\nকেলকুলেটৰ লৈ হিচাব কৰি থাকে কিবা। এনেতে প্ৰেম আৰু কলিতা আহে। প্ৰেমক দেখি দত্তবৰুৱাৰ খং উঠে। ওলাই যাবলৈ কয়।\nপ্ৰেমে হাতযোৰ কৰি ক্ষমা খোজে আৰু এখন চিঠি হাতত দিয়ে।\nদত্তবৰুৱাই পঢ়ি চাই দেখে প্ৰেমৰ মাক কলিতানীয়ে ক্ষমা খুজি লিখিছে। দত্তবৰুৱাই মিচিকিয়াই হাঁহে।\nদত্তবৰুৱা : চিঠিৰে ক্ষমা খোজাতকৈ তেখেতে নিজে আহি ক্ষমা খুজিলে ভাল পালোঁ হয়।\nপ্ৰেম : মায়ে বহুত লাজ আৰু দুখ পাইছে। সেয়েহে চিঠিৰে ক্ষমা বিচাৰিছে।\nদত্তবৰুৱা : ঠিক আছে। কিন্তু মোৰ দুটামান চৰ্ত আছে।\nপ্ৰেম : মই সকলো মানিম।\nকিছু সময়ৰ পিছত প্ৰেমে ৰাণীৰ সৈতে নিজৰ ঘৰলৈ আহে।\nকলিতানীয়ে ৰাণীক দেখি মুখ ঘূৰায়।\nৰাণীয়ে ভয়ে ভয়ে চিঠি এখন দিয়ে। কলিতানীয়ে পঢ়ি গম পাই যে দেউতাকে ক্ষমা খুজিছে।\nকলিতানী : চিঠিখন দিয়াতকৈ যদি তোমাৰ দেউতাৰাই নিজে ক্ষমা খুজিলে হয় ভাল পালোঁ হয়।\nৰাণী : সেইবাবে মোক পঠিয়াইছে। আচলতে দেউতাই লাজ পাইছে বহুত।\nকলিতানী : হ’ব বাৰু। মই ইমান নিষ্ঠুৰ নহয়। মোৰ ল’ৰাতকৈ ডাঙৰ একো নহয়। কিন্তু বিয়া মোৰ মতে হ’ব। খানাৰ মেনু মই ডিচাইড কৰিম।\nকলিতানীয়ে ফোন কৰে ৰাণীৰ ঘৰলৈ।\nৰাণী আৰু প্ৰেম ওলাই আহে আনন্দেৰে।\nৰাণীৰ ঘৰত বিয়াৰ উলহমালহ। ডাঙৰ পেণ্ডেল বিয়াৰ। দত্তবৰুৱা ইফালে সিফালে দৌৰি আছে।\nমাক ৰাধা আৰু মমীয়ে ধুনীয়া কাপোৰ, গহনাৰে অতিথিক মাত লগাই আছে। একোণত কইনা সাজেৰে ৰাণীয়ে ফুলৰে সজোৱা চকীত বহি আছে।\nএনেতে দৰা অহাত কইনা ভিতৰলৈ নিয়ে। দৰা সাজত প্ৰেম আৰু সখা ৰূপত ৰাজুক আদৰি আনে। কলিতানীয়ে দত্তবৰুৱাক দেখি মুখ ঘূৰাই দিয়ে যদিও শান্ত হৈ থাকে। লাহে লাহে বিয়া শেষ হৈ কইনা বিদায় দিয়া হয়।\nআঠমঙলা খাবলৈ প্ৰেম আৰু ৰাণী আহে। সকলো আত্মীয়ক মাত লগাই প্ৰেমহঁত যাবলৈ ওলায়। হঠাতে দত্তবৰুৱা আহি প্ৰেমক ৰখায়।\nদত্তবৰুৱা : মোৰ চৰ্তটো মনত আছেনে?\nপ্ৰেম : আছে মনত।\nৰাধা : কি চৰ্তনো? মই দেখোন নাজানো।\nদত্তবৰুৱা : সেইটো মোৰ আৰু প্ৰেমৰ মাজৰ কথা। দিয়া এতিয়া মোৰ চৰ্ত অনুযায়ী।\nপ্ৰেম : কি দিম?\nদত্তবৰুৱা : কিয়? ৰাণীক বিয়া দিলে তুমি যে কৈছিলা মোক নাইটচুপাৰ এখন আৰু মেজিক এখন দিবা বুলি? মনত নাই নেকি?\nপ্ৰেম : মনত আছে আকৌ কথাটো। পিছে….\nদত্তবৰুৱা : পিছে কি?\nপ্ৰেম : পিছে মোৰ একো নাইটচুপাৰ, মেজিক গাড়ীহে নাই। মানে মোৰ একো গাড়ীয়েই নাই।\nদত্তবৰুৱা : কি? তেনেহ’লে কি আছে তোৰ?\nপ্ৰেম : আছে আছে। শহুৰ মোৰ মৰমৰ।\n« এটা টি-চাৰ্টৰ আত্মকথা : হিমাংশু ৰাজখোৱা\nফটালিমাৰিক – শ্রী ধনজিৎ বৰুৱা »\nহাঃ হাঃ৷ চুপাৰ হিট৷\nহাঁ হাঁ৷ তামাম দেই৷\nমজ্জা লাগিল বা\n😁😁😁তামাম। শহুৰ বৰ মৰমৰ।


Covid-19 চিকিৎসাৰ অন্তত সুস্থ হৈ যাব বিচাৰিছিল ঘৰলৈ! পিছে এম্বুলেন্সে নিজৰ ঘৰৰ সলনি ৮৯ বছৰীয়া বৃদ্ধাক থলেগৈ আনৰ ঘৰত!|elderly-woman-dropped-at-strangers-place-by-ambulance-in-uk-after-covid-19-treatment-gh– News18 Assam\nCovid-19 চিকিৎসাৰ অন্তত সুস্থ হৈ যাব বিচাৰিছিল ঘৰলৈ! পিছে এম্বুলেন্সে নিজৰ ঘৰৰ সলনি ৮৯ বছৰীয়া বৃদ্ধাক থলেগৈ আনৰ ঘৰত!\nUpdated:April 22, 2021, 12:19 PM IST\nগ্ৰেট-ব্ৰিটেইনৰ এগৰাকী অসাৱধান এম্বুলেন্স কৰ্মীয়ে এগৰাকী কোভিদ আক্ৰান্ত হৈ সুস্থ হৈ উঠা ৮৯ বছৰীয়া বৃদ্ধাক চিকিৎসালয়ৰ পৰা অব্যাহতি দিয়াৰ পিছতে থৈ গ’ল অচিনাকী লোকৰ ঘৰত ৷\nLast Updated: April 22, 2021, 12:19 PM IST\nএগৰাকী অসাৱধান এম্বুলেন্স কৰ্মীয়ে আলৈ-আথানি কৰিলে এগৰাকী কোভিদ আক্ৰান্ত ৮৯ বছৰীয়া বৃদ্ধাৰ ৷\nগ্ৰেট-ব্ৰিটেইনৰ ঘটনা এয়া ৷ কোভিদ আক্ৰান্ত হৈ সুস্থ হৈ উঠা বৃদ্ধাগৰাকীক চিকিৎসালয়ৰ পৰা অব্যাহতি দিয়াৰ পিছতে অসাৱধানতাৰ পৰিচয় দি এম্বুলেন্স কৰ্মীয়ে নমাই দিয়ে এগৰাকী অচিনাকী লোকৰ ঘৰত ৷\nস্থানীয় সংবাদ মাধ্যমৰ বাতৰি অনুসৰি এলিজাবেথ মাহনী নামৰ বৃদ্ধাগৰাকীয়ে বিগত ১০ সপ্তাহ ধৰি চাউথ ৱেলছৰ পণ্টিপুলৰ কাউণ্টি হাস্পতালত কোভিদ১৯ৰ সৈতে যুঁজ দি আছিল আৰু সুস্থ হৈ উঠাত তেওঁক হাস্পতালৰ পৰা অব্যাহতি দিয়া হৈছিল ৷ কিন্তু কাণ্ডজ্ঞানহীনতাৰ পৰিচয় দা হাস্পতালখনৰ এম্বুলেন্স সেৱাই নিজৰ ঘৰৰ পৰিৱৰ্তে থৈ যায় অচিনাকী লোকৰ ঘৰত ৷\nৱেলছ অনলাইনৰ বাতৰি অনুসৰি বৃদ্ধাগৰকীৰ পৰিয়ালৰ সদস্যসকলে তেওঁ ঘৰলৈ অহাৰ বাবে কেইবাদিনো ধৰি অপেক্ষা কৰিছিল আৰু নিৰ্ধাৰিত সময়ত উপস্থিত নোহোৱাৰ বাবে তেওঁলোক চিন্তিত হ'বলৈ আৰম্ভ কৰিছিল । কিন্তু পিছত তেওঁলোকে জানিব পাৰে যে ৱেলছ এম্বুলেন্স সেৱাই বৃদ্ধাগৰাকীক আঠ মাইলতকৈও অধিক দূৰত থকা নিউপৰ্টৰ এটা ঠিকনালৈ লৈ গৈছিল আৰু সম্পূৰ্ণ অচিনাকি এগৰাকী লোকৰ ঘৰত থৈ আহিছিল ।\nএই সম্পৰ্কত দুখ প্ৰকাশ কৰি মাহোনিৰ পুত্ৰ ব্ৰায়ানে কৈছিল “আৰম্ভণিৰ পৰা শেষলৈকে ত্ৰুটিৰ এখন তালিকা আছে । হাস্পতালখনে ১২ মাৰ্চৰ স্থানীয় সময় অনুসৰি দুপৰীয়া প্ৰায় ১ বজাত ফোন কৰি আমাক জনাইছিল যে মাহোনী ঘৰলৈ গৈ আছে । কিন্তু এঘণ্টাৰ পাছতো তেওঁ উপস্থিত হোৱা নাছিল। তেতিয়া মই চিকিৎসালয়লৈ ফোন কৰিছিল আৰু কোৱা হৈছিল যে "অলপ সমস্যা" হৈছে । সেই সময়ত আমাৰ মনলৈ অহা প্ৰথম চিন্তাটো আছিল তেওঁ সৈতে কিবা অঘটন হৈছে নেকি । প্ৰায় ৩ ঘণ্টা পিছত, চিকিৎসালয়ৰ পৰা আন এটা ফোন পাইছিল আৰু কোৱা হৈছিল যে মাক নিউপৰ্টৰ এটা ঘৰলৈ লৈ যোৱা হৈছে ৷ কিন্তু তাৰ বিৱৰণো স্পষ্ট হোৱা নাছিল ।\nইপিনে এম্বুলেন্স সেৱাই জনোৱা অনুসৰি তেওঁলোকে পৰিয়ালটোৰ ওচৰত ক্ষমা বিচাৰিছে ৷ কিন্তু ব্ৰায়ানে মিৰ'ৰক কৈছিল যে তেওঁ এতিয়াও কৰ্মচাৰীৰ এনে অৱহেলাৰ বাবে আনুষ্ঠানিক কোনো ব্যাখ্যা লাভ কৰা নাই । ব্ৰায়ানে কয় যে তেওঁৰ মাকক সেইসময়ত পুনৰ পৰীক্ষাৰ বাবে চিকিৎসালয়ত পুনৰ ভৰ্তি কৰোৱা হৈছিল কিয়নো তেওঁ পৰিয়ালৰ বিষয়ে অৱগত নোহোৱা ঠাইলৈ গৈছিল, যিহেতু কিছু সময় পূৰ্বেহে কোভিদৰ পৰা আৰোগ্য হৈ উঠিছিল।\nFirst published: April 22, 2021, 12:19 PM IST


সেই ফটোখনৰ কথাৰে...\n(ৰাস্কিন বণ্ডৰ The Photograph গল্পৰ ভাবানুবাদ)\nমোৰ বয়স তেতিয়া দহ বছৰ। শুভ্ৰ শাৰী পৰিহিত আইতাই আমগছজোপাৰ তলৰ সেই সৰু খাটখনত বহি ঊলৰ স্কাৰ্ফ এখন গুঠি আছিল। গৰমকাল প্ৰায় শেষ হৈ আহিছে তেতিয়া। ফুলনিত অসংখ্য সুৰুজমূখী ফুল। সামান্য গৰম বতাহ এজাক বলি আছিল। আইতাৰ বয়স যথেষ্ট হৈছিল। চুলি প্ৰায়খিনিয়েই পকা কিন্তু গালখন একেবাৰেই সোতোৰা পৰা নাছিল। তেখেতৰ আঙুলিবোৰ কাপোৰখনৰ ওপৰেৰে খুব খৰ গতিৰে বগাই ফুৰিছিল।\nমই কাষৰে পথাৰখনত ক্ৰিকেট খেলি উভতিছোঁ মাত্ৰ। ভাতকেইটা খাই উঠি মায়ে ক’ৰবাৰ পৰা উলিয়াই থোৱা পুৰণি কাঠৰ বাকচ এটা দেখি খুচৰাত লাগিলো। বিশেষ একো ভাল নালাগিল – মাত্ৰ এখন ছবি থকা কিতাপত বাহিৰে। পাত লুটিয়াই লুটিয়াই চাই থাকোতেই মাজত এখন সৰু ফটো চকুত পৰিল। খুব পুৰণি কিজানি, একেবাৰে হালধীয়া পৰি গৈছে আৰু মাজে মাজে অস্পষ্টও হৈছে। বেৰ এখনত আউজি থকা সৰু ছোৱালী এজনী। বেৰখনৰ পিছপিনেৰে কাৰোবাৰ হাত দুখন ওলাই আছে; যেন তাত বগাবলৈ চেষ্টা কৰি আছিল কোনোৱে। ছোৱালীজনীৰ ওচৰে পাজৰে অসংখ্য ফুল। লগতে এডাল লতা বগাই থকাও চকুত পৰিল। মই তাৰপৰা দৌৰি আইতাৰ ওচৰলৈ গৈ সুধিলোঁ, “আইতা আইতা, এই ফটোখন চোৱাচোন! মই এই কিতাপখনৰ মাজত পালোঁ। কাৰ ফটো?” আইতাই মোক তপিনাত এচাপৰ দি ক’লে, “চব গণ্ডগোল লগালি তই! স্কাৰ্ফখনৰ গাঁঠিবোৰ গণি গৈ আছিলোঁ – পাহৰি গলোঁ নহয়! আকৌ যদি কৰ নহয় তই, গোটেইখন তই গুঠিব লাগিব।”\nআইতাই মাজে মাজে মোক এনেকৈ ধমক দিয়েই থাকে। এবাৰ দৌৰাদৌৰি কৰি থাকোতে দ্ৰয়িংৰুমৰ পৰ্দাখন কেনেবাকৈ অলপ ফালিল। আইতাই মোৰদ্বাৰা গোটেইখন চিলোৱালে! অৱশ্যে মই কৰোতে চিলাইবোৰ দুই ইঞ্চিমানকৈ বহল হোৱা বাবে পিছত মায়ে আটাইবোৰ এৰুৱাই আকৌ নতুনকৈ চিলাবলগীয়া হৈছিল।\nআইতাই ফটোখন হাতত তুলি লৈ বহুপৰ একেথৰে চাই থাকিল। ছোৱালীজনীৰ চুলিখিনি দীঘল আৰু মেলি থোৱা আছিল আৰু তাই চুটি হাতৰ, ভৰিৰ সৰু গাঠিলৈকে পৰা দীঘল বগা কাপোৰ এযোৰ পিন্ধি আছিল। হাতত বহুতো খাৰু।\n“কাৰ ফটো এইখন?” মই সুধিলোঁ।\n“কনমানি ছোৱালী এজনীৰ। দেখা নাই নেকি তই?” আইতাই উত্তৰ দিলে।\nতেওঁ পুনৰ কৈ উঠিল, “অঁ অঁ তাইক চিনি পাইছিলোঁ মই। বৰ দুষ্ট আছিল ছোৱালীজনী। কিন্তু তাইৰ কথা নকওঁ তোক। ফটোখনৰ কথাকে কওঁ বাৰু অলপ, শুন। এইখন প্ৰায় ষাঠি বছৰ আগতে তোলা – ককাৰৰ বাগিছাখনত। সৌখন চা, সেইখনেই সেই বাগিছাৰ পিছফালৰ বেৰখন আৰু তাৰ পিছফালেই চহৰলৈ যোৱা বাটটো।”\n“সেই হাতদুখন কাৰ? পিছফালেৰে যে ওলাই আছে?” মই সুধিলোঁ।\nআইতাই অলপ মনযোগেৰে ফটোখনলৈ চাই নঞাৰ্থক ভাৱেৰে মূৰটো লৰালে। “মইও আজিহে দেখিলো অ’ ! সেই চুইপাৰৰ ল’ৰাটোৰ চাগে। নহ’লে ককাৰৰো হ’ব পাৰে।”\n: ককাৰ হাত? নহয় নেকি ! ককাৰ হাতদুখন চোন একেবাৰে ক্ষীণ মিন !\n: এতিয়াহে! এইখন এতিয়াৰ ফটো নহয় নহয়, ষাঠি বছৰ আগৰ।\n: ফটোখন তোলাৰ পিছত তেওঁ গছডালত বগাইছিল নেকি?\n: নাই নাই, নাই বগোৱা। অৱশ্যে মোৰ ইমান ভালকৈ মনতো নাই।\n: নাই বগোৱা বুলি তোমাৰ ভালকৈ মনত আছে তো?\n: অঁ অঁ আছে। ফটোখনত নথকা বহুত কথাও মনত আছে মোৰ। সেইখিনি বসন্তৰ সময় আছিল। ছোৱালীজনীৰ ভৰিৰ কাষত যে ফুলবোৰ আছে, দেখিছ? সেইবোৰ নাৰ্জী ফুল। আৰু ওচৰতে বেঙুনীয়া ৰঙৰ বাগানবিলাস এজোপাও আছিল। সেই ৰংবিলাক ফটোখনত নাই। আৰু আজিকালি সেই ধুনীয়া গোন্ধটোও নোহোৱা হোৱাৰ দৰেই হ’ল।”\n“হেই, মোক ছোৱালীজনীৰ কথা কোৱা!” মই কলোঁ।\n: বৰ দুষ্ট আছিল সেইজনী। সেই কাপোৰযোৰ পিন্ধাবলৈ কমখন কষ্ট কৰিবলগীয়া হৈছিলনে অ’ !\n: এঃ, কেনেকুৱা কাপোৰযোৰ !\n: তাইক কাপোৰ পিন্ধোৱাটোৱেই মস্কিল আছিল। দিনৰ দিনটো কাষৰ সেই লেতেৰা পানীৰ পুখিৰীটোত ম’হৰ পিঠিত উঠি খেলি থাকিব ! আনকি কাষৰ তিখৰগুটি কেইটায়ো তাইক জোকাবৰ সাহ নকৰে। নহ’লে একেবাৰে চুলিত টানি, কিল-ভুকু মাৰি উৎপাত !\n: তাইক দেখিলে অলপ তেনে যেন লাগে পিছে। কিন্তু ফটোখনত তাই হাঁহি আছে যে! কিবা হৈছিল নেকি?\n: মাকে তাইক কাপোৰযোৰ সলাবলৈ মানা কৰিছিল। গতিকে তাই তেনেকৈয়ে সাঁতুৰিবলৈ গৈছিল সেইদিনা।\nআইতা আৰু মই দুয়ো হাঁহিলোঁ।\n“কিন্তু তাই আছিল কোন? ক’বই লাগিব মোক তুমি।” মই আঁকোৰগোজকৈ লাগিলোঁ। নজনাৰ ভাও জুৰিলোঁ যদিও মই ভালকৈয়ে ধৰিব পাৰিছিলোঁ। কাৰণ আইতাই এতিয়াও সেই একে ধৰণেই হাঁহি আছিল। দাঁত নথকা বাবে দেখিবলৈ বহুত বেলেগ হৈছিল অৱশ্যে।\n“আইতা, কোৱাচোন! কোৱানা কোৱানা !!”\nকিন্তু আইতাই পুনৰ নঞাৰ্থক ভাৱেৰে মূৰটো লৰালে আৰু ঊণ গুঠাত লাগিল। মই ফটোখনৰ ছোৱালীজনী আৰু আইতাৰ মাজত কিবা মিল আছে নেকি চোৱাত লাগিলোঁ। এটা হালধীয়া ৰঙৰ পখিলা ক’ৰবাৰ পৰা উৰি আহি আইতাই গুঠি থকা কাপোৰখনতে পৰিল। মই তৎক্ষাণাত সেইটো থপিয়াই ধৰিলোঁ আৰু লাহেকৈ বেলিফুল এপাহৰ ওপৰত এৰি দিলোঁ।\n“সেই হাত দুখন কাৰ আছিল বাৰু!!” আইতাই সৰুকৈ মুখৰ ভিতৰতে ভোৰভোৰালে।\nPosted by স্যামন্ত কুমাৰ গোস্বামী at 02:43


বিস্ময়কৰ ব্ৰহ্মাণ্ড: ডাৰ্ক মেটাৰ - দেৱযানী বৰদলৈ কাকতি - সাহিত্য ডট অৰ্গ\nঅসীম ৰহস্যৰে ভৰা অনন্ত ব্ৰহ্মাণ্ডৰ বিষয়ে মানুহে যিমানেই জানিবলৈ চেষ্টা কৰিছে সিমানেই নতুন নতুন তথ্য পোহৰলৈ আহিছে। আমাৰ গ্ৰহ, নক্ষত্ৰ, নক্ষত্ৰপুঞ্জ, তাৰকাৰাজ্য, উল্কাপিণ্ড, ধূলিকণাৰ আদিৰে ভৰা এই অসীম অনন্ত ব্ৰহ্মাণ্ড, যিমানলৈ আমি কল্পনা কৰিব পাৰো বা দৃশ্যমান হয় সেইয়া মাত্ৰ ৫% হে। বাকী ৯৫% ই হ’ল অদৃশ্য যাক আমি দেখা নাপাওঁ!\nসেই ৯৫% অদৃশ্য ব্ৰহ্মাণ্ড ডাৰ্ক মেটাৰ আৰু ডাৰ্ক এনাৰ্জীৰে গঠিত। ইয়াৰে ৬৮% ডাৰ্ক এনাৰ্জী আৰু বাকী ২৭% ডাৰ্ক মেটাৰ। এই ডাৰ্ক মেটাৰ আৰু ডাৰ্ক এনাৰ্জি আমি কেতিয়াও দেখা নাপাওঁ কাৰণ ইহঁতে পোহৰ প্ৰতিফলন নকৰে। তদুপৰি ইহঁতৰ আকাৰ ইমানেই সৰু যে ভৰ প্ৰায় নাই বুলিবই পাৰি। সেয়ে ইহঁতক ভৱিষ্যতে আৱিষ্কাৰ হ’ব পৰা অতি শক্তিশালী দূৰবীণেও দেখা পোৱা সম্ভৱ নহয়। কিন্তু ইহঁতৰ কাৰ্য্যৰ পৰা এইবোৰৰ উপস্থিতিৰ প্ৰমাণ পাব পাৰি। ডাৰ্ক এনাৰ্জিয়ে ব্ৰহ্মাণ্ডৰ সকলো বস্তুকে দূৰলৈ ঠেলে আৰু ডাৰ্ক মেটাৰে আঁতৰি নোযোৱাকৈ ব্ৰহ্মাণ্ডৰ সকলো বস্তু পৰস্পৰ বান্ধি ৰাখে। ডাৰ্ক এনাৰ্জী আৰু ডাৰ্ক মেটাৰৰ আগৰ “ডাৰ্ক” শব্দটোৱে আমি যে এই সম্পৰ্কে বৰ্তমানলৈ বিশেষ একো নজানো তাকে বুজাই। আজি আমি অলপমান এই ডাৰ্ক মেটাৰৰ বিষয়ে জানোঁ আহক।\nআমি জানোঁ যে সকলোবোৰ পদাৰ্থ ইলেক্ট্ৰন, প্ৰ’টন আৰু নিউট্ৰনৰে গঠিত আৰু এনেবোৰ পদাৰ্থ লগ হৈ দৃশ্যমান ব্ৰহ্মাণ্ড গঠন হৈছে। এই অণুবোৰৰ বিশেষত্ব এয়ে যে ইহঁতে কম-বেছি পৰিমাণে অন্য অণুৰ লগত সম্পৰ্ক স্থাপন কৰে। ফলত আমাৰ ব্ৰহ্মাণ্ডৰ সকলো বস্তু সন্তুলিত অৱস্থাত থাকে। কিন্তু ডাৰ্ক মেটাৰ অন্য অণু বা কণাৰ সংস্পৰ্শলৈ নাহে। ব্ৰহ্মাণ্ডৰ তাৰকাৰাজ্যৰ থূপ সমূহলৈ চাই বিজ্ঞানীসকলে ডাৰ্ক মেটাৰৰ উপস্থিতিৰ বিষয়ে অনুমান কৰিছে। এলবাৰ্ট আইনষ্টাইনৰ “আপেক্ষিকতাবাদ সূত্ৰয়ে” দেখুৱাই যে ব্ৰহ্মাণ্ডৰ বিৰাট আকাৰৰ বস্তু যেনে কৃষ্ণগহ্বৰ আদিয়ে স্পেচ টাইমক বিকৃত কৰে অৰ্থাৎ পোহৰক ভাঁজ কৰিব পাৰে। ডাৰ্ক মেটাৰেও পোহৰক বেঁকা কৰিব পাৰে যাৰ পৰা ইহঁতৰ অৱস্থিতিৰ প্ৰমাণ পোৱা যায়। এই প্ৰক্ৰিয়াক “গ্ৰেভিটেচনেল লেন্সিং” বুলি কোৱা হয়। ই প্ৰাকৃতিক লেন্সৰ দৰে কাম কৰে যাৰ সহায়ত আমি বহুত দূৰত থকা হাতীপটিসমূহ চাব পাৰো।\nডাৰ্ক মেটাৰক এণ্টিমেটাৰ বুলিও ক’ব নোৱাৰি কিয়নো এণ্টি মেটাৰে অন্য পদাৰ্থৰ লগত ক্ৰিয়া কৰি গামা ৰশ্মি উৎপন্ন কৰে। তেন্তে ডাৰ্ক মেটাৰ কিহেৰে নিৰ্মিত!\nবিজ্ঞানীসকলে অনুমান কৰিছে ডাৰ্ক মেটাৰ নন-বেৰিয়নিক পদাৰ্থৰে গঠন হৈছে। কিন্তু ডাৰ্ক মেটাৰে আমি এতিয়ালৈ জনা কোনো পদাৰ্থৰ লগত ইণ্টাৰেক্ট নকৰে। এনেকুৱা হ’ব পাৰে নেকি ইহঁতে আমি নজনা এনেকুৱা পদাৰ্থৰ লগত ইণ্টাৰেক্ট কৰি আমাৰ এই দৃশ্যমান ব্ৰহ্মাণ্ডৰ খালী ঠাইত অনেক অদৃশ্য ব্ৰহ্মাণ্ডৰ নিৰ্মাণ কৰি আছে! বিজ্ঞানীসকলে নিৰন্তৰ এই বিষয়ে গৱেষণা কৰি আছে।\n← আধুনিক অসমীয়া নাট্য ঐতিহ্য আৰু জ্যোতিপ্ৰসাদৰ লভিতা — অশ্বিনী কলিতা\nঅৰণ্যৰ কথা — অভিজিত দত্ত →


২০১৬চনৰ সাহিত্য অকাডেমিৰ অনুবাদবঁটা প্ৰাপক গ্ৰন্থকাৰ শ্ৰীযুত তপেশ্বৰ শৰ্মাৰ সৈতে সাক্ষাৎকাৰ- ৰূপজ্যোতি নাথ আৰু প্ৰৱীণ বৰুৱা - সাহিত্য ডট অৰ্গ\nতপেশ্বৰ শৰ্মা ভাৰতৰ স্বাধীনতাৰ পূৰ্বে দৰং জিলাৰ অতিকৈ ভিতৰুৱা ঠাই বড়িগাঁৱত জন্ম লাভ কৰে। সৰুতে পিতৃ-মাতৃক হেৰুৱাই নিঠৰুৱা হোৱা শৰ্মা খুড়াদেৱেক ৰমনী শৰ্মাৰ তত্বাৱধানত বহুতো ঘাত-প্ৰতিঘাতৰ মাজেৰে উচ্চ শিক্ষাৰে শিক্ষিত হয়। অসম প্ৰশাসনিক সেৱাৰ বাবে যোগ্যতা অৰ্জন কৰি তেওঁ অসমৰ চুকে-কোণে বিভিন্ন ঠাইত ৰাজপত্ৰিত বিষয়া হিচাপে দক্ষতাৰে কৰ্মৰত হৈ অৱসৰ গ্ৰহণ কৰে। শৰ্মাই প্ৰথমে শ্ৰীমদ্ভাগৱতগীতা সংস্কৃতৰ পৰা অসমীয়ালৈ মূলানুগ পদানুবাদ কৰে। ইয়াৰ পিছত তেওঁ বাৰখন মূল উপনিষদ সংস্কৃতৰ পৰা অসমীয়ালৈ পদ্যানুবাদ কৰি এক বিৰল কৃতিত্ব অৰ্জন কৰে। এই বিৰল সাহিত্যকৰ্মৰ বাবে তেওঁ ২০১৬চনত সাহিত্য অকাডেমিৰ অনুবাদ বঁটা লাভ কৰে। তেওঁৰ স’তে হোৱা বাৰ্তালাপৰ কিছু অংশ আপোনালোকলৈ আগবঢ়ালোঁ।\nশ্ৰীযুত তপেশ্বৰ শৰ্মা\nসাহিত্য ডট অৰ্গ: প্ৰথমতে সাহিত্য ডট অৰ্গৰ তৰফৰ পৰা আপোনালৈ নমস্কাৰ জনাইছোঁ। আমি জনা মতে শৈশৱৰে পৰা আপুনি অতি মেধাসম্পন্ন ছাত্ৰ আছিল। বিভিন্ন ঘাত-প্ৰতিঘাতৰ মাজতো আপুনি সাহসেৰে নিজৰ মেধাশক্তিক সদা-জাগ্ৰত কৰি ৰাখি জীৱনত সফলতা অৰ্জন কৰিবলৈ সক্ষম হৈছে। আপোনাৰ শৈশৱ আৰু শিক্ষা জীৱনৰ বিষয়ে অলপ জনাব নেকি?\nতপেশ্বৰ শৰ্মা: নমস্কাৰ জনাইছোঁ। মোৰ শৈশৱৰ কথা ক’বলৈ গ’লে বৰ স্পৰ্শকাতৰ। ডেৰবছৰীয়া থাকোঁতেই পিতৃক হেৰুৱাইছিলোঁ, তিনিবছৰত আইক। ককাইদেউ এজন আছিল, ৰামেশ্বৰ শৰ্মা। পিছলৈ তেওঁ মুক্তি-যুঁজাৰু হিচাপে পৰিচিত হয়। মোৰ খুড়া ৰমনী শৰ্মা আছিল অতিকৈ জ্ঞানপিপাসু ব্যক্তি। এসাজ লঘোণে থাকিলেও তেওঁ কিন্তু কিতাপ এখন ক্ৰয় কৰিবলৈ কেতিয়াও পিছ হোঁহকা নাছিল। অৱশ্যে আমাৰ ঘৰখন পূৰ্বৰে পৰাই অধ্যয়নৰ প্ৰতি অতি আগ্ৰহী আছিল। মই সৰুতেই বাকচত দম কৰি থোৱা বিভিন্ন পুথি দেখিছিলোঁ। যিবোৰ পিছলৈ মই নিজেও অধ্যয়ন কৰিছিলোঁ। মোৰ প্ৰাথমিক শিক্ষা আৰম্ভ হয় বড়িগাঁও প্ৰাথমিক বিদ্যালয়ত। তাৰ পৰা বৃত্তি লাভ কৰি মঙ্গলদৈ হাইস্কুলত ১৯৪১চনত তৃতীয় শ্ৰেণীত নামভৰ্ত্তি কৰোঁ। ১৯৪২চনত গান্ধীজীৰ নেতৃত্বত চলা ভাৰত ত্যাগ আন্দোলনত মই চতুৰ্থ শ্ৰেণীত আছিলোঁ। সেই আন্দোলনৰ সময়ত বিদ্যালয়ৰ ছাত্ৰসকলেও পঢ়া বাদ দি আন্দোলনত সক্ৰিয়ভাৱে অংশগ্ৰহণ কৰিছিল। বিদ্যালয়ত শিক্ষা গ্ৰহণ কৰিবলৈ সকলোৱে অসহযোগ কৰাত ময়ো ঘৰলৈ ওভটি গলোঁ। কেইমাহমান পাছত পুনৰ বিদ্যালয়লৈ ওভটো যদিও ইতিমধ্যে মোৰ বৃত্তি পোৱাটো বন্ধ হৈ পৰিছিল আৰু আৰ্থিক অভাৱৰ হেতু মই পঢ়া এৰিবলগীয়া হৈছিল। ইতিমধ্যে মোৰ দেহত বিভিন্ন বেমাৰেও দেখা দিলে। মাজতে ঔতলাত নকৈ স্থাপিত হোৱা মজলীয়া বিদ্যালয় এখনলৈ গ’লোঁ যদিও ঘৰৰ পৰা যথেষ্ট দূৰ হোৱাৰ বাবে কেইমাহমান গৈয়েই বাদ দিলোঁ। দুবছৰ এনেদৰেই পাৰ হোৱাৰ পিছত খুড়াৰ একান্ত ইচ্ছা অনুযায়ী পুনৰ পাথৰিঘাট মধ্য ইংৰাজী বিদ্যালয়ত নামভৰ্ত্তি কৰি প্ৰথম বিভাগত এম.ই পৰীক্ষাত উত্তীৰ্ণ হওঁ। সেইসময়ত এম.ই পাছ কৰিয়েই চৰকাৰী চাকৰি এটা পোৱাৰ যোগ্যতা অৰ্জন কৰিব পাৰিছিলোঁ যদিও শিক্ষাৰ প্ৰতি থকা অদম্য হেঁপাহ আৰু খুড়াদেউৰ ইচ্ছাক সঁহাৰি জনাই মই পুনৰবাৰ মঙ্গলদৈ হাইস্কুলত সপ্তম শ্ৰেণীত নামভৰ্ত্তি কৰোঁ। তাৰ পৰা প্ৰথম বিভাগত মেট্ৰিক পৰীক্ষাত উত্তীৰ্ণ হৈ ১৯৫১চনত নতুনকৈ প্ৰতিষ্ঠা হোৱা মঙ্গলদৈ মহাবিদ্যালয়ত নামভৰ্ত্তি কৰোঁ। তাৰ পৰা আই.এ পৰীক্ষাত উত্তীৰ্ণ হওঁ। শিক্ষালাভৰ প্ৰতিটো খোজতেই আৰ্থিক অনাটন মোৰ বাবে বাধাৰ প্ৰাচীৰ হৈ থিয় দি আছিল। সেইসময়ত নতুনকৈ স্থাপন হোৱা দেওমৰনৈ হাইস্কুলত মই এবছৰ কাল শিক্ষকতা কৰোঁ। এবছৰ পাছত পুনৰ মই বি.এ পঢ়িবলৈ কটন কলেজত নামভৰ্ত্তি কৰোঁ আৰু অৰ্থনীতি বিভাগত অনাৰ্চ লৈ বি.এ পৰীক্ষাত উত্তীৰ্ণ হওঁ। ইতিমধ্যে মোৰ শিক্ষাৰ খৰচৰ নামত ঘৰৰ মাটি-বাৰী বহুখিনি বন্ধকত গৈছিল। পঢ়াৰ হেঁপাহ থাকিলেও আৰ্থিক অনাটনৰ বাবে সিমানতে পঢ়া সামৰি পুনৰ দেওমৰনৈ হাইস্কুলত শিক্ষকতাৰ জীৱন আৰম্ভ কৰোঁ। তাৰ মাজতে মই অসম প্ৰশাসনিক সেৱাৰ পৰীক্ষাত অৱতীৰ্ণ হওঁ। মাজতে শদিয়া উন্নয়ন খণ্ডত প্ৰগ্ৰেছ এচিষ্টেন্ট হিচাপে আঠমাহকাল কৰ্মৰত হওঁ যদিও প্ৰশাসনিক সেৱাৰ বাবে নিৰ্বাচিত হোৱাত মই প্ৰথমে কমলপুৰত চাৰ্কোল অফিচাৰ হিচাপে কাৰ্যনিৰ্বাহ কৰোঁ। এনেদৰেই অসমৰ শদিয়াৰ পৰা ধুবুৰীলৈকে বিভিন্ন ঠাইত কৰ্মৰত হৈ ১৯৯১চনত অসম চৰঅঞ্চল উন্নয়নৰ সঞ্চালক হিচাপে চাকৰিৰ পৰা অৱসৰ গ্ৰহণ কৰোঁ।\nবাঁওফালৰ পৰা ক্ৰমে শ্ৰীযুত তপেশ্বৰ শৰ্মা , প্ৰবীণ বৰুৱা, সম্পাদক ৰূপজ্য়োতি নাথ\nসাহিত্যডট্অৰ্গ: আপোনাৰ ঘটনাবহুল জীৱনটো সঁচাকৈ বৰ বিচিত্ৰ। আপোনাৰ ধৈৰ্য, একাগ্ৰতা আৰু অধ্যৱসায়ী গুণৰ বাবেই আজি এনেদৰে সফল হ’বলৈ সক্ষম হৈছে। আপুনি শ্ৰীমদ্ভাগৱতগীতা আৰু বাৰখন উপনিষদ সংস্কৃতৰ পৰা অসমীয়ালৈ পদ্যানুবাদ কৰিছে। আপোনাৰ মনলৈ এনে ধাৰণা কিয় আহিল বাৰু? মৌলিক সাহিত্যৰ প্ৰতি আকৰ্ষিত নহৈ বিশেষকৈ ধৰ্মীয় গ্ৰন্থক সমল হিচাপে লৈ অনুবাদ সাহিত্যৰ প্ৰতি আগ্ৰহী হোৱাৰ কিবা কাৰণ?\nতপেশ্বৰ শৰ্মাঃ মই ইতিমধ্যে কৈছোঁ যে আমাৰ ঘৰখন পূৰ্বৰে পৰাই বৌদ্ধিক দিশত অলপ আগবঢ়া আছিল। সেইসময় বা তাৰো আগত প্ৰকাশিত বিভিন্ন ন-পুৰণি গ্ৰন্থ আমাৰ ঘৰত সংৰক্ষণ হৈ আছিল। মই সৰুতেই ঘৰত বাকচ ভৰ্ত্তি কিতাপৰ বোজা দেখিবলৈ পাইছিলোঁ। হয়তো মোৰ পিতৃ, পিতামহ অথবা পূৰ্বপুৰুষে সেইবোৰ গ্ৰন্থ বিভিন্ন ঠাইৰ পৰা সংগ্ৰহ কৰি অধ্যয়ন কৰিছিল। ভাৰতত্যাগ আন্দোলনৰ সময়ত যেতিয়া মই দুবছৰ ধৰি বিদ্যালয় এৰি ঘৰতেই থাকিবলগীয়া হৈছিল সেই সময়ছোৱাত মই সকলো গ্ৰন্থ অধ্যয়ন কৰি শেষ কৰিছিলোঁ। সেইবোৰ গ্ৰন্থৰ ভিতৰত ধৰ্মীয় গ্ৰন্থও ভালেখিনি আছিল। মূলতঃ বাংলা আৰু সংস্কৃত ভাষাত লিপিবদ্ধ গ্ৰন্থবোৰ অধ্যয়ন কৰি তেতিয়াই হয়তো মোৰ মনটো ধৰ্মীয় গ্ৰন্থৰ প্ৰতি অলপ দুৰ্বল হৈ পৰিছিল। ইয়াৰোপৰি কলেজত পঢ়া সময়চোৱাত মই সংস্কৃত ভাষাটো এটা বিষয় হিচাপে পঢ়িছিলোঁ। আমি সংস্কৃত গীতাৰ অধ্যায় এটাও পঢ়িব লগা হৈছিল যিটো বুজি পোৱাত যথেষ্ট জটিল আছিল। কিন্তু মূল সংস্কৃত ভাষাৰ পৰা অসমীয়ালৈ হুবহু অনুবাদ কৰা গীতাখন সেই সময়ত মই ক’তো বিচাৰি পোৱা নাছিলোঁ। আচলতে তেনেদৰে অনুবাদ কৰা হোৱাই নাছিল। তেতিয়াই মনতে ভাবিছিলোঁ যদি কেতিয়াবা সুবিধা হয় ভৱিষ্যতে ময়েই সেইখনৰ অনুবাদ কৰিম। ইয়াৰোপৰি উপনিষদৰ চৰ্চা মানুহৰ মাজত অতিকৈ কম। তাতোকৈ ডাঙৰ কথা অসমীয়া ভাষাত উপনিষদ অনুবাদ হোৱাই নাছিল। ভাৰতীয় বিভিন্ন ভাষালৈ উপনিষদ অনুবাদ হৈছে যদিও সেয়া গদ্য ৰূপত। প্ৰথমবাৰলৈ উপনিষদৰ কাব্যানুবাদ অসমীয়া ভাষাতেই হয় আৰু সেয়া আমাৰ দ্বাৰাই হয়।\nসাহিত্য ডট্ অৰ্গ: সঁচাকৈ এয়া আপোনাৰ এক অতিকৈ বিৰল আৰু আপুৰুগীয়া সাহিত্য কৰ্ম। অৱশেষত আপোনাৰ সপোনে বাস্তৱ ৰূপ পাবলৈ সক্ষম হ’ল। এইক্ষেত্ৰত আপুনি বাৰু কেনেদৰে আগবাঢ়িছিল?\nতপেশ্বৰ শৰ্মা: আচলতে চাকৰিৰ পৰা অৱসৰ পোৱাৰ পিছত নিজকে ব্যস্ত ৰাখিবলৈ মই নানা সামাজিক কামত নিজকে ব্যস্ত ৰাখিছিলোঁ। মঙ্গলদৈ নাগৰিক সন্থা নামেৰে এটা অনুষ্ঠানো খুলিলোঁ। ইয়াৰ লগতে ব্ৰাহ্মণ সমাজৰ স’তেও জড়িত হৈ বিভিন্ন কাম-কাজ কৰি দহটা বছৰ অতিবাহিত কৰিলোঁ। হঠাতে এদিন মনত পৰিল যে শ্ৰীমদ্ভাগৱতগীতাখন মই অসমীয়ালৈ অনুবাদ কৰিম বুলি ভাবিছিলোঁ। সেইমতে মই বিভিন্ন সহযোগী গ্ৰন্থৰ লগতে মূল সংস্কৃত শ্ৰীমদ্ভাগৱতগীতাখন অধ্যয়ন কৰি হুবহু পদ্যানুবাদ কৰোঁ। এইখন ২০০৫চনত প্ৰথম প্ৰকাশ হয় আৰু ৰাইজৰ মাজত সমাদৰ লাভ কৰে। এয়া মোৰ বাবে এক প্ৰেৰণাৰ উৎস আছিল। ইয়াৰ পিছতেই গীতাৰ পিতৃস্বৰূপ উপনিষদৰ অসমীয়া পদ্যানুবাদ কৰিবলৈ সাহস পাওঁ। বাৰখন মূল উপনিষদ মই প্ৰায় ৭বছৰ কাল ধৰি অনুবাদ কৰি শেষ কৰোঁ। “\nআমাৰ অসম” কাকতত ইয়াৰে কেইবাখনো উপনিষদ ধাৰাবাহিকভাৱে প্ৰকাশো পাইছিল। অৱশেষত “বনলতা প্ৰকাশন”-এ মোৰ অনুবাদখিনি “সমগ্ৰ বৈদিক উপনিষদ” নামেৰে এখন গ্ৰন্থৰ আকাৰ দি প্ৰকাশ কৰে আৰু সেইখন গ্ৰন্থৰ বাবেই মই ২০১৬চনত সাহিত্য অকাডেমিৰ অনুবাদবঁটা লাভ কৰোঁ।\nসাহিত্য ডট্ অৰ্গ: ভাৰতীয় আধ্যত্মিক দৰ্শনৰ ভেটিস্বৰূপ উপনিষদৰ অসমীয়া পদ্যানুবাদৰ দৰে দূৰূহ কাম এটা দক্ষতাৰে সম্পন্ন কৰাৰ বাবে আপুনি সাহিত্য অকাডেমি বঁটা পোৱাটো অতিকে সৌভাগ্যৰ কথা। এইখিনিতে মনলৈ এটা প্ৰশ্ন আহিছে। আপুনি বাৰু সাহিত্যৰ অন্য দিশবোৰলৈ আকৰ্ষণ অনুভৱ কেতিয়াও কৰা নাছিল নেকি? এইধৰক কবিতা, গল্প ইত্যাদি… ?\nতপেশ্বৰ শৰ্মা: তেনেকৈ আকৰ্ষিত নোহোৱা বুলি ক’ব নোৱাৰি। পঢ়ি থকা দিনত বা চাকৰি কালতো মই কবিতা বা দুই এটা অন্য লেখা লিখিছিলোঁ। কিন্তু সেইবোৰৰ চৰ্চা খুউব সীমিত আছিল।\nসাহিত্য ডট্ অৰ্গ: নৱপ্ৰজন্মৰ সাহিত্যিকসকলৰ বিষয়ে কি ক’ব আপুনি? তেওঁলোকৰ লেখাবোৰ পঢ়েনে কেতিয়াবা?\nতপেশ্বৰ শৰ্মা: নৱপ্ৰজন্মৰ সাহিত্যিকসকলৰ দক্ষতা খুবেই বেছি। আগৰ তুলনাত এতিয়া সাহিত্য চৰ্চা কৰাৰ সুবিধা আৰু পৰিৱেশো বহুত উন্নত আৰু সহজলভ্য। এতিয়া মোৰ বয়সো যথেষ্ট হ’ল। বাতৰি কাকতকেইখন পঢ়োঁ নিয়মিত। ভাল লাগে লেখাবোৰ পঢ়ি। কিন্তু কেতিয়াবা এনে লাগে যেন লেখাবোৰ বৰ জটিলতালৈ গুছি গৈছে।\nসাহিত্য ডট্ অৰ্গ: হয়, সাহিত্যত এয়া নিশ্চয় পৰিৱৰ্তিত সমাজ ব্যৱস্থাৰেই প্ৰভাৱ। ইমান পৰে আমাৰ লগত থাকি আপোনাৰ বিষয়ে কেইআষাৰমান কথা পাঠক সমাজলৈ আগবঢ়োৱাৰ বাবে আপোনালৈ আমি আন্তৰিক ধন্যবাদ জ্ঞাপন কৰিছোঁ। আপোনাৰ সুস্বাস্থ্য আৰু দীৰ্ঘায়ু কামনা কৰিলোঁ।\nতপেশ্বৰ শৰ্মা: তোমালোকলৈয়ো বহুত ধন্যবাদ থাকিল। এনেদৰে কোনোবা ওচৰলৈ আহিলে ভাল লাগে। তোমালোকৰ আলোচনীখন জাকত-জিলিকা হওঁক তাৰেই কামনা কৰিলোঁ।\n(সাহিত্য ডট্ অৰ্গৰ হৈ সাক্ষাৎ গ্ৰহণ কৰিলে ৰূপজ্যোতি নাথ আৰু প্ৰৱীণ বৰুৱাই।)\n← কৃষিৰ লগত জড়িত ডাকৰ বচন আৰু লোকবিশ্বাস – কলচুম বিবি\nখহনীয়া – আব্দুল ৰাকিব →\nধন্যবাদ সাহিত্য ডট অৰ্গ ।\nধন্যবাদ সাহিত্য ডট অৰ্গ।


অথন্তৰৰ এবোজা শোক-চুটিগল্প~বাণীকান্ত লহকৰ\nbyRinku Rajowar Posted at Thursday, December 10, 2020\nচাৰিদিন আগ পিছ কৰি দুয়োজন গ'ললৈ ।য'ৰ পৰা আৰু উভতি অহাৰ প্ৰশ্ন নুঠে । হাজাৰ জয়দেউ কাকূতি মিনতি কৰিলেও তাৰ পৰা তাইৰ মাত নুশুনে । বাধ্য হৈ তাই উচ্চ স্বৰত চিঞৰিবলৈ আৰু সুৰুঙা নাপাব । তাই হয়তো পাহৰি যাৱলৈ চেষ্টা কৰিছিল অথবা পাহৰিছিলেই কিন্তু সামান্য ঘটনা এটাতে তাই বিব্ৰত হৈ পৰে আৰু উন্মোচিত হয় বাৰে বাৰে সেই কাহিনীবোৰ । আজি তাইৰ যেনেকৈ মান সন্মান বা অহংকাৰ নাই আগতে তাই তেনে আছিল নে ? তাই নিজকে প্ৰশ্ন সোধে "ক'ত গ'ল তোৰ সেই দাম্ভিকতা মীনাক্ষী ! খোজত কঁপাই দিয়া সেই লয়লাস ভংগী । দিনটো হয়তো দুই তিনিবাৰ পিন্ধি থকা সাজ সজ্জা পৰিৱৰ্তন কৰিছিল । কিন্তু আজি বুজি উঠিছে সেইবোৰৰ কোনো মূল্য নাছিল । সেইয়া কেবল চিকমিকনিহে আছিল । সূৰ্য্যৰ পৰা ধাৰ কৰা চন্দ্ৰৰ পোহৰৰ দৰে । একমাত্ৰ দেউতাকৰ পদবী আৰু ঐশ্বৰ্য্য বিভূতিৰে তাই গৌৰৱান্বিত হৈ উঠিছিল । কিন্তু সেই পোহৰৰ পৰা তাই লাহে লাহে বঞ্চিত হ'ব ধৰিলে । অপথে আহোৰণ কৰা ধনৰ পাহাৰত উঠি দেউতাকে পাহৰি গৈছিল পথ ,সমাজ আৰু পৰিয়াল । ৰঘুমালাৰ দৰে তেওঁৰ জীৱনলৈ আগমণ ঘটিলে দ্বিতীয় পত্নীৰ আৰু তেওঁৰ লাহে লাহে সংযোগ বিচ্ছিন্ন হ'ব ধৰিলে ।\nতাইৰ ভাগি পৰা মনটোক সাহস আৰু অনুপ্ৰেৰণা জগাবলৈ আগবাঢ়ি আহিল নৰেন । নৰেনৰ সান্নিধ্যই পোহৰাই তুলিলে তাইৰ পৃথিৱী । তাইৰ বাবে নৰেনেই সূৰ্য্য । নৰেনৰ পোহৰৰে তাই উদ্ভাসিত হ'ব বিচাৰে ।\nনৰেনে স্থানীয় কাৰ্য্যালয় এটাত কেৰানীৰ চাকৰি কৰে । মাক দেউতা নথকা নৰেনৰ অবিবাহিত ভনীয়েক কৰবী আৰু বিবাহিত ভনীয়েক ৰুমী তেজপুৰত থাকে । নৰেনৰ চাকৰিত মকৰল হোৱাৰ বেছিদিন হোৱাই নাই । কৰবীয়ে মনে প্ৰাণে এজনী নবৌ বিচাৰে তাই বিয়া হৈ যোৱাৰ আগতে । পাকে প্ৰকাৰে সেই কথাটো তাই নৰেনকো কৈছিল ।\nনৰেনৰ অভাৱ আছে যদিও কৰৱীৰ অভিযোগটো পূৰণ কৰা কথা মনতে নভবা নহয় ।ভাল ছোৱালী এজনী পালে বিয়াখন পাতি পেলাব পাৰে । কিন্তু বিয়া পাতিবলৈ ছোৱালী এজনী বিচাৰিবলৈ তাৰ লাজ লাগে ।ঘটনাক্ৰমে মীনাক্ষীক সি অখিলৰ চাইকেলদোকানত লগ পালে ।গাঁৱৰে ছোৱালী মীনাক্ষীয়ে তাক কোনোদিন পাট্টা দিয়া নাছিল অথবা সি কোনোদিনে তাইৰ প্ৰতি চকু দিয়া নাছিল । মীনাক্ষীহঁত গাওঁখনৰ লেখত লব লগীয়া ধনী মানুহ আছিল । চাৰিচকুৰ মিলনে আৰু সিহঁতৰ আলোচনা আৰু কথা বতৰাই কেতিয়া ৰূপান্তৰিত হৈছিল প্ৰেমলৈ দুয়ো নাজানে । এতিয়া দুয়ো দুয়োকে লগ কৰে ।কথা পাতে । বিনিময় কৰে সুখ দুখ ।সপোন দেখে নতুন সমাজ গঢ়াৰ । এনেকৈ মনে মনে সিহঁতে বিবাহৰ দিন মাহ পৰ্য্যন্ত থিক কৰি পেলালে । এতিয়া মাত্ৰ ৰাইজক সাক্ষী কৰি বিয়াখন পাতিব লাগে । ইমান সুখৰ আৰু ডাঙৰ খবৰ এটা লুকাই ৰাখিব নোৱাৰি কথা প্ৰসঙ্গত এদিন অখিল চাইকেল মেকাৰক কৈ পেলালে । তাইৰ বিয়াৰ সকলো নৰেনৰ লগত থিক হৈ গ'ল বুলি ।\nনৰেনৰ দেউতাকৰ দোকানখন ভাড়াত লৈ চাইকেলৰ দোকান চলাই থকা অখিলৰ এনে লাগিল যেন কিবা এটা সাংঘাতিক অঘটন হ'ব ওলাইছে । নাই, এইটো হ'ব দিব নোৱাৰে । জানি শুনি সি ল'ৰাজনক মৃত্যুৰ মুখলৈ ঠেলি দিব নোৱাৰে ।\nসি গৈ নৰেনৰ ভনীয়েক কৰৱীক সকলো ক'লে আৰু কৰৱীক লগত লৈ নৰেনৰ খুৰাক শিক্ষক অভয়ক সকলো ভাঙি পাতি ক'লে । সাপ নেজীয়া চুলি আৰু খৰম যুৰিয়া ভৰিৰ মীনাক্ষীৰ লগত নৰেনৰ বিয়া হ'লে যে বেছিদিন বাছি নাথাকিব জোৰ দি ক'লে । নৰেনৰ খুৰাক অভয়ে এইবোৰ সঁচা নে মিছা একো নাজানে । এইবোৰ যদি অন্ধ বিশ্বাস তেতিয়া হ'লে সমাজখন বিপথে পৰিচালিত নকৰিছেনে ? কিন্তু নিজৰ ভতিজা এজনক কিয় পৰীক্ষা শালত বহুৱাব ? ৰাইজে কি ক'ব ! মাক দেউতাক নহোৱা লৰাটোক খুৰাকে চকু নিদিলে । হওঁতে তেওঁলোকৰ বয়সৰ বেছি পাৰ্থক্য নাই । তৎক্ষণাত সিদ্ধান্ত লৈ পেলালে কাইলৈ ৰাতিপুৱাই তাক লগত লৈ বায়েক ৰুমীৰ তালৈ যাব ।\nনৰেন তেজপুৰত বহুদিন থাকিব লগীয়া হোৱা বাবে মীনাক্ষী গমে নেপালে সি ক'ত আছে । ৰুমীয়ে এজনী শিক্ষয়ত্ৰী কন্যা তাৰ লগত বিয়াৰ বাবে থিক কৰিলে । দিনবাৰ সকলো থিক হোৱাৰ পিছত তাক লগত লৈ গাঁৱলৈ আহি বিয়াৰ কামত লাগি গ'ল । অতি কমদিনৰ ভিতৰতে বিয়াখন হৈ গ'ল । মীনাক্ষীয়ে একো তৎ ধৰিব নোৱাৰিলে কিহৰ পৰা কি হ'ল । মানুহজন কেনেকৈ সলনি হ'ল !\nনৰেনে তাইক কিহত বেয়া পালে ? কিহৰ বাবে তাইক প্ৰতাৰণা কৰিলে ? তাইক এবাৰো জানিব নিদিলে তাইৰ দোষ কি ? তাই কথাবোৰ ভাবিব নোৱাৰে । তাইৰ সম্বন্ধীয় আইতাক এজনীয়ে এদিন তাইক কৈছিল "তুমি ইমান সুন্দৰী হৈ জন্ম গ্ৰহণ কৰিছা । দহজন পুৰুষে তোমাৰ ৰূপত চগা পুৰা দি জাহ যাব । কিন্তু চকু চৰহাই তোমাৰ চুলি আৰু ভৰিৰ খুঁত উলিয়াই অপমান কৰিব পাৰে । তুমি ভয় নকৰিবা মোলৈ চোৱা ,তোমাৰ ককা এতিয়াও দপ দপাই ফুৰি আছে । মইহে কোনোবা দিনা টিকট কাটিম যেন পাইছো ।\nসেইদিনা মনে মনে মীনাক্ষী অনুভৱ কৰিছিল নৰেনে কিয় আচম্বিতে তাইৰ জীৱনৰ পৰা পলাই গৈছিল । কিন্তু তাৰ বাবে তাই আপচোচ কৰিব এৰি দিছিল । সকলো নেদেখা জনৰে লীলা বুলি সান্তনা লভিছিল । অন্তৰত গুজুৰি গুমুৰি উঠা অথন্তৰৰ এবোজা শোক যেন তাইৰ চিৰ লগৰী । তাইৰ জীৱনত দৰা নাহিব নেকি ? পিছলৈ সেইটো প্ৰশ্নই তাইক খুলি খাইছিল । বহুতে তাইক চাব আহিছিল , কিন্তু পচন্দ কৰা নাছিল ।\nঅৱশেষত ঈশ্বৰৰ ইচ্ছাত এজন আদহীয়া পুৰুষৰ লগত তাইৰ বিয়া হয় । সকলোৰে বু বু বা বা কাটি কৰি পোন্ধৰটি বছৰ অতিক্ৰম কৰাৰ পিছত তাইৰ মানুহজন ঢুকাল । অত্যাধিক মদ্যপান কৰাৰ বাবে কৰ্কট ৰোগত আক্ৰান্ত হৈ জীয়াতু ভোগী ভোগী । তাৰ কিছুদিন পিছত তাই খবৰ পালে এক অচিন ৰোগত নৰেনো ঢুকাইছে ।\nতাইৰ চিঞৰি চিঞৰি সুধিব মন গৈছিল । তোমালোকে কিয় নৰেনক বচাব নোৱাৰিলা ! নৰেনক বচাবৰ বাবেই তাইক প্ৰেমৰ পৰা বঞ্চিত কৰা নাছিলনে ? কিন্তু তাইৰ চিঞৰ কোনে শুনিব ?\nLabels#চুটিগল্প, #বাণীকান্ত লহকৰ


2,31,000 বৰ্গ কি.মি. (89 বৰ্গ মাইল)\n32,900 বৰ্গ কি.মি. (12 বৰ্গ মাইল)\n570 মিটাৰ (1 ফুট)\n1,470 মিটাৰ (4 ফুট)\n1,828 km (1 মাইল)\n773 মিটাৰ (2 ফুট)\nটাংগান্যিকা হ্ৰদ আল্বাৰটাইন প্ৰাচীৰ (Albertine Rift) ৰ ভিতৰত অৱস্থিত। এই প্ৰাচীৰ পূব আফ্ৰিকাৰ প্ৰাচীৰ (East African Rift) ৰ এটা অংশ। আফ্ৰিকাৰ ভিতৰতে সৰ্ববৃহৎ প্ৰাচীৰ হ্ৰদ (rift lake)। এই হ্ৰদে বিশ্বৰ প্ৰায় ১৮% নিৰ্মল পানী ধৰি ৰাখিছে বুলি ধাৰণা কৰা হয়। টাংগান্যিক হ্ৰদ উত্তৰা দক্ষিণাকৈ 676 km (420 মাইল) দীঘল আৰু ইয়াৰ প্ৰস্থ প্ৰায় 50 km (31 মাইল)। হ্ৰদটোৰ মুঠ কালি 32,900 বৰ্গ কি.মি. (12 বৰ্গ মাইল), পাৰ (shoreline) 1,828 km (1 মাইল) আৰু গড় গভীৰতা 570 মিটাৰ (1 ফুট) আৰু সৰ্বোচ্চ গভীৰতা 1,470 মিটাৰ (4 ফুট)। হ্ৰদৰ পৃষ্ঠীয় পানীৰ উষ্ণতা ২৫°ছেণ্টিগ্ৰেড আৰু পি এইচ ( pH) ৮.৪।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40250।


মানসিকভাবে ভাগি পৰিছে শ্বাহৰুখ খান! নাকচ কৰি গৈছে ইটোৰ পিছত সিটো প্ৰ'জেক্ট -\nHome ৰাষ্ট্ৰীয় মানসিকভাবে ভাগি পৰিছে শ্বাহৰুখ খান! নাকচ কৰি গৈছে ইটোৰ পিছত সিটো প্ৰ’জেক্ট\nমানসিকভাবে ভাগি পৰিছে শ্বাহৰুখ খান! নাকচ কৰি গৈছে ইটোৰ পিছত সিটো প্ৰ’জেক্ট\nমানসিকভাবে ভাগি পৰিছে শ্বাহৰুখ খান! নাকচ কৰি গৈছে ইটোৰ পিছত সিটো প্ৰ'জেক্ট\nডিজিটেল ডেস্কঃ বলীউডৰ বাদশ্বাহৰ সাম্ৰাজ্যত এতিয়া এন্ধাৰৰ ছাঁ৷ কোনেও কাৰো মুখলৈ চাব পৰা নাই৷ সকলোৰে মন বিমৰ্ষ৷ ৰাজপুত্ৰ আৰিয়ানৰ কুকৰ্মত মানসিকভাবে ভাগি পৰিছে কিং খান শ্বাহৰুখ৷ সমগ্ৰ ভাৰতকে দেওবাৰে জোকাৰি গ’ল এটা বিশেষ খবৰে৷ বলীউডৰ বাদশ্বাহ শ্বাহৰুখ খানৰ পু্ত্ৰ আৰিয়ান খানক গ্ৰেপ্তাৰ কৰে নাৰ্ক’টিক্স কণ্ট্ৰ’ল ব্যুৰোই(NCB)।\nমুম্বাইৰ ‘কৰ্ডেলিয়া’ নামৰ ক্ৰুজখনত চলি থকা এটা ড্ৰাগছ পাৰ্টীৰ পৰা অন্য ১০জন লোকৰ সৈতে শ্বাহৰুখ পুত্ৰক আটক কৰে এনচিবিয়ে৷ সোধা-পোছাৰ পাছত তেওঁলোকক গ্ৰেপ্তাৰ কৰা হয়। এতিয়াও এনচিবিৰ জিম্মাতে আছে বাদশ্বাহৰ ৰাজপুত্ৰ। এই ঘটনাৰ প্ৰভাৱ শ্বাহৰুখ খানৰ কেৱল ব্যক্তিগত জীৱনতে নহয় প্ৰফেচ’নেল লাইফতো পৰিছে৷ এটাৰ পিছত এটা প্ৰজেক্ট নাকচ কৰি গৈছে অভিনেতাজনে৷ শ্বুটিং বাদ দি কেৱল ঘৰৰ ভিতৰতে সোমাই আছে শ্বাহৰুখ খান৷ এটলী কুমাৰৰ সৈতে এখন চিনেমাৰ শ্বুটিঙত ব্যস্ত থকা শ্বাহৰুখ খানে আধাতে বন্ধ কৰি দিলে শ্বুটিঙৰ কাম৷ উপায় নাপাই পৰিচালকে ‘বডী ডবল’-ৰে কাম চলাব লগা হৈছে৷\nআনহাতে শ্বাহৰুখে অজয় দেৱগণৰ সৈতে এটা বিজ্ঞাপনৰ দৃশ্যগ্ৰহণ কৰাৰ কথা আছিল কিন্তু দৃশ্যগ্ৰহণৰ কেইমিনিটমান আগতে শ্বাহৰুখে তেওঁৰ বিজ্ঞাপনটো বাতিল কৰি দিয়ে৷ নিৰ্মাতাসকলে ইয়াৰ বাবে সকলো প্ৰস্তুতি সম্পূৰ্ণ কৰি তুলিছিল কিন্তু শ্বাহৰুখ শ্বুটিং স্থলীত উপস্থিত হোৱা নাছিল।\nতেওঁলৈ অহা প্ৰতিটো প্ৰস্তাৱকে এফালৰ পৰা তেওঁ নাকচ কৰি গৈছে৷ ইয়াৰ পৰাই বুজিব পাৰি যে ঠিকে নাই শ্বাহৰুখ খান৷ মানসিক অৱস্থা নিশ্চয়কৈ এতিয়া সুস্থিৰ হৈ থকা নাই বলীউড বাদশ্বাহৰ৷ হয়তো কিছুদিন লাগিব পুনৰ স্বাভাৱিক অৱস্থালৈ ঘূৰি আহিবলৈ৷ পুত্ৰ-কন্যাৰ কুকীৰ্তিত সুস্থিৰ হৈ থাকিব পাৰিব কোন পিতৃ-মাতৃ, শ্বাহৰুখ খানো ইয়াৰ ব্যতিক্ৰম নহয়৷\nPrevious articleবাইক আৰোহীক খুন্দিয়াই খাৱৈত বাগৰিল ট্ৰাক: থিতাতে নিহত ১\nNext articleপুনৰ আক্ৰমণৰ লক্ষ্য কাশ্মীৰী পণ্ডিত; জম্মু-কাশ্মীৰত সন্ত্ৰাসবাদৰ নতুন আতংক


মহাভাৰত - অসমীয়া ৱিকিপিডিয়া\n(Mahabharataৰ পৰা পুনঃনিৰ্দেশিত)\nপ্ৰাচীন শাস্ত্ৰত কুৰুক্ষেত্ৰ যুদ্ধৰ বৰ্ণনা\nকুৰুক্ষেত্ৰত কৃষ্ণ আৰু অৰ্জুন , ১৮শ-১৯শ শতিকাৰ চিত্ৰ\nমহাভাৰত (महाभारत, IPA: [məɦaːˈbʱaːrət̪ə]) হৈছে প্ৰাচীন ভাৰতৰ দুই প্ৰধান সংস্কৃত মহাকাব্যৰ ভিতৰত এখন (আনখন হৈছে ৰামায়ণ)। এই মহাকাব্য ইতিহাসৰ এক অংশ।\nকুৰুক্ষেত্ৰৰ যুদ্ধ আৰু কৌৰৱ তথা পাণ্ডৱসকলৰ শেষ দশা বৰ্ণনাৰ উপৰিও মহাভাৰতত হিন্দু দৰ্শনৰ বহুতো তত্ত্ব বিষয়ক আলোচনা সন্নিবিষ্ট আছে, যেনে- জীৱনৰ চাৰি লক্ষ্য বা পুৰুষাৰ্থৰ বৰ্ণনা (১২.১৬১)। এইবোৰ হৈছে ধৰ্ম (সঠিক কাৰ্য্য), পুৰুষাৰ্থ (উদ্দেশ্য), পুৰুষাৰ্থ (সুখ) আৰু মোক্ষ (মুক্তি)।\nমহাভাৰতৰ বিভিন্ন কাহিনীবোৰৰ ভিতৰত মদ্ভাগৱত গীতা, দময়ন্তীৰ কাহিনী, ৰামায়ণৰ সংক্ষিপ্ত ৰূপ আৰু ঋষ্যশৃংগ আদিক সুকীয়া কাব্য হিছাপে গণ্য কৰা হয়।\nমহাকবি ব্যাসক মহাভাৰতৰ লেখক বুলি অভিহিত কৰা হয়। ইয়াৰ ৰচনাৰ স্তৰ আৰু ইতিহাসৰ তথ্য উলিয়াবলৈ বহুতো চেষ্টা চলোৱা হৈছে। এই কাহিনীৰ উৎপত্তি খ্ৰীষ্টপূৰ্ব ৮ম আৰু ৯ম শতিকাৰ ভিতৰত হোৱা বুলি ঠাৱৰ কৰা হৈছে যদিও কাহিনীৰ পুৰণি সংৰক্ষিত অংশ খ্ৰীষ্টপূৰ্ব চাৰিশ বছৰৰ আগৰ নহয়। সম্ভৱত গুপ্ত যুগৰ প্ৰথম ভাগৰ সময়ত কাহিনীটোৱে এতিয়াৰ ৰূপ পায়। ‘মহাভাৰত’ নামটোৰ অৰ্থ ‘ভাৰত বংশৰ মহান কাহিনী’ বুলিও কোৱা হয়। মহাভাৰতৰ মতেই কাহিনীটোক ২৪,০০০ শ্লোকৰ পৰা বহলোৱা হৈছে যাক আদিতে কোৱা হৈছিল "ভাৰত" (কোনো কোনোৱে পুৰণি নামটো "বিজয়" বুলিও ক’ব খোজে)।\nমহাভাৰতত প্ৰায় এক লাখ শ্লোক আৰু দীঘল গদ্য বৰ্ণনাসমূহ ধৰি প্ৰায় ১৮ লাখ শব্দ আছে। ইয়াৰ কলেৱৰ ইলিয়াদ আৰু ওডিছীৰ সন্মিলিত দৈৰ্ঘ্যতকৈ দহগুণ বেছি বা ৰামায়ণতকৈ চাৰিগুণ বেছি। ডব্লিউ. জি. জনছনে বিশ্ব সভ্যতাত মহাভাৰতৰ গুৰুত্ব বাইবেল, শ্যেক্সপীয়েৰৰ লেখা, হোমাৰৰ লেখা আৰু কোৰানৰ লগত তুলনা কৰিছে।\n1 পৌৰাণিক পাঠৰ ৰূপ\n1.1 সংযোজন আৰু সম্পাদনা\n1.2 ঐতিহাসিক প্ৰসংগ\n1.3 ১৮টা পৰ্ব\nপৌৰাণিক পাঠৰ ৰূপ[সম্পাদনা কৰক]\nব্যাদে তেওঁৰ অনুলেখক গণেশক মহাভাৰতৰ শ্ৰুতলিপি দি থকাৰ দৃশ্য\nআগতেই কৈ অহা হৈছে যে পৰম্পৰাগতভাৱে ব্যাসক মহাভাৰতৰ লেখক বুলি কোৱা হয়। মহাভাৰতৰ প্ৰথম অনুচ্ছেদৰ মতে ব্যাসে গণেশক তেওঁৰ শ্ৰুতলিপি অনুসৰি শ্লোকসমূহ লিখিবলৈ অনুৰোধ কৰে। তেতিয়া গণেশে চৰ্ত্ত দিয়ে যে ব্যাসে আবৃত্তিৰ মাজত অকণো ৰ’ব নোৱাৰিব। আনহাতে ব্যাসো এই চৰ্ত্ততহে মান্তি হয় যে গণেশে লিখাৰ পূৰ্বে শ্লোকটো বুজি ল’ব লাগিব।\nএই কাব্যখনত কাহিনীৰ ভিতৰত কাহিনীৰ ৰূপ দেখিবলৈ পোৱা যায়। ইয়াক ব্যাসৰ শিষ্য বৈশম্পায়নে অৰ্জুনৰ পৰিনাতি ৰজা জন্মেজয়ক আবৃত্তি কৰি শুনায়। এই আবৃত্তিকে পুনৰ উগ্ৰস্ৰৱা সৌতী নামৰ এজন পেছাদাৰী সাধুকওঁতাই নৈমিশ বনত সন্ন্যাসীৰ এটা দলক শুনায়।\nমহাভাৰতৰ মূল কাহিনী "জয়"ক কুৰু নৃপতি ধৃতৰাষ্ট্ৰ আৰু তেওঁৰ উপদেষ্টা তথা সাৰথি সঞ্জয়ৰ কথোপকথন হিছাপে দেখুওৱা হৈছে। সঞ্জয়ে ওঠৰ দিনৰ কুৰুক্ষেত্ৰ যুদ্ধৰ প্ৰতিটো ঘটনা বৰ্ণনা কৰি যায়। ধৃতৰাষ্ট্ৰই মাজে মাজে প্ৰশ্ন কৰে আৰু এই যুদ্ধৰ ধ্বংসলীলাৰ কথা গম পাই দুখ আৰু অনুতাপ কৰে।\nপ্ৰথমে সঞ্জয়ে আন গ্ৰহসমূহৰ আৰু পৃথিৱীৰ বিভিন্ন মহাদেশৰ ব্যাখ্যা কৰে আৰু তাৰপিছত ভাৰতবৰ্ষৰ শ শ ৰাজ্য, জাতি, নগৰ, চহৰ, নদী, পৰ্বত, বন আদি সকলোৰে কথা কয়। তেওঁ লগতে যুদ্ধৰ দুই পক্ষৰ প্ৰতিদিনৰ সমৰসজ্জা, প্ৰতিজন মহাৰথীৰ মৃত্যু আৰু যুঁজৰ পুংখানুপুংখ বিৱৰণ দিয়ে। ব্যাসৰ জয়ৰ প্ৰায় ওঠৰটা অধ্যায়ত হিন্দুসকলৰ পবিত্ৰ গ্ৰন্থ মদ্ভাগৱত গীতা সন্নিৱিষ্ট আছে। মহাভাৰতৰ মতেই ব্যাসৰ জয় লগ লাগি বৈশম্পায়নৰ ভাৰতৰ আকাৰ ডাঙৰ হয়। শেষত উগ্ৰস্ৰৱাই দুইখন কাব্য একগোট কৰি মহাভাৰতৰ ৰচনা কৰে।\nসংযোজন আৰু সম্পাদনা[সম্পাদনা কৰক]\nমহাভাৰতৰ কাহিনীৰ বিভিন্ন স্তৰৰ চিনাক্তকৰণ আৰু সময় নিৰূপণৰ বাবে অলেখ গৱেষণা কৰা হৈছে। তাৰপৰা এই কথা প্ৰমাণ হয় যে মহাভাৰতৰ কিছু অংশৰ উৎপত্তি বৈদিক কালত। মহাভাৰতৰ উৎপত্তি বৈদিক কালৰ আৰম্ভণিত আৰু খ্ৰীষ্টপূৰ্ব তৃতীয় শতিকাৰ ভাৰতৰ প্ৰথম সাম্ৰাজ্যৰ পূৰ্বে বুলি ঠাৱৰ কৰা হৈছে। এই সময়ছোৱা খ্ৰীষ্টপূৰ্ব অষ্টম বা নৱম শতিকাও হ’ব পাৰে বুলি অনুমান কৰা হয়। এইটো সৰ্বসন্মত যে বেদৰ দৰে মহাভাৰতৰ কথা স্থায়ী নাছিল আৰু আবৃতিকাৰসকলে ইয়াক তেওঁলোকৰ নিৰ্দিষ্ট ভাষা আৰু পদ্ধতিৰে গঢ়ি-পিতি লৈছিল। এইটো অনুমান কৰা হয় যে সংস্কৃত ভাষাই গুপ্ত যুগৰ আৰম্ভণিত (খ্ৰীষ্টীয় চতুৰ্থ শতিকা) ইয়াৰ শেষ ৰূপ পায়। মহাভাৰতৰ প্ৰথমখন সমালোচনামূলক সংস্কৰণৰ সম্পাদক বিষ্ণু সুক্‌থাংকৰেও মত পোষণ কৰিছিল যে আৱিষ্কৃত পুৰণি নমুনাৰ আধাৰত মৌলিক পাঠৰ উদ্ধাৰ অতিশয় দুৰূহ কাৰ্য্য।\n‘মহাভাৰত’ৰ পাঠত মূল ২৪,০০০ শ্লোকৰ ‘ভাৰত’ক পিছত যোগ হোৱা কথাখিনিৰ পৰা পৃথক কৰিব পাৰি। মহাভাৰতৰ অতিকমেও তিনিটা সংস্কৰণ চিনাক্ত কৰিব পাৰি। সেয়া হ’ল ব্যাসৰ ৮,৮০০ শ্লোকৰ "জয়", বৈশম্পায়নে আবৃত্তি কৰা ২৪,০০০ শ্লোকৰ "ভাৰত" আৰু শেষত উগ্ৰস্ৰৱা সৌতীয়ে আবৃতি কৰা "মহাভাৰত" য’ত ১,০০,০০০০ ৰো অধিক শ্লোক আছে। আনহাতে জন ব্ৰকিংটনকে ধৰি একাংশ পণ্ডিতৰ মতে "জয়" আৰু "ভাৰত"ৰ পাঠ একেখিনিয়েই আৰু "জয়"ৰ কথা "আদিপৰ্ব"ৰ (১.১.৮১) এটা অধ্যায়ৰ ভুল ব্যাখ্যাহে।\nকিছু বিধিসন্মত আদৰ্শ মানি চলি ১৮ আৰু ১২ সংখ্যা দুটাক গুৰুত্ব দি এই বৃহৎ কলেৱৰৰ কাব্যখনৰ সম্পাদনা কৰা হৈছিল। কুষাণ যুগৰ সময়ৰ আৱিষ্কৃত সংস্কৃত পুথিখনেই এতিয়ালৈকে পোৱা মহাভাৰতৰ আটাইতকৈ পুৰণি ৰূপ আৰু তাত "অনুশাসন পৰ্ব" আৰু "বিৰাট পৰ্ব"ৰ অনুপস্থিতিলৈ চাই নতুন সংযোজনসমূহৰ সময় জানিব পৰা গৈছে। ইয়াৰপৰা এই কথা অনুমান কৰিব পাৰি যে প্ৰথম শতিকাত ১৮টা পৰ্বৰে কাব্যখনৰ সম্পাদনা কৰা হৈছিল। ২০টা পৰ্ব থকা আন এটা ৰূপো কিছুকাল বৰ্তি আছিল। ১০০টা "উপ-পৰ্ব"ত কৰা ভাগ (মহাভাৰত ১.২.৭০ ত উল্লেখ কৰা মতে) অধিক পুৰণি আৰু বেছিভাগ পৰ্বৰে শিৰোনাম তাত থকা কোনো উপ-পৰ্বৰ নামেৰে দিয়া হৈছে। হৰিবংশত এই এশ উপ-পৰ্বৰ শেষ দুটা আছে যাক প্ৰকৃত "মহাভাৰত"ৰ পৰিশিষ্ট বুলিও অভিহিত কৰা হয়।\nমহাভাৰত ১.১.৫০ৰ এটা চৰিত্ৰৰ মুখেৰেই কোৱা মতে মহাকাব্যখনৰ তিনিটা ৰূপ আছিল, যথা- "মনু" (১.১.২৭), "আস্তিক" (১.৩, উপ-পৰ্ব ৫) আৰু "বসু" (১.৫৭)। "বসু"ৰ সংস্কৰণে কথোপকথনৰ গাঁথনি এৰি ব্যাসৰ জন্ম কথাৰে পাঠ আৰম্ভ কৰে। "আস্তিক"ৰ সংস্কৰণত ব্ৰাহ্মণ সাহিত্যৰ পৰা "সৰ্পসত্ৰ" আৰু "অশ্বমেধ"ৰ কাহিনী যোগ দিয়া হয়, কাব্যখনৰ "মহাভাৰত" নাম দিয়া হয় আৰু "ব্যাস"ক লেখক বুলি উল্লেখ কৰা হয়। এই সংস্কৰণসমূহৰ সম্পাদকসকল সম্ভৱত পঞ্চৰত্ৰিন পণ্ডিত আছিল আৰু অ’বাৰ্লিছৰ (১৯৯৮) মতে পুথিখনৰ শেষ সম্পাদনালৈ তেওঁলোকে কতৃত্ব বজাই ৰাখিছিল। কিন্তু "ভীষ্ম-পৰ্ব"ত হুণসকলৰ উল্লেখে এই পৰ্বৰ সম্পাদনা ৪ৰ্থ শতিকাৰ সময়ছোৱাত হোৱাৰ ইংগিত দিয়ে।\nআদি-পৰ্বত আন আন কথাৰ উপৰি জন্মেজয়ৰ সৰ্প আহুতি ("সৰ্পসত্ৰ")ৰ কথাও সন্নিবিষ্ট হৈছে। এই "সৰ্পসত্ৰ"ৰ কাহিনীক এক ভিন্ন স্বাধীন কাহিনী বুলি ভবা হয় যাক কেৱল বিষয়বস্তুৰ আকৰ্ষণত মহাভাৰতত যোগ দিয়া হৈছিল। বৈদিক সংস্কৃত বা ব্ৰাহ্মণ সাহিত্যৰ লগত ইয়াৰ এক নিকট সম্পৰ্ক আছিল। পঞ্চবিংশ ব্ৰাহ্মণত (২৫.১৫.৩)ত "সৰ্পসত্ৰ"ৰ উল্লেখ আছে য’ত মহাভাৰতৰ চৰিত্ৰ "ধৃতৰাষ্ট্ৰ","জন্মেজয়" আৰু "তক্ষক"ৰ নাম আছে।\nএনেবোৰ কাৰণতে কাব্যখনৰ বৰ্ণনাক পণ্ডিতসকলে অগঢ়ী আৰু বিশৃংখল আখ্যা দিছে। হাৰ্মান অ’ল্ডেনবাৰ্গো কৈছে যে মূল পোৰাণিক পুথিখনত নিশ্চয় এক শোকাৰ্ত শক্তি আছিল কিন্তু গোটেই পুথিখন অতিকৈ বিশৃংখল।\nঐতিহাসিক প্ৰসংগ[সম্পাদনা কৰক]\nঅতিৰিক্ত তথ্য: শ্ৰীমদ্ভগৱতগীতা\nমহাভাৰত আৰু ইয়াৰ মূল ভাৰতৰ সকলোতকৈ পুৰণি উল্লেখ পোৱা যায় পাণিণিৰ অষ্টাধ্যয়ী (সূত্ৰ ৬.২.৩৮) (আনুমানিক খ্ৰীষ্টপূৰ্ব ৪ৰ্থ শতিকা) আৰু গাৰ্হ্য সূত্ৰ (৩.৪.৪)ত। ইয়াৰ পৰা উমান পাব পাৰি যে ভাৰত নামৰ মূল ২৪,০০০ শ্লোক আৰু বিস্তাৰিত মহাভাৰতৰ প্ৰাথমিক ৰূপ খ্ৰীষ্টপূৰ্ব ৪ৰ্থ শতিকামানত ৰচনা কৰা হৈছিল। গ্ৰীক লেখক ডিঅ’ ক্ৰাইছ'ষ্ট’ম (Dio Chrysostom)ৰ (খ্ৰীষ্টপূৰ্ব ৪০-খ্ৰীষ্টাব্দ ১২০ৰ ভিতৰত) এটা লেখাত হোমাৰৰ পদ্যৰ আবৃত্তিও ভাৰতত শুনাৰ কথা পোৱা যায় আৰু ইয়াৰ অৰ্থ ইলিয়াদ ইতিমধ্যে সংস্কৃতলৈ অনুবাদ হোৱাটো বুজাব পাৰে। কিন্তু পণ্ডিতসকলে মত পোষণ কৰিছে যে ই মাত্ৰ "মহাভাৰত"ৰ অস্তিত্বৰ প্ৰমাণহে যাক ডিঅ’ বা তেওঁৰ উৎসসমূহে "ইলিয়াদ"ৰ কাহিনী বুলি ভুল কৰিব পাৰে। \nমহাভাৰতত থকা কেইবাটাও কাহিনীৰ স্বতন্ত্ৰ ৰূপো সংস্কৃত সাহিত্যত দেখিবলৈ পোৱা যায়। উদাহৰণস্বৰূপে- গুপ্ত যুগৰ বিখ্যাত সংস্কৃত কবি কালিদাসৰ (আনুমানিক ৪ৰ্থ শতিকা)অভিজ্ঞানম শকুন্তলম গ্ৰন্থখন মহাভাৰতৰ আদি কাহিনীৰ ওপৰত ভিত্তি কৰি লিখা হৈছে বুলি বিশ্বাস কৰা হয়। কালিদাসৰ পূৰ্বৱৰ্তী কবি ভাসাৰ সংস্কৃত নাট উৰুভংগৰ কাহিনীভাগ ভীমৰ দ্বাৰা দুৰ্য্যোধনৰ মৃত্যুৰ ওপৰত লিখা হৈছে।\nমধ্যপ্ৰদেশৰ খোহৰ (সতনা জিলা) মহাৰাজ শৰ্বন্থৰ তামৰ ফলিত (৫৩৩-৫৩৪ খ্ৰীষ্টাব্দ) "মহাভাৰত"ক "১,০০,০০০ শ্লোকৰ সংগ্ৰহ" ("শতসহস্ৰী সংহিতা") বুলি উল্লেখ কৰা হৈছে।\n১৮টা পৰ্ব[সম্পাদনা কৰক]\n১৮টা পৰ্বক তলত দিয়া ধৰণে ভাগ কৰা হৈছে :\nপৰ্ব শিৰোনাম উপ-পৰ্ব সাৰাংশ\n১ আদি পৰ্ব ১-১৯ সৌতীৰ দ্বাৰা নৈমিশ বনত ঋষিসকলক শুনোৱা মহাভাৰতৰ বৃত্তান্ত। জন্মেজয়ৰ "সৰ্পসত্ৰ’ৰ সময়ত তক্ষশীলাত বৈস্পায়নৰ দ্বাৰা মহাভাৰতৰ আবৃত্তি। ভৰত বংশৰ কথা বিস্তাৰিতভাৱে কোৱা হৈছে আৰু ভৃগু বংশৰ আঁতিগুৰি বিচাৰ কৰা হৈছে। কৌৰৱ ৰাজপুত্ৰসকলৰ জন্ম আৰু শৈশৱকাল। ("আদি"ৰ অৰ্থ প্ৰথম )\n২ সভা পৰ্ব ২০-২৮ মায়া দানৱৰ দ্বাৰা ইন্দ্ৰপ্ৰস্থত ৰাজপ্ৰসাদ আৰু ৰাজসভা নিৰ্মাণ। ৰাজপ্ৰসাদত কটোৱা জীৱন, যুধিষ্ঠিৰৰ ৰাজসূয় যজ্ঞ, শকুনিৰ পাশাখেল আৰু পাণ্ডৱৰ বনবাস।\n৩ বন পৰ্ব বা "অৰণ্য পৰ্ব" ২৯-৪৪ বনত কটোৱা বাৰ বছৰ কাল।\n৪ বিৰাট পৰ্ব ৪৫-৪৮ বিৰাট ৰজাৰ ৰাজ্যত কটোৱা এবছৰ অজ্ঞাতবাস।\n৫ উদ্যোগ পৰ্ব ৪৯-৫৯ মহাৰণৰ প্ৰস্তুতি আৰু কুৰু-পাণ্ডৱৰ মাজত মাজত শান্তিৰ ব্যৰ্থ প্ৰচেষ্টা।\n৬ ভীষ্ম পৰ্ব ৬০-৬৪ মহাৰণৰ প্ৰথম ভাগ, কৌৰৱৰ সেনাপতি হিছাপে ভীষ্মৰ যুদ্ধ আৰু তেওঁৰ শৰশৰ্য্যা।\n৭ দ্ৰোণ পৰ্ব ৬৫-৭২ দ্ৰোণৰ সেনাপতিত্বত ৰণ। এইটো যুদ্ধৰ এক গুৰুত্বপূৰ্ণ পৰ্ব। দুয়োপক্ষৰে বেছিভাগ মহান যোদ্ধাৰে এই ভাগৰ অন্তত পতন ঘটে।\n৮ কৰ্ণ পৰ্ব ৭৩ কৰ্ণৰ সেনাপতিত্বত কৌৰৱৰ ৰণ।\n৯ শল্য পৰ্ব ৭৪-৭৭ শল্যৰ সেনাপতি বৰণ আৰু যুদ্ধৰ শেষ দিন। বলৰামৰ সৰস্বতী নদীলৈ যাত্ৰা। ভীম আৰু দুৰ্যোধনৰ মাজত গদাযুদ্ধ আৰু দুৰ্যোধনৰ উৰুভঙ্গৰ লগে লগে যুদ্ধৰ সামৰণি।\n১০ সুপ্তিক পৰ্ব ৭৮-৮০ অশ্বত্থামা, কৃপাচাৰ্য আৰু কৃতবৰ্মাৰ দ্বাৰা সুপ্ত অৱস্থাত পাণ্ডৱ সেনাৰ হত্যা। পাণ্ডৱ পক্ষত কেৱল সাতজন আৰু কৌৰৱ পক্ষত কেৱল তিনিজন যোদ্ধা বাকী থাকে।\n১১ স্ত্ৰী পৰ্ব ৮১-৮৫ গান্ধাৰী, কুন্তী আৰু কৌৰৱ-পাণ্ডৱ পক্ষৰ নাৰীসকলে মৃতকৰ বাবে কৰা শোক।\n১২ শান্তি পৰ্ব ৮৬-৮৮ হস্তিনাপুৰত যুধিষ্ঠিৰৰ ৰাজ্যাভিষেক আৰু ভীষ্মৰ দ্বাৰা সমাজ, অৰ্থনীতি আৰু ৰাজনীতি সম্পৰ্কে ৰজাক দিয়া উপদেশসমূহ। এইটো মহাভাৰতৰ আটাইতকৈ দীঘল পৰ্ব।\n১৩ অনুশাসন পৰ্ব ৮৯-৯০ ভীষ্মৰ অন্তিম উপদেশসমূহ।\n১৪ অশ্বমেধ পৰ্ব ৯১-৯২ যুধিষ্ঠিৰৰ অশ্বমেধ যজ্ঞ। অৰ্জুনৰ বিশ্বজয়। কৃষ্ণৰ দ্বাৰা অৰ্জুনক অনুগীতাৰ জ্ঞান প্ৰদান।\n১৫ আশ্ৰমবাস পৰ্ব ৯৩-৯৫ হিমালয়ৰ পাদদেশৰ কুটীৰত বাস কৰোঁতে বনজুইত ধৃতৰাষ্ট্ৰ, গান্ধাৰী আৰু কুন্তীৰ মৃত্যু। বিদূৰৰ তাৰ আগতেই মৃত্যু আৰু সঞ্জয়ৰ হিমালয় যাত্ৰা।\n১৬ মুষল পৰ্ব ৯৬ মুষলেৰে যাদৱসকলৰ মাজত হোৱা অন্তৰ্কন্দল আৰু তেওঁলোকৰ মৃত্যু।\n১৭ মহাপ্ৰয়াণ পৰ্ব ৯৭ যুধিষ্ঠিৰ আৰু তেওঁৰ ভ্ৰাতৃবৃন্দৰ অন্তিম যাত্ৰা আৰু হিমালয় আৰোহণ য’ত যুধিষ্ঠিৰৰ বাহিৰে আন সকলোৰে মৃত্যু ঘটে।\n১৮ স্বৰ্গাৰোহণ পৰ্ব ৯৮ যুধিষ্ঠিৰৰ অন্তিম পৰীক্ষা আৰু স্বৰ্গলৈ পাণ্ডৱসকলৰ প্ৰত্যাবৰ্তন।\nখিল হৰিবংশ পৰ্ব ৯৯-১০০ মহাভাৰতৰ ওঠৰটা পৰ্বত সন্নিবিষ্ট নোহোৱা কৃষ্ণৰ জীৱন কাহিনী।\n↑ The Encyclopaedia Of Indian Literature (Volume Two) (Devraj To Jyoti), Volume 2; By Amaresh Datta\n↑ 2.0 2.1 Brockington (1998, p. 26)\n↑ "ভাৰত"ৰ অৰ্থ ভৰত ৰজাৰ বংশ যাৰ নামৰপৰাই সাম্ৰাজ্যখনক ভাৰতবৰ্ষ বুলি জনা গৈছিল\n↑ W.J.Johnson (1998). The Sauptikaparvan of the Mahabharata: The Massacre at Night. Oxford University Press. পৃষ্ঠা. ix. ISBN 9780192823618. http://books.google.co.in/books?id=d8sYSPhSBEAC&lpg=PP1&pg=PR9#v=onepage.\n↑ 9.0 9.1 9.2 Buitenen (1973) pp. xxiv–xxv\n↑ The Sanskrit epics, Part 2. Volume 12. BRILL. 1998. পৃষ্ঠা. 21. ISBN 9004102604. http://books.google.com/?id=HR-_LK5kl18C&pg=PA21.\n↑ The Spitzer Manuscript(Beitrage zur Kultur- und Geistesgeschichte Asiens), Austrian Academy of Sciences, 2004. It is one of the oldest Sanskrit manuscripts found on the Silk Road and part of the estate of Dr. Moritz Spitzer.\n↑ Hermann Oldenberg, Das Mahabharata: seine Entstehung, sein Inhalt, seine Form, Göttingen, 1922\n↑ "অশ্বমেধ পৰ্ব"ৰ "যৈমিনী ভাৰত" বুলি আন এটা ৰূপ পোৱা যায় য’ত কথোপকথনৰ ঠাঁচ নাই আৰু ব্যাসৰ আন এজন শিষ্য যৈমিনীক ইয়াৰ লেখক হিছাপে স্বীকৃতি দিয়া হৈছে। মূল মহাকাব্যখনতকৈ ইয়াত কৃষ্ণ সম্পৰ্কীয় আধ্যাত্মিক বৰ্ণনা বেছি। ইয়াৰ ৰচনা কাল ১২শ শতিকা বুলি অনুমান কৰা হৈছে\nৱিকিমিডিয়া কমন্সত মহাভাৰত সম্পৰ্কীয় মিডিয়া ফাইল আছে।\nশান্তনু · গংগা · ভীষ্ম · সত্যৱতী · চিত্ৰাংগদা · বিচিত্ৰবীৰ্য · অম্বিকা · অম্বালিকা · বিদুৰ · ধৃতৰাষ্ট্ৰ · গান্ধাৰী · শকুণি · পাণ্ডু · কুন্তী · মাদ্ৰী · যুধিষ্ঠিৰ · ভীম · অৰ্জুন · নকুল · সহদেৱ · দুৰ্যোধন · দুঃশাসন · যুযুৎসু · দুঃশলা · দ্ৰৌপদী · হিড়িম্বা · ঘটোৎকচ · অহিলাৱতী · সুভদ্ৰা · উত্তৰা · উলূপী · অভিমন্যু · বব্ৰুবাহন · বাৰবাৰিকা · পৰীক্ষিৎ · জন্মেজয়\nকৰ্ণ · দ্ৰোণ · অম্বা · ব্যাস · কৃষ্ণ · সাত্যকি · ধৃষ্টদ্যুম্ন · সঞ্জয় · বিৰাট · কীচক · কৃপ · অশ্বত্থামা · একলব্য · কৃতবৰ্মা · জৰাসন্ধ · মায়াসুৰ · দুৰ্বাসা · জয়দ্ৰথ · বলোৰাম · দ্ৰুপদ · হিড়িম্বা · শল্য · অধিৰথ · শিখণ্ডী · ভগদত্ত\nমহাভাৰত আৰু ভাৰতীয় বৰ্ণাশ্ৰম প্ৰথা · মহাভাৰতৰ অৱতাৰসমূহ · পাণ্ডৱ · কৌৰৱ · হস্তিনাপুৰ · ইন্দ্ৰপ্ৰস্থ · প্ৰাচীন ভাৰতৰ ৰাজ্যসমূহ · কুৰুক্ষেত্ৰ যুদ্ধ · শ্ৰীমদ্ভগৱতগীতা\n"https://as.wikipedia.org/w/index.php?title=মহাভাৰত&oldid=242831"ৰ পৰা অনা হৈছে\nএই পৃষ্ঠাখন ০৩ আগষ্ট, ২০২০ তাৰিখে ১১:০০ বজাত অন্তিম সংশোধন কৰা হৈছিল।


ক্ষীণকায়সকলে কেনেকৈ শৰীৰৰ ওজন বঢ়াব? ডা০ ভূপেন শইকীয়া - সাহিত্য ডট অৰ্গ\nআজিকালি বজাৰত ওজন আৰু উচ্চতা জোখা মেচিনৰ লগত বি.এম.আই. ফলাফল জনোৱা মেচিনো উপলব্ধ হৈছে। সকলোৰে বাবে ইণ্টাৰনেটৰ সহায়ত অনায়াসে বি.এম.আই. উলিয়াবলৈ এইখন এখন সহজ চাৰ্ট: http://www.maxlifeinsurance.com/…/best-plans/bmi.aspx\n– কমকৈ খাদ্য লোৱাৰ অভ্যাস\n– দুবাৰৰ খোৱাৰ মাজত দীঘলীয়া ব্যৱধান\n– খাদ্যৰ বাচনিত বেমেজালি\n– শাৰীৰিক অতিশ্ৰম – খাদ্যৰ পৰিমাণ নবঢ়ালে প্ৰয়োজনতকৈ কেলৰি কমকৈ পোৱা\n– দীঘলীয়া অসুস্থতাৰ ফলত বদহজম\n– কৰ্কটৰোগ,যক্ষ্মাৰোগ, হাইপাৰ-থাইৰইডিজম, ডায়েবেটিজ\n– এনৰেক্সিয়া নাৰ্ভোচাম, বুলিমিয়া নাৰ্ভোচাম জাতীয় মানসিক ৰোগ।\nএজন প্ৰাপ্ত বয়স্ক নিয়মীয়া স্বাস্থ্যৰ লোকক ২৪ ঘন্টা কাৰ্য্যক্ষম হৈ থাকিবলৈ পুৰুষক ২১০০ কেলৰি আৰু মহিলাক ১৯০০ কেলৰি দৈনিক শক্তিৰ প্ৰয়োজন। ব্যক্তিজনৰ কাম বা শ্ৰমৰ ওপৰত নিৰ্ভৰ কৰি কম বা বেচি কেলৰিৰ শৰীৰক প্ৰয়োজন হয়। নিজৰ বি.এম.আই. বয়স আৰু দৈনন্দিন সক্ৰিয়তাৰ লগত সামঞ্জস্য ৰাখি দৈনিক কিমান কেলৰিৰ প্ৰয়োজন হ’ব তাক সহজে ভাৰতীয়সকলে ইণ্টাৰনেটত এই লিংকটোৰ সহায়ত উলিয়াব পাৰে: http://www.medindia.net/patients/calculators/daily-calorie-counter-indian-food.asp । এই কেলৰি আহে আমাৰ খাদ্যৰ পৰা। খাদ্যৰ মূল তত্ব তিনি বিধ এই ধৰণেৰে আয়ত্ব কৰাটো বাঞ্চনীয় : ৪৫%-৬৫% কেলৰি কাৰ্বহাইড্ৰেটৰ পৰা, ২০%-৩০% কেলৰি ফেট বা চৰ্বিৰ পৰা, ১০%-৩৫% প্ৰটিনৰ পৰা। আকৌ প্ৰতি এক গ্ৰাম কাৰ্বহাইড্ৰেটৰ পৰা আহে ৪ কেলৰি শক্তি, প্ৰতি এক গ্ৰাম চৰ্বিৰ পৰা আহে ৯ কেলৰি শক্তি, প্ৰতি এক গ্ৰাম প্ৰটিনৰ পৰা আহে ৪ কেলৰি শক্তি।\nএতিয়া কিছুমান খাদ্যৰ বিশ্লেষণ চাওক:\n* খাদ্যাভাস সম্বন্ধে কবলগীয়া লাগতিয়াল কথা এইযে কোনো এটা সাজ নোখোৱাকৈ থাকিব নালাগে। ক্ষীণকায়লোকে লঘোন দিব নালাগে। মূল খাদ্যৰ কমেও আধা ঘন্টা আগত বা পিছত পানী বা আন জুলীয়া্ দ্ৰব্য ল’ব লাগে। মূলখাদ্যৰ মাজত পানী খালে হজম কমকৈ হ’ব পাৰে, লগতে খাদ্যৰ পৰিমানো কমি যাব পাৰে। সতৰ্ক হ’ব যাতে অতি বেচি পৰিমাণৰ খাদ্য খাই হাগনি বা বমিত নোভোগে। শৰীৰৰ মাংসপেশীসমূহৰ শ্ৰীবৃদ্ধি বঢ়োৱাৰ লগতে তাক সুগঢ়ি, আটিল আৰু অধিক সক্ৰিয় কৰি তুলিবলৈ সুষম, পুষ্টিকৰ খাদ্যৰ ওপৰি নিয়মীয়া ব্যায়াম বা কছৰতৰ প্ৰয়োজন। সকলোৱে বুল-ৱৰ্কাৰ বা আন যন্ত্ৰৰ সহায় ল’বৰ প্ৰয়োজন নাই। খুব বেচি এযোৰ ডামবেল ব্যৱহাৰ কৰিব পাৰে। নহ’লে সাতোঁৰা, চাইকেল চলোৱা বা নানা ধৰণৰ শাৰীৰিক অনুশীলন যেনে উঠক-বৈঠক, ফ্ৰি-হেণ্ড কছৰৎ, যোগাসন, ৱেট লিফ্টিং আদি কৰিও মাংসপেশীক বাঢ়িবলৈ উদ্যম যোগাব পাৰে।\nএতিয়ালৈ ইমানেই। পাঠক জিজ্ঞাসা অনুসৰি আগলৈ আৰু দুই চাৰিটা কথা সংযোজন কৰা হ’ব পাৰে। লিখনিটোৰ বাবে সাহিত্যৰ এই সংখ্যাৰ সম্পাদকৰ উপৰি আৰু কেইবাজনো বন্ধুৰ ইনবস্ক মেছেজ পাইছিলোঁ। সকলোকে আন্তৰিক ধন্যবাদ।\n← ধুম ধুম ধুমুহা (উজ্জল ফুকন)\nদিখম নীৰৱে ব'ব (টুনুজ্যোতি গগৈ) →